CELEX: 52012PC0689
Language: lt
Date: 2012-11-22
Title: Pasiūlymas TARYBOS SPRENDIMAS dėl Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimo sudarymo

|
			
		
		
		52012PC0689
		
			Pasiūlymas TARYBOS SPRENDIMAS dėl Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimo sudarymo /* COM/2012/0689 final - 2012/0324 (NLE) */
			
				
		
		
			
			   	AIŠKINAMASIS MEMORANDUMAS
 1.           Pasiūlymo aplinkybės 
   || ·      Pasiūlymo pagrindas ir tikslai Dėl Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimo derėjosi 2008 m. balandžio mėn. Tarybos įgaliota Komisija. Šiuo metu oro susisiekimo tarp ES ir Izraelio Valstybės paslaugos teikiamos remiantis dvišaliais atskirų valstybių narių ir Izraelio Valstybės susitarimais. Pagal ES išorės politiką aviacijos srityje su kaimyninėmis šalimis deramasi dėl išsamių oro susisiekimo paslaugų susitarimų, nes tokiais susitarimais užtikrinama akivaizdi pridėtinė vertė ir ekonominė nauda. Susitarimu siekiama: - laikantis abipusiškumo principo palaipsniui atverti rinką, t. y. suteikti galimybę vykdyti skrydžius atitinkamais maršrutais ir naudotis pajėgumais; - skatinti bendradarbiavimą reguliavimo srityje ir suderinti taisykles ir metodus, grindžiamus ES aviacijos srities teisės aktais; - skatinti oro paslaugų teikimą, grindžiamą oro vežėjų konkurencija ir kuo mažesniu valstybės kišimusi ir reguliavimu; - užtikrinti, kad ūkinės veiklos vykdytojai nebūtų diskriminuojami ir jiems būtų sudaromos vienodos veiklos sąlygos. 
   || ·      Bendrosios aplinkybės Derybiniais nurodymais nustatomas pagrindinis tikslas – derėtis dėl išsamaus oro susisiekimo susitarimo siekiant palaipsniui abipusiškai atverti rinkas ir užtikrinti reguliavimo priemonių suvienodinimą ir veiksmingą ES standartų įgyvendinimą. Pagal derybinius nurodymus susitarimo su Izraelio Valstybės Vyriausybės projektą abi šalys parafavo 2012 m. liepos 30 d. 
   || ·      Pasiūlymo srityje galiojančios nuostatos Susitarimo nuostatos yra viršesnės už atitinkamas galiojančių dvišalių Izraelio Valstybės ir valstybių narių oro susisiekimo paslaugų susitarimų nuostatas. Tačiau galiojančiomis skrydžių teisėmis, kurios suteiktos pagal šiuos dvišalius susitarimus ir kurioms šis susitarimas netaikomas, galima ir toliau naudotis su sąlyga, kad valstybės narės ir jų piliečiai nėra diskriminuojami. 
   || ·      Derėjimas su kitomis Sąjungos politikos sritimis ir tikslais Išsamaus oro susisiekimo susitarimo su Izraelio Valstybės Vyriausybe sudarymas yra būtų reikšmingas žingsnis plėtojant Komisijos komunikate „Bendrijos išorės politikos aviacijos srityje darbotvarkės rengimas“ (COM(2005) 75 galutinis) aprašytą ES išorės politiką aviacijos srityje, ypač Europos bendrąją aviacijos erdvę. 
 2.           Konsultacijos su suinteresuotosiomis šalimis ir poveikio vertinimas Vadovaudamasi Sutarties dėl Europos Sąjungos veikimo 218 straipsnio 4 dalimi, Komisija derybas vedė konsultuodamasi su specialiu komitetu. Be to, ji visą laiką konsultavosi su suinteresuotosiomis šalimis. 
   || ·      Konsultacijos su suinteresuotosiomis šalimis 
   || Konsultacijų metodai, pagrindiniai tiksliniai sektoriai ir bendras respondentų apibūdinimas Komisija konsultavosi su suinteresuotosiomis šalimis, visų pirma oro vežėjų, oro uostų ir profesinių organizacijų atstovų konsultacinio forumo posėdžiuose. 
   || Atsakymų santrauka ir kaip į juos buvo atsižvelgta Suinteresuotųjų šalių pastabos, kurių daugelis per trejus metus įvykusius aštuonis derybų turus arba per daugybę parengiamųjų ES posėdžių pasakytos žodžiu, susijusios visų pirma su kuo spartesniu ES ir Izraelio oro susisiekimo rinkos atvėrimu (skrydžiai iš Europos Sąjungos į Izraelį ir atvirkščiai) ir reguliavimo priemonių suvienodinimu. Be to, suinteresuotosios šalys paprašė užtikrinti, kad pagal susitarimą būtų laikomasi ES laiko tarpsnių paskirstymo taisyklių. Rengiant Sąjungos derybų poziciją deramai atsižvelgta į visas suinteresuotųjų šalių pastabas. Užbaigus derybas, suinteresuotosios šalys pareiškė laukiančios, kada susitarimas bus pasirašytas ir įgyvendintas. 
   || ·      Tiriamųjų duomenų rinkimas ir naudojimas 
   || Nepriklausomo tyrimo neprireikė. 
   || ·      Poveikio vertinimas 2007 m. Komisijai konsultantų parengtos ekonominio susitarimo poveikio ataskaitos duomenimis, dėl mažesnių bilietų kainų išaugus keleivių srautui bendra ekonominė tokio susitarimo nauda bus iki 96 mln. EUR per metus. Iš analizės taip pat paaiškėjo teigiamas poveikis darbo vietų kūrimui. Šios ataskaitos santrauka pateikta 2007 m. lapkričio 9 d. paskelbtame Komisijos komunikate COM(2007) 691 galutinis. Susitarimu įsteigiamas Jungtinis komitetas, kuris bus atsakingas už šio susitarimo įgyvendinimo ir poveikio peržiūrą. 
 3.           Teisiniai pasiūlymo aspektai 
   || ·      Siūlomų veiksmų santrauka Susitarimą sudaro pagrindinė dalis, kurioje nustatyti svarbiausi principai, ir šeši priedai: I priedas „Sutarto susisiekimo paslaugos ir nustatyti maršrutai“, II priedas „Pereinamojo laikotarpio nuostatos“, III priedas „Susitarimo 3, 4 ir 8 straipsniuose nurodytų valstybių sąrašas“, IV priedas „Su civiline aviacija susijusios taisyklės“, V priedas „Sutartas pagrindinis skrydžių tam tikrais maršrutais skaičius“, ir VI priedas „Reguliavimo reikalavimai ir standartai“. 
   || ·      Teisinis pagrindas Sutarties dėl Europos Sąjungos veikimo 100 straipsnio 2 dalis kartu su 218 straipsnio 6 dalimi ir 8 dalimi. 
   || ·      Subsidiarumo principas Subsidiarumo principas taikomas tuomet, kai pasiūlymas nepriklauso išimtinei Sąjungos kompetencijai. Valstybės narės pasiūlyme iškeltų tikslų negali tinkamai pasiekti dėl toliau nurodytos (-ų) priežasties (-čių). Šio susitarimo nuostatos yra viršesnės už atitinkamas atskirų valstybių narių galiojančių susitarimų nuostatas. Susitarimu visiems Sąjungos oro vežėjams vienu metu sudaromos lygios ir vienodos patekimo į rinką sąlygos ir nustatoma nauja Europos Sąjungos ir Izraelio Valstybės bendradarbiavimo reguliavimo srityje ir reguliavimo priemonių vienodinimo tvarka tose srityse, kurios yra būtinos siekiant užtikrinti, kad būtų teikiamos saugios, patikimos ir veiksmingos oro susisiekimo paslaugos. Tokia tvarka gali būti nustatyta tik Sąjungos lygmeniu, nes yra susijusi su tam tikromis sritimis, kurios priklauso išimtinei Sąjungos kompetencijai. Dėl toliau nurodytos (-ų) priežasties (-čių) pasiūlyme iškeltus tikslus galima lengviau pasiekti vykdant veiksmus Sąjungos mastu. Susitarimo nuostatos vienu metu gali būti pradėtos taikyti 27 valstybėms narėms, be diskriminavimo taikant vienodas taisykles, kurios būtų naudingos visiems Sąjungos oro vežėjams, nepaisant jų nacionalinės priklausomybės. Kitaip nei dabar, šie oro vežėjai galės nevaržomi vykdyti skrydžius iš visų Europos Sąjungos punktų į visus Izraelio Valstybės teritorijoje esančius punktus. Palaipsniui pašalinus visus ES ir Izraelio Valstybės taikomus patekimo į rinką apribojimus, bus ne tik pritraukta naujų rinkos dalyvių ir sudarytos sąlygos vykdyti skrydžius į nepakankamai naudojamus oro uostus, bet ir palengvintas ES oro vežėjų jungimasis. Susitarimu užtikrinama, kad visi ES oro vežėjai galėtų naudotis tokiomis komercinėmis galimybėmis, kaip galimybe savo nuožiūra nustatyti kainas. Kitas įgaliojimo tikslas – visiems ES ir Izraelio oro vežėjams sudaryti vienodas veiklos sąlygas, o tam būtinas glaudus bendradarbiavimas reguliavimo srityje, kuris įmanomas tik Sąjungos lygmeniu. Todėl pasiūlymas atitinka subsidiarumo principą. Subsidiarumo principas taikomas tuomet, kai pasiūlymas nepriklauso išimtinei Sąjungos kompetencijai. 
   || ·      Pasirinkta priemonė Siūloma priemonė – tarptautinis susitarimas. 
   || Kitos priemonės būtų netinkamos dėl toliau nurodytos (-ų) priežasties (-čių). Išorės santykius aviacijos srityje galima reguliuoti tik tarptautiniais susitarimais. 
 4.           Poveikis biudžetui 
   || Pasiūlymas neturi poveikio Sąjungos biudžetui. 
2012/0324 (NLE)
Pasiūlymas
TARYBOS SPRENDIMAS
dėl Europos Sąjungos bei jos
valstybių narių ir Izraelio Valstybės Vyriausybės Europos
ir Viduržemio jūros regiono valstybių aviacijos susitarimo sudarymo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 100 straipsnio 2 dalį
kartu su 218 straipsnio 6 dalies a punktu ir 8 dalimi,
atsižvelgdama į Europos Komisijos
pasiūlymą,
atsižvelgdama į Europos Parlamento
pritarimą,
kadangi:
(1)       Komisija Sąjungos ir
valstybių narių vardu derėjosi dėl Europos ir Viduržemio
jūros regiono valstybių ir Izraelio Valstybės Vyriausybės
aviacijos susitarimo (toliau – susitarimas);
(2)       pagal (... m. ...
... d.) Tarybos sprendimą 2012/xxx susitarimas pasirašytas
(... m. ... ... d.);
(3)       susitarimas turėtų
būti patvirtintas Europos Sąjungos vardu;
(4)       susitarimas turėtų
būti įgyvendinamas laikantis Europos Sąjungos pozicijos, kad
teritorijos, kurias Izraelis administruoja nuo 1967 m. birželio mėn.,
nėra Izraelio Valstybės dalis,
PRIĖMĖ ŠĮ SPRENDIMĄ:

1
straipsnis
Išvada
1.           Sąjungos vardu sudaromas
Europos Sąjungos bei jos valstybių narių ir Izraelio
Valstybės Vyriausybės Europos ir Viduržemio jūros regiono
valstybių aviacijos susitarimas. 
Susitarimo tekstas pridedamas prie šio
sprendimo. 
2.           Tarybos pirmininkas skiria
asmenį, įgaliotą Europos Sąjungos vardu pateikti susitarimo
30 straipsnyje numatytus pranešimus ir taip išreikšti Europos Sąjungos
sutikimą laikytis susitarimo.
2 straipsnis
Įsigaliojimas
Šis sprendimas įsigalioja jo priėmimo
dieną. Jis skelbiamas Europos Sąjungos oficialiajame leidinyje.
Priimta Briuselyje
                                                                       Tarybos
vardu
                                                                       Pirmininkas
                                                                       […]
PRIEDAS
EUROPOS
SĄJUNGOS BEI
JOS
VALSTYBIŲ NARIŲ
IR
IZRAELIO VALSTYBĖS VYRIAUSYBĖS
EUROPOS
IR VIDURŽEMIO JŪROS REGIONO VALSTYBIŲ AVIACIJOS SUSITARIMAS
BELGIJOS KARALYSTĖ,
BULGARIJOS RESPUBLIKA,
ČEKIJOS RESPUBLIKA,
DANIJOS KARALYSTĖ,
VOKIETIJOS FEDERACINĖ RESPUBLIKA,
ESTIJOS RESPUBLIKA,
GRAIKIJOS RESPUBLIKA,
ISPANIJOS KARALYSTĖ,
PRANCŪZIJOS RESPUBLIKA,
AIRIJOS RESPUBLIKA,
ITALIJOS RESPUBLIKA,
KIPRO RESPUBLIKA,
LATVIJOS RESPUBLIKA,
LIETUVOS RESPUBLIKA,
LIUKSEMBURGO DIDŽIOJI HERCOGYSTĖ,
VENGRIJOS RESPUBLIKA,
MALTOS RESPUBLIKA,
NYDERLANDŲ KARALYSTĖ,
AUSTRIJOS RESPUBLIKA,
LENKIJOS RESPUBLIKA,
PORTUGALIJOS RESPUBLIKA,
RUMUNIJOS RESPUBLIKA,
SLOVĖNIJOS RESPUBLIKA,
SLOVAKIJOS RESPUBLIKA,
SUOMIJOS RESPUBLIKA,
ŠVEDIJOS KARALYSTĖ,
JUNGTINĖ DIDŽIOSIOS BRITANIJOS IR
ŠIAURĖS AIRIJOS KARALYSTĖ,
Europos Sąjungos sutartį ir
Sutartį dėl Europos Sąjungos veikimo pasirašiusios
susitariančiosios šalys (toliau – valstybės narės) bei
EUROPOS SĄJUNGA, – 
viena susitariančioji šalis, ir
IZRAELIO VALSTYBĖS VYRIAUSYBĖ
(toliau – Izraelis), –
kita susitariančioji šalis,
NORĖDAMOS tobulinti tarptautinę
aviacijos sistemą, pagrįstą sąžininga oro vežėjų
konkurencija rinkoje ir kuo mažesniu valstybės kišimusi ir reguliavimu; 
NORĖDAMOS sudaryti palankesnes
sąlygas plėtoti tarptautinio oro susisiekimo galimybes, be kita ko,
kuriant oro susisiekimo tinklus, kad keleiviai ir krovinių siuntėjai
galėtų naudotis patogiomis oro susisiekimo paslaugomis;
PRIPAŽINDAMOS, kad oro susisiekimas svarbus
skatinant prekybą, turizmą ir investicijas;
NORĖDAMOS, kad oro vežėjai
keleiviams ir krovinių siuntėjams galėtų konkurencingomis
kainomis teikti konkurencingas paslaugas atvirose rinkose;
PRIPAŽINDAMOS galimą reguliavimo
priemonių suvienodinimo ir, kiek įmanoma, taisyklių suderinimo
naudą;
NORĖDAMOS, kad liberalizuotos
sąlygos būtų naudingos visiems oro susisiekimo sektoriams,
įskaitant oro vežėjų darbuotojus;
NORĖDAMOS užtikrinti didžiausią
tarptautinio oro susisiekimo saugą ir saugumą ir dar kartą
patvirtindamos, kad yra labai susirūpinusios dėl orlaivių
saugumo pažeidimo ar grasinimų jį pažeisti, dėl kurių kyla
pavojus asmenų ar turto saugai, pakenkiama oro susisiekimo veiklai ir
pakertamas visuomenės pasitikėjimas civilinės aviacijos sauga; 
PRIPAŽINDAMOS būtinybę užtikrinti
saugumą, susijusį su Europos Sąjungos ir Izraelio santykiais oro
susisiekimo srityje, atsižvelgiant į dabartinę geopolitinę
padėtį;
ATSIŽVELGDAMOS į 1944 m. gruodžio
7 d. Čikagoje pateiktą pasirašyti Tarptautinės
civilinės aviacijos konvenciją;
PRIPAŽINDAMOS, kad šis Europos ir Viduržemio
jūros regiono valstybių aviacijos susitarimas patenka į
1995 m. lapkričio 28 d. Barselonos deklaracijoje numatytos
Europos ir Viduržemio jūros regiono valstybių partnerystės
įgyvendinimo sritį;
ATSIŽVELGDAMOS į bendrą norą
tobulinti reguliavimo priemonių suvienodinimo, bendradarbiavimo
reguliavimo srityje ir patekimo į rinką liberalizavimo principais
grindžiamą Europos ir Viduržemio jūros regiono valstybių
aviacijos erdvę;
NORĖDAMOS sudaryti vienodas sąlygas,
kad oro vežėjai galėtų sąžiningai ir lygiomis
galimybėmis teikti oro susisiekimo paslaugas;
PRIPAŽINDAMOS, kad subsidijos gali padaryti
neigiamą poveikį oro vežėjų konkurencijai ir kelti
pavojų esminiams šio susitarimo tikslams;
PATVIRTINDAMOS aplinkos apsaugos svarbą
vystant ir įgyvendinant tarptautinę aviacijos politiką ir
pripažindamos suverenių valstybių teises šioje srityje imtis
tinkamų veiksmų;
ATSIŽVELGDAMOS į vartotojų apsaugos,
įskaitant apsaugą pagal 1999 m. gegužės 28 d.
Monrealyje pasirašytą Konvenciją dėl tam tikrų tarptautinio
vežimo oru taisyklių suvienodinimo, svarbą, kadangi abi
susitariančiosios šalys yra pasirašiusios šią konvenciją;
ATSIŽVELGDAMOS į tai, kad šis susitarimas
yra susijęs su keitimusi asmens duomenimis, kuriam bus taikomi
susitariančiųjų šalių duomenų apsaugos teisės
aktai ir 2011 m. sausio 31 d. Komisijos sprendimas dėl Izraelio
Valstybės užtikrinamos tinkamos asmens duomenų apsaugos automatizuoto
asmens duomenų tvarkymo srityje pagal Europos Parlamento ir Tarybos
Direktyvą 95/46/EB (2011/61/ES);
KETINDAMOS remtis galiojančiais oro
susisiekimo susitarimais, kad būtų atvertos rinkos ir užtikrinta, kad
abiejų susitariančiųjų šalių vartotojai, oro
vežėjai, darbuotojai ir bendruomenės gautų kuo daugiau naudos; 
ATSIŽVELGDAMOS į tai, kad šį
susitarimą siekiama taikyti palaipsniui, bet visą, ir kad tinkamos
priemonės gali padėti nustatyti lygiaverčius aukščiausiais
susitariančiųjų šalių taikomais standartais grindžiamus
civilinės aviacijos reguliavimo reikalavimus ir standartus,
SUSITARĖ:
1
STRAIPSNIS
Apibrėžtys
Jeigu nenustatyta kitaip, šiame susitarime
vartojamų terminų apibrėžtys:
(1)                   
sutarto susisiekimo paslaugos ir nustatyti
maršrutai – tarptautinis oro susisiekimas pagal šio susitarimo 2 straipsnį
(Skrydžių teisės) ir I priedą;
(2)                   
susitarimas – šis susitarimas, jo priedai ir visi
pakeitimai;
(3)                   
oro vežėjas – įmonė, turinti
galiojančią veiklos licenciją; 
(4)                   
oro susisiekimas – už atlygį ar nuomos
pagrindu visuomenei atskirai arba kartu teikiamos keleivių, bagažo,
krovinių ir pašto siuntų gabenimo civiliniu orlaiviu paslaugos,
kurios apima, kad būtų išvengta abejonių, reguliarųjį
ir nereguliarųjį (užsakomąjį) oro susisiekimą ir visas
krovinių vežimo paslaugas;   
(5)                   
Asociacijos susitarimas – 1995 m.
lapkričio 20 d. Briuselyje pasirašytas Europos ir Viduržemio
jūros regiono valstybių susitarimas, kuriuo įsteigta Europos
Bendrijų bei jų valstybių narių ir Izraelio Valstybės
asociacija;
(6)                   
kompetentingos institucijos – vyriausybių
agentūros arba subjektai, atsakingi už administracinių funkcijų,
nustatytų pagal šį susitarimą, vykdymą;
(7)                   
susitariančiosios šalys – Europos Sąjunga
ar jos valstybės narės arba Europos Sąjunga ir jos
valstybės narės pagal atitinkamus jų įgaliojimus ir
Izraelis;
(8)                   
Konvencija – Tarptautinės civilinės
aviacijos konvencija, pateikta pasirašyti 1944 m. gruodžio 7 d.
Čikagoje, ir
(a)         
 visi pagal Konvencijos 94 straipsnio a dalį
įsigalioję pakeitimai, ratifikuoti Izraelio ir Europos Sąjungos
valstybės narės ar valstybių narių, ir
(b)         
visi pagal Konvencijos 90 straipsnį priimti
jos priedai ar pakeitimai, jei tokie priedai ar pakeitimai bet kuriuo
konkrečiu metu taikomi Izraeliui ir Europos Sąjungos valstybei narei
ar valstybėms narėms ir jei jie susiję su svarstomu klausimu;
(9)                   
ES sutartys – Europos Sąjungos sutartis ir
Sutartis dėl Europos Sąjungos veikimo;
(10)               
teisė naudotis penktąja laisve – vienos
valstybės (valstybės teisės įgijėjos) oro
vežėjams kitos valstybės (valstybės teisės teikėjos)
suteikta teisė arba privilegija teikti tarptautinio oro susisiekimo
paslaugas tarp valstybės teisės teikėjos teritorijos ir
trečiosios valstybės teritorijos su sąlyga, kad tokios paslaugos
būtų pradedamos arba baigiamos teikti valstybės teisės
įgijėjos teritorijoje; 
(11)               
tinkamumas – tai, ar oro vežėjas gali teikti
tarptautinio oro susisiekimo paslaugas, t. y., ar oro vežėjas yra
pakankamai finansiškai pajėgus, turi tinkamą valdymo
kompetenciją ir ketina laikytis tokių paslaugų teikimą
reglamentuojančių įstatymų, kitų teisės aktų
ir reikalavimų;
(12)               
visa savikaina – teikiamų paslaugų
savikaina kartu su pagrįstu administracinių išlaidų
mokesčiu ir, jei nustatyta, visais taikomais mokesčiais, kuriais
siekiama padengti su aplinka susijusias išlaidas ir kurie taikomi nepaisant
nacionalinės priklausomybės;
(13)               
tarptautinis oro susisiekimas – bent dviejų
valstybių oro erdvėje vykdomas oro susisiekimas;
(14)               
IATA – Tarptautinė oro transporto asociacija;
(15)               
ICAO – Tarptautinė civilinės aviacijos
organizacija;
(16)               
pilietis – 
(a)         
asmuo, turintis Izraelio pilietybę (Izraelio
susitariančiosios šalies atveju), arba asmuo, turintis vienos iš
valstybių narių pilietybę (Europos Sąjungos ir jos
valstybių narių susitariančiosios šalies atveju); arba
(b)         
juridinis asmuo, i) kurį visada tiesiogiai
arba jo kontrolinį akcijų paketą valdo ir jį veiksmingai
kontroliuoja Izraelio pilietybę turintys asmenys arba Izraelio subjektai
(Izraelio susitariančiosios šalies atveju) arba vienos iš valstybių
narių ar III priede nurodytų trečiųjų valstybių
pilietybę turintys asmenys arba jų subjektai (Europos Sąjungos
ir jos valstybių narių susitariančiosios šalies atveju); ir ii)
šių asmenų ir subjektų pagrindinė verslo vieta (Izraelio
susitariančiosios šalies atveju) yra Izraelyje arba (Europos Sąjungos
ir jos valstybių narių susitariančiosios šalies atveju)
valstybėje narėje;
(17)               
nacionalinė (oro vežėjo)
priklausomybė – priklausomybė, nustatoma įvertinus, ar oro
vežėjas atitinka reikalavimus, susijusius su tokiais dalykais kaip jo
nuosavybės teisė, veiksminga kontrolė ir pagrindinė verslo
vieta;
(18)               
nereguliariojo oro susisiekimo paslauga –
komercinė oro susisiekimo paslauga, išskyrus reguliariojo oro susisiekimo
paslaugą;
(19)               
licencija oro susisiekimui vykdyti – i) Europos
Sąjungos ir jos valstybių narių atveju licencija oro
susisiekimui vykdyti ir bet kurie kiti susiję dokumentai arba sertifikatai,
išduoti pagal Reglamentą (EB) Nr. 1008/2008 ir bet kurį
paskesnį teisės aktą, ir ii) Izraelio atveju licencija oro
susisiekimui vykdyti ir bet kurie kiti susiję dokumentai arba
sertifikatai, išduoti pagal Izraelio 2011 m. Oro navigacijos įstatymo
18 straipsnį ir bet kurį paskesnį teisės aktą; 
(20)               
kaina –
(a)         
oro susisiekimo bilietų kainos, mokėtinos
oro vežėjams, jų atstovams ar kitiems bilietų pardavėjams
už keleivių ir bagažo vežimą oro transportu, ir šių kainų
taikymo sąlygos, įskaitant agentūrai pasiūlytą
atlygį ir sąlygas, taip pat kitas papildomas paslaugas; ir
(b)         
oro susisiekimo tarifai, mokėtini už
krovinių vežimą, ir tų tarifų taikymo sąlygos,
įskaitant agentūrai pasiūlytą atlygį ir sąlygas,
taip pat kitas papildomas paslaugas.
Ši apibrėžtis prireikus taikoma ir su
tarptautiniu oro susisiekimu susijusiam vežimui žeme ir taikomoms
sąlygoms;
(21)               
pagrindinė verslo vieta – licencijoje oro
susisiekimui vykdyti įrašyta oro vežėjo pagrindinė buveinė
arba registruotoji buveinė susitariančiojoje šalyje, kurioje vykdomos
pagrindinės oro vežėjo finansinės funkcijos ir veiklos
kontrolė, įskaitant nuolatinio tinkamumo skraidyti užtikrinimą;
(22)               
su viešąja paslauga susijęs
įsipareigojimas – oro vežėjams nustatomas įpareigojimas
užtikrinti, kad nustatytu maršrutu būtų teikiamos būtinosios
reguliariojo oro susisiekimo paslaugos, atitinkančios nustatytus
tęstinumo, reguliarumo, kainodaros ir minimalaus pajėgumo standartus,
kurių oro vežėjai nesilaikytų, jei paisytų vien savo
komercinių interesų. Su viešąja paslaugą susijusį
įsipareigojimą vykdantiems oro vežėjams už tokio
įsipareigojimo vykdymą suinteresuota susitariančioji šalis gali
skirti atlygį;
(23)               
reguliariojo oro susisiekimo paslauga – skrydžiai,
kurių kiekvienas atitinka visas toliau nurodytas charakteristikas:
(a)         
galima viešai atskirai nusipirkti (tiesiogiai iš
oro vežėjo arba jo įgaliotųjų atstovų) vietą ir
(arba) krovinių ir (arba) pašto vežimo talpą kiekvienam skrydžiui,
(b)         
skrydis vykdomas taip, kad būtų
užtikrintas susisiekimas tarp dviejų tų pačių arba daugiau
oro uostų
–              
pagal paskelbtą tvarkaraštį arba
–              
skrydžius vykdant taip reguliariai arba dažnai, kad
jie sudarytų atpažįstamą sistemingą seriją;
(24)               
SESAR (bendro Europos dangaus oro eismo valdymo
moksliniai tyrimai) – bendro Europos dangaus koncepcijos techninis
įgyvendinimas, kuriuo remiantis galima koordinuotai vienu metu vykdyti
naujos kartos oro eismo valdymo sistemų mokslinius tyrimus, taip pat
tokias sistemas tobulinti ir diegti;
(25)               
subsidija – kompetentingų institucijų,
valdžios tarnybos, regioninės įstaigos ar kitos viešosios
organizacijos teikiama finansinė parama, kai:
(a)         
kompetentinga institucija, valdžios tarnyba,
regioninė įstaiga ar kita viešoji organizacija įmonei tiesiogiai
skiria lėšų, pavyzdžiui, dotacijų, paskolų ar
lėšų akciniam kapitalui padidinti, gali tiesiogiai skirti
lėšų arba prisiima įmonės prievoles suteikdama paskolų
garantijų, kapitalo injekcijų, nuosavybės teisių,
apsaugą nuo bankroto arba draudimą;
(b)         
kompetentingai institucijai, valdžios tarnybai,
regioninei įstaigai ar kitai viešajai organizacijai mokėtini
mokesčiai nurašomi arba nesurenkami;
(c)         
 kompetentinga institucija, valdžios tarnyba,
regioninė įstaiga ar kita viešoji organizacija tiekia ne bendrosios
infrastruktūros prekes ar teikia ne bendrosios infrastruktūros
paslaugas arba perka tokias prekes ar paslaugas; arba
(d)         
kompetentinga institucija, valdžios tarnyba,
regioninė įstaiga ar kita viešoji organizacija skiria lėšų
taikomam finansavimo mechanizmui arba patiki ar nurodo privačiai
įstaigai vykdyti vieną ar kelias a, b ir c punktuose nurodytas
funkcijas, kurias paprastai atlieka valdžios tarnyba ir kurių vykdymas iš
esmės nesiskiria nuo valdžios tarnybų įprastinės praktikos,

ir kai taip suteikiama privilegijų;
(26)               
teritorija – (Izraelio atveju) Izraelio
Valstybės teritorija; (Europos Sąjungos atveju) sausuma (žemyninė
teritorija ir salos), vidaus ir teritoriniai vandenys, kur taikomos ES sutartys
pagal tose sutartyse ir paskesniuose teisės aktuose nustatytas
sąlygas. Laikoma, kad šio susitarimo taikymas Gibraltaro oro uostui neturi
įtakos nei Ispanijos Karalystės ir Jungtinės Karalystės
teisinėms pozicijoms ginče dėl suverenių teisių į
teritoriją, kurioje yra tas oro uostas, nei 2006 m. rugsėjo
18 d. Kordoboje priimto Ministrų pareiškimo dėl Gibraltaro oro
uosto nuostatai, kad Gibraltaro oro uostui ir toliau nebūtų taikomos
2006 m. rugsėjo 18 d. valstybėms narėms galiojusios ES
aviacijos priemonės. Laikoma, kad šio susitarimo taikymas neturi
įtakos teritorijų, kurias Izraelis administruoja nuo 1967 m.
birželio mėn., statusui;
(27)               
naudotojo rinkliava – mokestis, nustatomas oro
vežėjams už naudojimąsi oro uostu, oro uosto aplinkos apsaugos, oro
navigacijos arba aviacijos saugumo įrenginiais arba už teikiamas
paslaugas, įskaitant kitas susijusias paslaugas ir įrenginius.
I antraštinė dalis
Ekonominės nuostatos
2 STRAIPSNIS
Skrydžių
teisės
1.           Susitariančioji šalis
pagal I ir II priedus kitos susitariančiosios šalies oro vežėjams
suteikia tokias teises teikti tarptautinio oro susisiekimo paslaugas:
(a)                   
teisę netupiant perskristi jos
teritoriją;
(b)                   
teisę nusileisti jos teritorijoje ne tam, kad
įlaipintų ar išlaipintų keleivius, pakrautų į
orlaivį ar iš jo iškrautų bagažą, krovinius ir (arba) pašto
siuntas (ne susisiekimo tikslais);
(c)                   
teikiant paslaugą, dėl kurios susitarta,
nustatytu maršrutu teisę nusileisti jos teritorijoje, siekiant atskirai
arba kartu į tarptautiniu reisu skrendantį orlaivį
įlaipinti ir iš jo išlaipinti keleivius, pakrauti ir iškrauti krovinius ir
(arba) pašto siuntas; ir
(d)                   
kitas šiame susitarime nustatytas teises.
2.           Šio susitarimo nuostatomis:
(a)                   
Izraelio oro vežėjams nesuteikiama teisė
nė vienos valstybės narės teritorijoje į orlaivį
įlaipinti keleivius ar pakrauti bagažą, krovinius ir (arba) pašto
siuntas, kurie vežami už atlygį į kitą punktą tos valstybės
narės teritorijoje;
(b)                   
Europos Sąjungos oro vežėjams nesuteikiama
teisė Izraelio teritorijoje į orlaivį įlaipinti keleivius
ar pakrauti bagažą, krovinius ir (arba) pašto siuntas, kurie vežami už
atlygį į kitą punktą Izraelio teritorijoje.
3
STRAIPSNIS
Leidimas
1.           Gavusios vienos iš
susitariančiųjų šalių oro vežėjo prašymą leisti
vykdyti veiklą, kompetentingos institucijos kuo greičiau suteikia
reikiamus leidimus su sąlyga, kad:
(a)                   
kai tai Izraelio oro vežėjas –
–              
pagrindinė oro vežėjo verslo vieta yra
Izraelyje ir šiam vežėjui pagal Izraelio teisę išduota licencija
vykdyti oro susisiekimą; ir
–              
 veiksmingą oro vežėjo veiklos atitikties
teisės aktams kontrolę vykdo ir užtikrina Izraelis; ir
–              
oro vežėją tiesiogiai arba jo
kontrolinį akcijų paketą valdo ir jį veiksmingai
kontroliuoja Izraelis ir (arba) jo piliečiai;
(b)                   
kai tai Europos Sąjungos oro vežėjas –
–              
pagrindinė oro vežėjo verslo vieta yra
Europos Sąjungos valstybės narės teritorijoje pagal ES sutartis,
ir jam pagal Europos Sąjungos teisę išduota licencija vykdyti oro
susisiekimą; ir
–              
 veiksmingą oro vežėjo veiklos atitikties
teisės aktams kontrolę vykdo ir užtikrina už oro vežėjo
pažymėjimo išdavimą atsakinga Europos Sąjungos valstybė
narė, ir yra aiškiai nurodyta kompetentinga institucija; ir
–              
 oro vežėją tiesiogiai arba jo
kontrolinį akcijų paketą valdo ir jį veiksmingai kontroliuoja
Europos Sąjungos valstybės narės ir (arba) jų
piliečiai arba III priede išvardytos kitos valstybės ir (arba)
tų kitų valstybių piliečiai;
(c)                   
oro vežėjas laikosi reikalavimų,
nustatytų įstatymuose ir kituose teisės aktuose, kuriuos
paprastai taiko kompetentinga tarptautinio oro susisiekimo vykdymo institucija;
ir
(d)                   
galioja ir taikomos 13 straipsnio (Aviacijos sauga)
ir 14 straipsnio (Aviacijos saugumas) nuostatos.
3a
STRAIPSNIS
Abipusis
teisės aktais nustatyto oro vežėjo tinkamumo ir nacionalinės
priklausomybės patvirtinimo pripažinimas
Vienos susitariančiosios šalies
kompetentingos institucijos, gavusios kitos susitariančiosios šalies oro
vežėjo prašymą leisti vykdyti veiklą, pripažįsta
pastarosios kompetentingų institucijų suteiktą to oro vežėjo
tinkamumo ir (arba) nacionalinės priklausomybės patvirtinimą
kaip jos pačios kompetentingų institucijų suteiktą
patvirtinimą ir išsamiau šių klausimų nenagrinėja, išskyrus
a punkte nurodytus atvejus.
(a)                   
Jeigu po to, kai buvo gautas oro vežėjo
prašymas leisti vykdyti veiklą arba suteiktas toks leidimas, prašymą
gavusios susitariančiosios šalies kompetentingos institucijos, remdamosi
pagrįstomis abejonėmis, turi konkrečią priežastį
būgštauti, kad, nepaisant kitos susitariančiosios šalies
kompetentingų institucijų suteikto patvirtinimo, šio susitarimo 3
straipsnyje (Leidimas) nustatytų atitinkamų leidimų ar
įgaliojimų suteikimo reikalavimų nesilaikoma, jos turi
nedelsdamos informuoti tas institucijas ir nurodyti pagrįstas
būgštauti verčiančias priežastis. Tokiu atveju bet kuri
susitariančioji šalis gali siekti surengti konsultacijas, kuriose gali
dalyvauti abiejų susitariančiųjų šalių
kompetentingų institucijų atstovai, ir (arba) prašyti su šiuo
klausimu susijusios papildomos informacijos, o tokie prašymai turi būti
patenkinami kuo greičiau. Jeigu klausimo išspręsti nepavyksta, bet
kuri susitariančioji šalis gali šį klausimą perduoti
nagrinėti pagal šio susitarimo 22 straipsnį (Jungtinis komitetas)
įsteigtam Jungtiniam komitetui ir laikydamasi 22 straipsnio (Jungtinis
komitetas) 7 ir 9 dalių gali imtis atitinkamų apsaugos priemonių
pagal 24 straipsnį (Apsaugos priemonės).
(b)                   
Šios procedūros netaikomos šių
dalykų patvirtinimo pripažinimui:
i) saugos sertifikatų ar licencijų, 
ii) saugumo priemonių arba
iii) draudimo.
4
STRAIPSNIS
Atsisakymas
išduoti leidimą, leidimo atšaukimas, galiojimo sustabdymas arba
apribojimas
1.           Susitariančiųjų
šalių kompetentingos institucijos gali atsisakyti išduoti leidimą
vykdyti veiklą, tokį leidimą atšaukti, sustabdyti jo
galiojimą ar jį apriboti arba kitaip sustabdyti ar apriboti kitos
susitariančiosios šalies oro vežėjo vykdomus skrydžius, jeigu: 
(a)                   
kai tai Izraelio oro vežėjas –
–              
pagrindinė oro vežėjo verslo vieta yra ne
Izraelyje arba jis neturi pagal taikomus Izraelio teisės aktus išduotos
licencijos vykdyti oro susisiekimą arba
–              
Izraelis nevykdo ar neužtikrina veiksmingos oro
vežėjo veiklos atitikties teisės aktams kontrolės arba
–              
oro vežėjo tiesiogiai arba jo kontrolinio
akcijų paketo nevaldo ir jo veiksmingai nekontroliuoja Izraelis ir (arba)
jo piliečiai;
(b)                   
kai tai Europos Sąjungos oro vežėjas –
–              
pagrindinė oro vežėjo verslo vieta yra ne
Europos Sąjungos valstybės narės teritorijoje pagal ES sutartis,
arba jis neturi pagal Europos Sąjungos teisę išduotos licencijos
vykdyti oro susisiekimą arba
–              
už oro vežėjo pažymėjimo išdavimą
atsakinga Europos Sąjungos valstybė narė nevykdo arba
neužtikrina veiksmingos oro vežėjo veiklos atitikties teisės aktams
kontrolės arba kompetentinga institucija nėra aiškiai nurodyta arba
–              
oro vežėjo tiesiogiai arba jo kontrolinio
akcijų paketo nevaldo arba jo veiksmingai nekontroliuoja Europos
Sąjungos valstybės narės ir (arba) jų piliečiai arba
III priede išvardytos kitos valstybės ir (arba) tų kitų
valstybių piliečiai;
(c)                   
oro vežėjas nesilaiko šio susitarimo 6
straipsnyje (Įstatymų ir kitų teisės aktų laikymasis)
nurodytų įstatymų ir kitų teisės aktų; 
(d)                   
nesilaikoma šio susitarimo 13 straipsnio (Aviacijos
sauga) ir 14 straipsnio (Aviacijos saugumas) nuostatų arba jos netaikomos;
arba
(e)                   
susitariančioji šalis pagal 7 straipsnį
(Konkurencijos užtikrinimas) nusprendė, kad nesilaikoma konkurencijos
užtikrinimo reikalavimų.
2.           Šiuo straipsniu nustatytomis
teisėmis naudojamasi tik surengus konsultacijas su kitos
susitariančiosios šalies kompetentingomis institucijomis, nebent
nedelsiant būtina imtis priemonių ir užtikrinti, kad oro vežėjas
pradėtų laikytis 1 dalies c ar d punkte nustatytų
reikalavimų.
5
STRAIPSNIS
Investicijos
1.           Nepaisant šio susitarimo 3
straipsnio (Leidimas) ir 4 straipsnio (Atsisakymas išduoti leidimą,
leidimo atšaukimas, galiojimo sustabdymas arba apribojimas), Jungtiniam
komitetui pagal šio susitarimo 22 straipsnio (Jungtinis komitetas) 10 dalį
išnagrinėjus, ar imtasi abipusių veiksmų, susitariančiosios
šalys gali leisti Europos Sąjungos valstybėms narėms arba
jų piliečiams turėti kontrolinius Izraelio oro vežėjų
akcijų paketus ir (arba) tuos oro vežėjus veiksmingai kontroliuoti
arba Izraeliui ar jo piliečiams turėti kontrolinius Europos
Sąjungos oro vežėjų akcijų paketus ir (arba) tuos oro
vežėjus veiksmingai kontroliuoti pagal šio straipsnio 2 dalį.
2.           Atsižvelgiant į šio
straipsnio 1 dalį, Jungtinis komitetas pagal šio susitarimo 22 straipsnio
(Jungtinis komitetas) 2 dalį gali savo išankstiniu atskiru sprendimu
leisti konkrečias susitariančiųjų šalių
suinteresuotų asmenų investicijas.
Šiame sprendime nustatomos sąlygos, taikomos
sutarto susisiekimo paslaugų teikimui pagal šį susitarimą ir
susisiekimo tarp trečiųjų valstybių ir
susitariančiųjų šalių paslaugoms. Šio susitarimo 22
straipsnio (Jungtinis komitetas) 9 dalies nuostatos tokio pobūdžio
sprendimams netaikomos. 
6
STRAIPSNIS
Įstatymų
ir kitų teisės aktų laikymasis
1.           Kai vienos
susitariančiosios šalies oro vežėjo orlaivis, naudojamas tarptautinio
oro susisiekimo paslaugoms teikti, įskrenda į kitos
susitariančiosios šalies teritoriją, joje būna ar iš jos
išskrenda, toks oro vežėjas laikosi įstatymų ir kitų
teisės aktų, kurie toje teritorijoje taikomi orlaivio, naudojamo
tarptautinio oro susisiekimo paslaugoms teikti, įskridimui į tą
teritoriją ar išskridimui iš jos arba orlaivio naudojimui ir navigacijai.
2.           Kai vienos
susitariančiosios šalies oro vežėjo orlaivis įskrenda į
kitos susitariančiosios šalies teritoriją, joje būna ar iš jos
išskrenda, pirmosios susitariančiosios šalies oro vežėjų
keleiviams, įgulai ar jų vardu veikiantiems asmenims arba kroviniams
galioja įstatymai ir kiti teisės aktai, toje teritorijoje taikomi
keleivių ir įgulos atvykimui ar krovinių įvežimui orlaiviu
į tą teritoriją arba jų išvykimui ar išvežimui iš tos
teritorijos (įskaitant įvažiavimui, patikrinimui, imigracijai,
pasams, muitinei ir karantinui taikomus teisės aktus, o kai vežamos pašto
siuntos – pašto teisės aktus).
7
STRAIPSNIS
Konkurencijos
užtikrinimas
1.           Susitariančiosios šalys
dar kartą patvirtina, kad šiam susitarimui taikomos Asociacijos susitarimo
IV antraštinės dalies 3 skyriaus (Konkurencija) nuostatos.
2.           Susitariančiosios šalys
patvirtina, kad jų bendras tikslas – užtikrinti sąžiningas ir
konkurencines oro susisiekimo paslaugų teikimo sąlygas.
Susitariančiosios šalys pripažįsta, jog labiausiai tikėtina, kad
oro vežėjai veiklą vykdys sąžiningai ir konkurencingai, jei
šių oro vežėjų veikla bus grindžiama tik komerciniais principais
ir nebus subsidijuojama ir jei bus užtikrinta neutrali ir nediskriminacinė
prieiga prie oro uostų infrastruktūros, paslaugų ir laiko
tarpsnių.
3.           Jeigu susitariančioji
šalis mano, kad kitos susitariančiosios šalies teritorijoje sudarytos
sąlygos, visų pirma todėl, kad teikiamos subsidijos, neigiamai
veikia sąžiningas ir lygias jos oro vežėjų galimybes konkuruoti,
ji gali kitai susitariančiajai šaliai pateikti pastabų. Be to, ji
gali prašyti surengti Jungtinio komiteto posėdį, kaip numatyta šio
susitarimo 22 straipsnyje (Jungtinis komitetas). Konsultacijos pradedamos per
30 dienų nuo tokio prašymo gavimo dienos. Jeigu per 30 dienų nuo
konsultacijų pradžios priimtino susitarimo nepasiekiama, surengti
konsultacijas prašiusi susitariančioji šalis gali pagal 4 straipsnį
(Atsisakymas išduoti leidimą, leidimo atšaukimas, galiojimo sustabdymas
arba apribojimas) atsisakyti susijusiam (-iems) oro vežėjui (-ams) išduoti
leidimą, jį sulaikyti, atšaukti, sustabdyti jo galiojimą ar
nustatyti atitinkamas sąlygas. 
4.           3 dalyje nurodytos
priemonės yra tinkamos, proporcingos ir taikomos tokiu mastu ir tiek
laiko, kiek būtina. Jos taikomos tik oro vežėjui (-ams),
pasinaudojusiam (-iems) 3 dalyje nurodytomis sąlygomis, ir nepažeidžia
susitariančiųjų šalių teisės imtis priemonių
pagal šio susitarimo 23 straipsnį (Ginčų sprendimas ir
trečiųjų teismas).
5.           Susitariančiosios šalys
sutinka, kad Izraelio Vyriausybės dalyvavimas atlyginant papildomas
Izraelio oro vežėjų su saugumu susijusias išlaidas, atsiradusias
dėl Izraelio Vyriausybės duotų nurodymų, nėra
nesąžiningos konkurencijos priemonė, todėl vykdant šį
susitarimą nelaikoma subsidija, jei:
(a)                   
tokia parama atlyginamos tik tos Izraelio oro
vežėjų išlaidos, kurių neįmanoma išvengti įgyvendinant
papildomas Izraelio valdžios institucijų reikalaujamas saugumo priemones,
kokių nenustatyta arba kokios netaikomos Europos Sąjungos oro
vežėjams, ir
(b)                   
Izraelis tokias saugumo išlaidas aiškiai
apibrėžia ir išreiškia skaičiais, ir
(c)                   
kartą per metus Jungtinis komitetas gauna
ataskaitą, kurioje nurodyta visa saugumo išlaidų suma ir tai, kiek
Izraelio Vyriausybė prisidėjo jas atlyginant praėjusiais metais.
6.           Bet kuri susitariančioji
šalis, pranešusi kitai susitariančiajai šaliai, gali kreiptis į
pastarosios teritorijoje veikiančius atsakingus valdžios subjektus,
įskaitant valstybės, regiono ar vietos lygmens subjektus, kad aptartų
su šiuo straipsniu susijusius klausimus. 
7.           Šio straipsnio nuostatos
taikomos nepažeidžiant susitariančiųjų šalių
įstatymų ir kitų teisės aktų dėl
susitariančiųjų šalių teritorijose vykdomų su
viešosiomis paslaugomis susijusių įsipareigojimų.
8
STRAIPSNIS
Komercinės
galimybės
Oro vežėjo atstovai
1.           Vienos susitariančiosios
šalies oro vežėjai turi teisę kitos susitariančiosios šalies
teritorijoje atidaryti biurus ir įrengti priemones, būtinas oro
susisiekimo paslaugoms teikti ir reklamuoti, taip pat oro susisiekimo paslaugoms,
įskaitant šalutines ir papildomas paslaugas, parduoti.
2.           Vienos susitariančiosios
šalies oro vežėjai, laikydamiesi įvažiavimui, gyvenamajai vietai ir
įdarbinimui taikomų kitos susitariančiosios šalies
įstatymų ir kitų teisės aktų, turi teisę į
pastarosios teritoriją įvežti ir joje išlaikyti darbuotojus,
atsakingus už vadovavimą, pardavimą, techninius klausimus ir
veiklą, taip pat kitus specialistus, kurių reikia, kad būtų
užtikrintas oro susisiekimo paslaugų teikimas.
Antžeminės paslaugos
3.           a)       Nepažeidžiant b
punkto, visi oro vežėjai kitos susitariančiosios šalies teritorijoje
teikiamų antžeminių paslaugų atžvilgiu turi:
i)        teisę arba savo nuožiūra patys
teikti antžemines paslaugas (saviteika) arba, pasirinktinai,
ii)       teisę rinktis iš
konkuruojančių paslaugų teikėjų, teikiančių
visas ar kai kurias antžemines paslaugas, jei tokiems paslaugų
teikėjams leidžiama patekti į rinką pagal
susitariančiųjų šalių įstatymus ir kitus teisės
aktus ir jei tokių paslaugų teikėjų rinkoje jau yra;
b)       a punkto i ir ii papunkčiuose
nurodytos teisės, susijusios su šių kategorijų antžeminėmis
paslaugomis, t. y. bagažo tvarkymu, aptarnavimu perone, degalų ir
tepalų tiekimu, fiziniu krovinių ir pašto siuntų tvarkymu, kai
jos iš oro uosto terminalo gabenamos į orlaivį arba iš orlaivio –
į oro uosto terminalą, ribojamos tik dėl fizinių arba
veiklos sąlygų pagal kitos susitariančiosios šalies teritorijoje
taikomus įstatymus ir kitus teisės aktus. Jei tokie ribojimai trukdo
oro vežėjams patiems teikti antžemines paslaugas ir jei nėra veiksmingos
antžeminių paslaugų teikėjų konkurencijos, visos tokios
paslaugos visiems oro vežėjams teikiamos vienodomis sąlygomis ir be
diskriminacijos, o tokių paslaugų kaina neviršija visos jų
teikimo savikainos, įskaitant pagrįstą turto grąžą po
nusidėvėjimo.
Pardavimas, vietoje patirtos išlaidos ir
lėšų pervedimas
4.           Vienos susitariančiosios
šalies oro vežėjai kitos susitariančiosios šalies teritorijoje oro
susisiekimo paslaugas gali parduoti tiesiogiai ir (arba) savo nuožiūra
naudodamiesi pardavimo atstovų ar kitų oro vežėjo paskirtų
tarpininkų paslaugomis, internetu arba kitais galimais kanalais. Visi oro
vežėjai turi teisę parduoti tokią susisiekimo paslaugą, o
visi asmenys gali nevaržomi ją pirkti atsiskaitydami toje teritorijoje
naudojama arba laisvai konvertuojama valiuta.
5.           Oro vežėjai turi
teisę, pateikę prašymą, vietoje gautas pajamas konvertuoti ir
visada, visais būdais, be apribojimo ar apmokestinimo, bet kuria laisvai
konvertuojama valiuta ir taikomu oficialiu valiutos keitimo kursu pervesti iš
kitos susitariančiosios šalies teritorijos į savo šalies
teritoriją ir, jei tai neprieštarauja įprastai taikomiems
įstatymams ar kitiems teisės aktams, į kitą pasirinktą
valstybę ar valstybes. 
6.           Vienos susitariančiosios
šalies oro vežėjams leidžiama kitos susitariančiosios šalies
teritorijoje patirtas išlaidas, įskaitant išlaidas už kurą,
apmokėti vietos valiuta. Susitariančiosios šalies oro vežėjai
tokias kitos susitariančiosios šalies teritorijoje patirtas išlaidas savo
nuožiūra gali padengti laisvai konvertuojama valiuta pagal valiutai
taikomas vietos taisykles.
Bendradarbiavimo susitarimai
7.           Teikdami paslaugas arba
užtikrindami paslaugų teikimą pagal šį susitarimą,
susitariančiųjų šalių oro vežėjai gali sudaryti
bendradarbiavimo rinkodaros srityje susitarimus, pavyzdžiui, grupinės
rezervacijos arba bendro kodo susitarimus su:
(a)                   
bet kuriuo susitariančiųjų
šalių oro vežėju ar vežėjais; ir
(b)                   
bet kuriuo trečiųjų valstybių
oro vežėju ar vežėjais; ir
(c)                   
bet kuriais antžeminio, sausumos ar jūrų
susisiekimo paslaugų teikėjais,
jei i) skrydžius vykdantis oro vežėjas
turi reikiamas skrydžių teises ir ii) rinkodarą vykdantis oro
vežėjas turi reikiamas skrydžių teises pagal atitinkamas dvišales
nuostatas ir iii) šie susitarimai atitinka tokiems susitarimams įprastai
keliamus saugos ir konkurencijos reikalavimus. Jeigu keleiviai skraidinami
pagal bendro kodo susitarimus, pirkėjui pardavimo vietoje ar bet kuriuo
metu registruojantis skrydžiui arba jį įlaipinant, kai registruotis
jungiamajam skrydžiui nereikia, prieš įlaipinimą pranešama, kuris
vežėjas ir kurioje kelionės atkarpoje teiks susisiekimo paslaugas.
Antžeminis susisiekimas
8.           a)       Įstatymai ir
kiti teisės aktai, kuriais reglamentuojamas oro susisiekimas, netaikomi
keleivius vežantiems antžeminio susisiekimo paslaugų teikėjams
remiantis vien tuo, kad tokias antžeminio susisiekimo paslaugas savo vardu
teikia oro vežėjas. Antžeminio susisiekimo paslaugų teikėjai
gali patys nuspręsti, ar sudaryti bendradarbiavimo susitarimus. Priimdami
sprendimą dėl konkretaus susitarimo, antžeminio susisiekimo
paslaugų teikėjai, be kita ko, gali atsižvelgti į vartotojų
interesus ir techninius, ekonominius, vietos ir pajėgumo apribojimus.
b)       Be to, nepaisant kitų šio susitarimo
nuostatų, susitariančiųjų šalių oro vežėjams ir
netiesioginiams krovinių vežimo paslaugų teikėjams leidžiama
kartu su tarptautinio oro susisiekimo paslaugomis be apribojimų vežti
krovinius antžeminio transporto priemonėmis į bet kurį Izraelio
ir Europos Sąjungos arba trečiųjų valstybių
teritorijoje esantį punktą ir iš jo (įskaitant vežimą
į visus oro uostus, kuriuose yra muitinės, ir iš jų) ir, jei
taikoma, įskaitant teisę laikantis taikomų įstatymų ir
kitų teisės aktų vežti krovinius, už kuriuos nesumokėtas
muito mokestis. Sudaromos sąlygos tokius antžeminiu ar oro transportu
vežamus krovinius tikrinti oro uosto muitinėje ir naudotis muitinės
paslaugomis. Oro vežėjai gali antžeminiu transportu krovinius vežti patys
arba sudaryti susitarimus su kitais antžeminio susisiekimo paslaugų
teikėjais, įskaitant galimybę susitarti, kad krovinius
antžeminiu transportu vežtų kiti oro vežėjai ir netiesioginiai
krovinių gabenimo oro transportu paslaugų teikėjai. Jeigu
krovinių siuntėjai tinkamai informuojami, tokios
įvairiarūšės krovinių vežimo paslaugos gali būti
teikiamos kartu, taikant bendrą kainą už vežimą oro ir
antžeminiu transportu.
Nuoma
9.           a)       Susitariančiųjų
šalių oro vežėjai turi teisę teikti sutarto susisiekimo
paslaugas iš bet kurio oro vežėjo, įskaitant trečiųjų
valstybių oro vežėjus, su įgula arba be jos nuomojamu orlaiviu,
jeigu visi tokių susitarimų dalyviai atitinka reikalavimus,
nustatytus įstatymuose ir kituose teisės aktuose, kuriuos tokiems
susitarimams įprastai taiko susitariančiosios šalys.
b)       Susitariančiosios šalys
nereikalauja, kad savo įrangą nuomojantys oro vežėjai
turėtų skrydžių teises pagal šį susitarimą.
c)       III priede nenurodytos trečiosios
valstybės oro vežėjui priklausantį orlaivį su įgula
Izraelio oro vežėjas arba Europos Sąjungos oro vežėjas,
siekdamas pasinaudoti šiame susitarime numatytomis teisėmis, nuomojasi tik
išimtiniais atvejais arba tenkindamas laikinius poreikius. Orlaiviui su
įgula nuomoti būtina i) gauti išankstinį oro vežėjui, kuris
nuomojasi įrangą, licenciją išdavusios institucijos
patvirtinimą ir ii) informuoti kitos susitariančiosios šalies, į
kurią nuomojamu orlaiviu su įgula ketinama vykdyti skrydžius,
kompetentingą instituciją.
Šioje pastraipoje terminas „orlaivis“ reiškia
trečiosios valstybės oro vežėjo, kuriam nedraudžiama vykdyti
skrydžių į Europos Sąjungoje ir (arba) Izraelyje, orlaivį.
Frančizės ir registruotojo
pavadinimo naudojimas
10.         Susitariančiosios šalies
oro vežėjai turi teisę sudaryti frančizės arba
registruotojo pavadinimo naudojimo susitarimus su kitos susitariančiosios
šalies arba trečiųjų valstybių įmonėmis, įskaitant
oro vežėjus, jeigu oro vežėjai turi reikiamus įgaliojimus ir
atitinka reikalavimus, tokiems susitarimams nustatytus
susitariančiųjų šalių įprastai taikomuose
įstatymuose ir kituose teisės aktuose, visų pirma tuose, pagal
kuriuos reikalaujama nurodyti paslaugą teikiančių oro
vežėjų tapatybę.
Oro uosto laiko tarpsnių paskirstymas
11.         Kiekviena susitariančioji
šalis užtikrina, kad jos teritorijoje esančiuose oro uostų laiko
tarpsnių valdymo procedūros, gairės bei taisyklės
būtų taikomos skaidriai, veiksmingai ir nediskriminuojant.
Jungtinio komiteto konsultacijos
12.         Jei viena susitariančioji
šalis mano, kad kita susitariančioji šalis šį straipsnį
pažeidė, ji gali apie savo turimus faktus pranešti kitai
susitariančiajai šaliai ir prašyti pradėti konsultacijas pagal 22
straipsnio (Jungtinis komitetas) 4 dalį. 
9
STRAIPSNIS
Muitai
ir mokesčiai
1.           Kai susitariančiosios
šalies oro vežėjų naudojamas orlaivis, kuriuo teikiamos tarptautinio
oro susisiekimo paslaugos, atskrenda į kitos susitariančiosios šalies
teritoriją, jo įprastinei įrangai, degalams, tepalams, vartoti
skirtiems techniniams reikmenims, antžeminei įrangai, atsarginėms
dalims (įskaitant variklius), orlaivio atsargoms (be kita ko,
įskaitant maistą, nealkoholinius ir alkoholinius gėrimus,
tabaką ir kitus keleiviams ribotais kiekiais parduoti arba naudoti
skrydžio metu skirtus produktus) ir kitiems gaminiams, skirtiems naudoti ar
naudojamiems tik orlaivio, kuriuo teikiamos tarptautinio oro susisiekimo
paslaugos, eksploatavimo arba aptarnavimo tikslais, laikantis abipusiškumo
principo netaikomi jokie importo apribojimai, nuosavybės mokesčiai ir
kapitalo rinkliavos, muitai, akcizai ir panašūs mokesčiai, a)
nustatyti nacionalinių ar vietos valdžios institucijų arba Europos Sąjungos
ir b) nepagrįsti teikiamų paslaugų savikaina, su sąlyga,
kad tokia įranga ir atsargos lieka orlaivyje.
2.           Laikantis abipusiškumo
principo, šio straipsnio 1 dalyje nurodyti mokesčiai, rinkliavos ir kt.,
išskyrus mokesčius, pagrįstus teikiamų paslaugų savikaina,
netaikomi ir:
(a)                   
orlaivio atsargoms, kurios buvo pristatytos į
susitariančiosios šalies teritoriją arba joje pateiktos ir kurių
pagrįstas kiekis paimtas naudoti išskrendančiame kitos
susitariančiosios šalies oro vežėjo orlaivyje, kuriuo teikiamos
tarptautinio oro susisiekimo paslaugos, net jei šios atsargos būtų
naudojamos tik tam tikroje kelionės atkarpoje skrendant virš minėtos
teritorijos;
(b)                   
antžeminei įrangai ir atsarginėms dalims
(įskaitant variklius), pristatytoms į susitariančiosios šalies
teritoriją kitos susitariančiosios šalies oro vežėjo orlaivio,
kuriuo teikiamos tarptautinio oro susisiekimo paslaugos, aptarnavimo,
techninės priežiūros ar remonto tikslais;
(c)                   
kurui, tepalams ir vartoti skirtiems techniniams
reikmenims, pristatytiems į susitariančiosios šalies teritoriją
arba joje pateiktiems naudoti kitos susitariančiosios šalies oro
vežėjo orlaivyje, kuriuo teikiamos tarptautinio oro susisiekimo paslaugos,
net jei šios atsargos būtų naudojamos tik tam tikroje kelionės
atkarpoje skrendant virš minėtos teritorijos;
(d)                   
kaip numatyta susitariančiųjų
šalių muitų teisės aktuose, spaudiniams, pristatytiems į
susitariančiosios šalies teritoriją arba joje pateiktiems ir
paimtiems naudoti išskrendančiame kitos susitariančiosios šalies oro
vežėjo orlaivyje, kuriuo teikiamos tarptautinio oro susisiekimo paslaugos,
net jei šios atsargos būtų naudojamos tik tam tikroje kelionės
atkarpoje skrendant virš minėtos teritorijos; ir
(e)                   
saugos ir saugumo įrangai, skirtai naudoti oro
uostuose arba krovinių terminaluose.
3.           Šiuo susitarimu
susitariančiosioms šalims nedraudžiama nustatyti mokesčius,
rinkliavas ir kt. jų teritorijoje tiekiamiems degalams, skirtiems naudoti
oro vežėjo, kuris vykdo skrydžius tarp dviejų jų teritorijoje
esančių punktų, orlaivyje, jei laikomasi nediskriminavimo
principo. Kai vienos susitariančiosios šalies oro vežėjo orlaivis
įskrenda į kitos susitariančiosios šalies teritoriją, joje
būna ar iš jos išskrenda, toks oro vežėjas laikosi įstatymų
ir kitų teisės aktų, kurie toje teritorijoje taikomi
orlaivių degalų pardavimui, tiekimui ir naudojimui.
4.           Įprastinė
skrydžių įranga, taip pat šio straipsnio 1 ir 2 dalyse nurodytos
medžiagos, atsargos ir atsarginės dalys, kurios paprastai laikomos vienos
susitariančiosios šalies oro vežėjo orlaivyje, kitos
susitariančiosios šalies teritorijoje gali būti iškrautos tik gavus
tos susitariančiosios šalies muitinės patvirtinimą ir gali
būti reikalaujama, kad muitinė jas prižiūrėtų ir
kontroliuotų tol, kol jos bus reeksportuotos ar kitaip tvarkomos pagal
muitinės taisykles.
5.           Šiame straipsnyje nurodytos
išimtys taip pat taikomos, kai susitariančiosios šalies oro vežėjai
su kitu oro vežėju, kuris naudojasi tokiomis pačiomis kitos
susitariančiosios šalies suteiktomis išimtimis, sudaro sutartį
dėl 1 ir 2 dalyse nurodytų gaminių nuomos arba pervežimo kitos
susitariančiosios šalies teritorijoje.
6.           Šiuo susitarimu
susitariančiosioms šalims nedraudžiama nustatyti mokesčius,
rinkliavas ar kt. prekėms, parduodamoms ne tam, kad jas orlaivyje
vartotų keleiviai, kol skrendama tarp dviejų susitariančiosios
šalies teritorijoje esančių punktų, kuriuose leidžiama
įlaipinti ar išlaipinti keleivius.
7.           Šiame susitarime nurodytos
išlygos nesusijusios su pridėtinės vertės mokesčių
sritimi, išskyrus importo mokesčius. Šis susitarimas neturi poveikio
atitinkamų galiojančių Europos Sąjungos valstybių
narių ir Izraelio pasirašytų konvencijų nuostatoms, kuriomis
siekiama išvengti dvigubo pajamų ir kapitalo apmokestinimo.
10
STRAIPSNIS
Oro
uostų, aviacijos įrenginių ir paslaugų naudotojo rinkliavos
1.           Susitariančioji šalis
užtikrina, kad naudotojo rinkliavos, kurias rinkliavas nustatančios jos
kompetentingos institucijos ar įstaigos gali nustatyti kitos
susitariančiosios šalies oro vežėjams už naudojimąsi oro
navigacijos ir skrydžių valdymo paslaugomis, būtų susietos su
išlaidomis ir taikomos laikantis nediskriminavimo principo. Bet kuriuo atveju
tokios naudotojo rinkliavos kitos susitariančiosios šalies oro
vežėjams nustatomos ne mažiau palankiomis sąlygomis nei tos, kurios
palankiausiomis sąlygomis taikomos bet kuriam kitam oro vežėjui.
2.           Susitariančioji šalis
užtikrina, kad naudotojo rinkliavos, kurias rinkliavas nustatančios jos
kompetentingos institucijos ar įstaigos gali nustatyti kitos
susitariančiosios šalies oro vežėjams už naudojimąsi oro
uostais, aviacijos saugumo ir susijusiais įrenginiais ir paslaugomis,
būtų taikomos laikantis nediskriminavimo principo ir tinkamai
paskirstytos pagal naudotojų kategorijas. Nustatant šias rinkliavas gali
būti atsižvelgiama į visą rinkliavas nustatančių
kompetentingų institucijų ar įstaigų savikainą,
susijusią su galimybės naudotis atitinkamais oro uosto ir aviacijos
saugumo įrenginiais ir paslaugomis tame oro uoste arba oro uosto sistemoje
užtikrinimu, tačiau rinkliavos už šią visą savikainą negali
būti didesnės. Šios rinkliavos gali būti susijusios ir su
pagrįsta turto grąža po nusidėvėjimo. Galimybė
naudotis įrenginiais ir paslaugomis, už kuriuos renkamos naudotojo
rinkliavos, užtikrinama veiksmingai ir tausiai. Bet kuriuo atveju šios
rinkliavos kitos susitariančiosios šalies oro vežėjams nustatomos ne
mažiau palankiomis sąlygomis nei tos, kurios palankiausiomis
sąlygomis taikomos bet kuriam kitam oro vežėjui tuo metu, kai tokios
rinkliavos nustatomos.
3.           Susitariančiosios šalys
skatina, kad jų teritorijoje veikiančios rinkliavas nustatančios
kompetentingos institucijos ar įstaigos konsultuotųsi su paslaugomis
ir įrenginiais besinaudojančiais oro vežėjais arba jiems
atstovaujančiomis įstaigomis, taip pat skatina, kad rinkliavas
nustatančios kompetentingos institucijos ar įstaigos oro uosto
naudotojams, jiems atstovaujančioms įstaigoms ar asociacijoms
teiktų informaciją apie sudedamąsias dalis, kuriomis remiantis
nustatoma visų mokesčių, kuriuos kiekviename oro uoste renka oro
uostus valdančios įstaigos, sistema arba dydis, nes tokios informacijos
gali reikėti siekiant nuodugniai persvarstyti mokesčių
pagrįstumą pagal šio straipsnio 1 ir 2 dalyse nustatytus principus.
Susitariančiosios šalys skatina rinkliavas nustatančias
kompetentingas institucijas tinkamai pranešti naudotojams apie bet kokį
siūlymą keisti naudotojo rinkliavas, kad prieš atlikdamos pakeitimus
minėtosios institucijos galėtų apsvarstyti naudotojų
pareikštą nuomonę.
4.           Pagal 23 straipsnį
(Ginčų sprendimas ir trečiųjų teismas) vykdant
ginčų sprendimo procedūras laikoma, kad nė viena
susitariančioji šalis nepažeidė šio straipsnio nuostatų, nebent
ji a) per pagrįstą laikotarpį nepersvarsto mokesčio ar
tvarkos, dėl kurių skundžiasi kita susitariančioji šalis; arba
b) po tokio persvarstymo nesiima visų įmanomų priemonių,
kad pakeistų šio straipsnio reikalavimų neatitinkantį
mokestį ar tvarką.
11
STRAIPSNIS
Kainodara
1.           Susitariančiosios šalys
leidžia oro vežėjams laisvai nustatyti kainas laikantis laisvos ir
sąžiningos konkurencijos principų.
2.           Susitariančiosios šalys
nereikalauja teikti kainų duomenų.
3.           Kompetentingos institucijos
gali rengti diskusijas, kad aptartų tokius klausimus, kaip neteisingos,
nepagrįstos ar diskriminacinės kainos ir kt.
12
STRAIPSNIS
Statistiniai
duomenys
1.           Susitariančioji šalis
teikia kitai susitariančiajai šaliai statistinius duomenis, kurių
reikalaujama pagal šalies įstatymus ir kitus teisės aktus, ir, gavusi
prašymą, kitą turimą statistinę informaciją, kurios
gali būti pagrįstai reikalaujama oro susisiekimo paslaugoms,
teikiamoms pagal šį susitarimą, peržiūrėti.
2.           Siekdamos palengvinti
keitimąsi statistine informacija, skirta pagal šį susitarimą
teikiamų oro susisiekimo paslaugų plėtrai stebėti,
susitariančiosios šalys bendradarbiauja pagal 22 straipsnį (Jungtinis
komitetas) įsteigtame Jungtiniame komitete.
II
ANTRAŠTINĖ DALIS
Bendradarbiavimas reguliavimo srityje
13
STRAIPSNIS
Aviacijos
sauga
1.           Susitariančiosios šalys
glaudžiai, tačiau be įtakos susitariančiųjų šalių
teisės aktų leidimo institucijų veiksmų laisvei,
bendradarbiauja aviacijos saugos srityje, kad nustatytų, kiek tai
praktiškai įmanoma, suderintas taisykles arba abipusiškai pripažintų
viena kitos saugos standartus. Šį bendradarbiavimą prižiūri
Jungtinis komitetas, kuriam padeda Europos aviacijos saugos agentūra.
2.           Susitariančiosios šalys
užtikrina, kad jų teisės aktai, taisyklės arba procedūros
atitiktų bent IV priedo A dalyje nustatytų oro susisiekimo
reguliavimo reikalavimų ir standartų lygį, kaip nustatyta VI
priede. 
3.           Šiame susitarime nurodytam
oro susisiekimui vykdyti kompetentingos susitariančių šalių
institucijos pripažįsta galiojančiais tinkamumo skraidyti
pažymėjimus, kompetencijos pažymėjimus ir susitariančių
šalių išduotas arba patvirtintas galiojančias licencijas, jei tokiems
pažymėjimams arba licencijoms taikomi reikalavimai bent jau atitinka pagal
Konvenciją nustatytus būtinuosius standartus. Tačiau
kompetentingos institucijos gali atsisakyti skrydžio virš jų teritorijos
tikslais pripažinti galiojančiais kompetencijos pažymėjimus ir
licencijas, kuriuos jų piliečiams yra išdavusios arba patvirtinusios
kitos tokios institucijos.
4.           Kiekviena
susitariančioji šalis bet kuriuo metu gali prašyti surengti konsultacijas
dėl saugos standartų, kuriuos kita susitariančioji šalis taiko
aviacijos įrenginių, skrydžio įgulų, orlaivių ir orlaivių
naudojimo srityse. Tokios konsultacijos pradedamos per trisdešimt (30)
dienų nuo prašymo.
5.           Jei konsultuodamasi viena
susitariančioji šalis nustato, kad kita susitariančioji šalis 4
dalyje nurodytų saugos standartų, kurie atitinka tuo metu Konvencija
nustatytus standartus, laikosi arba juos taiko neefektyviai, kitai
susitariančiajai šaliai pranešama apie šiuos faktus ir apie veiksmus,
laikomus būtinais siekiant užtikrinti ICAO standartų laikymąsi.
Kita susitariančioji šalis tuomet per sutartą laikotarpį imasi
reikiamų taisomųjų veiksmų.
6.           Susitariančiosios šalys
užtikrina, kad susitariančiosios šalies kompetentingos institucijos
atliktų tos susitariančiosios šalies teritorijoje esančiuose oro
uostuose, į kuriuos vykdomi tarptautiniai skrydžiai, nutūpusių
kitoje susitariančiojoje šalyje, kuri, kaip įtariama, nesilaiko pagal
Konvenciją nustatytų tarptautinių aviacijos saugos
standartų, užregistruotų orlaivių patikrinimą perone ir
patikrintų tų orlaivių vidų ir išorę, taip pat
orlaivių ir jų įgulos dokumentų galiojimą ir
tikrąją orlaivių ir jų įrangos būklę.
7.           Susitariančiųjų
šalių kompetentingos institucijos gali nedelsdamos imtis visų
reikiamų priemonių, jei nustato, kad orlaivis, orlaivio sudedamoji
dalis arba orlaivio naudojimas gali:
(a)                   
neatitikti pagal Konvenciją nustatytų
būtinųjų standartų arba
(b)                   
pagal Konvencijos 16 straipsnį atlikus 6
dalyje nurodytą patikrinimą atsiranda rimtas pagrindas manyti, kad
orlaivis arba jo naudojimas neatitinka pagal Konvenciją nustatytų
būtinųjų standartų, arba
(c)                   
atsiranda rimtas pagrindas manyti, kad pagal
Konvenciją nustatytų būtinųjų standartų laikomasi
arba jie taikomi nepakankamai efektyviai.
8.           Jeigu susitariančiosios
šalies kompetentingos institucijos pagal 7 dalį imasi priemonių, apie
tai jos nedelsdamos praneša kitos susitariančiosios šalies kompetentingoms
institucijoms ir nurodo tokių priemonių taikymo priežastį.
9.           Jeigu oro vežėjo veiklos
saugai užtikrinti būtina imtis neatidėliotinų veiksmų,
kiekviena susitariančioji šalis pasilieka teisę nedelsdama sustabdyti
kitos susitariančiosios šalies oro vežėjo arba oro vežėjų
leidimo vykdyti veiklą galiojimą arba tokį leidimą
pakeisti. 
10.         Jeigu priemonės,
kurių imtasi taikant 7 arba 9 dalį, ir toliau taikomos, nors tam
nebėra pagrindo, kiekviena susitariančioji šalis gali šiuo klausimu
kreiptis į Jungtinį komitetą.
14 STRAIPSNIS
Aviacijos
saugumas
1.           Susitariančiosios šalys
dar kartą patvirtina tarpusavio įsipareigojimus apsaugoti
civilinę aviaciją nuo neteisėtų veiksmų, ypač
įsipareigojimus pagal Konvenciją, 1963 m. rugsėjo
14 d. Tokijuje pasirašytą Konvenciją dėl nusikaltimų
ir tam tikrų kitų veiksmų, padarytų orlaiviuose,
1970 m. gruodžio 16 d. Hagoje pasirašytą Konvenciją
dėl kovos su neteisėtu orlaivio pagrobimu, 1971 m. rugsėjo
23 d. Monrealyje pasirašytą Konvenciją dėl kovos su smurtu
prieš civilinės aviacijos saugumą, 1988 m. vasario 24 d.
Monrealyje pasirašytą Protokolą dėl kovos su smurtu
tarptautinę civilinę aviaciją aptarnaujančiuose oro uostuose,
jeigu abi susitariančiosios šalys yra pasirašiusios šias konvencijas, taip
pat įsipareigojimus pagal visas kitas abiejų
susitariančiųjų šalių pasirašytas konvencijas ir
protokolus, susijusius su civilinės aviacijos saugumu.
2.           Susitariančiosios šalys,
gavusios prašymą, viena kitai teikia būtiną pagalbą
siekdamos užkirsti kelią civilinio orlaivio užgrobimui ir kitiems
neteisėtiems veiksmams, keliantiems pavojų orlaivio, jo keleivių
ir įgulos, oro uostų ir oro navigacijos priemonių saugai, taip
pat pašalinti bet kokią kitą grėsmę civilinės
aviacijos saugumui.
3.           Susitariančiosios šalys
palaiko tarpusavio ryšius ir laikosi aviacijos saugumo standartų ir, jeigu
ją taiko, ICAO nustatytos ir Konvencijos prieduose nurodytos
rekomenduojamos tvarkos tokiu mastu, kokiu susitariančiosioms šalims
tokios saugumo nuostatos taikomos. Susitariančiosios šalys reikalauja, kad
į jų registrus įtrauktų orlaivių naudotojai, veiklos
vykdytojai, kurių pagrindinė verslo vieta arba nuolatinė
buveinė yra jų teritorijoje, ir jų teritorijoje
esančių oro uostų naudotojai laikytųsi bent šių
aviacijos saugumo nuostatų. 
4.           Susitariančiosios šalys
užtikrina, kad jų teritorijoje būtų imamasi veiksmingų
priemonių orlaiviams apsaugoti, keleiviams ir jų rankiniam bagažui
patikrinti, taip pat reikiamam įgulos, krovinių (įskaitant
bagažo skyriuje vežamą bagažą) ir orlaivio atsargų patikrinimui
atlikti prieš įlaipinant keleivius ar pakraunant bagažą ir
įlaipinimo ar pakrovimo metu, taip pat kad tos priemonės
būtų pritaikomos padidėjus pavojui. Susitariančioji šalis sutinka,
kad kita susitariančioji šalis gali jos oro vežėjų reikalauti
laikytis 3 dalyje nurodytų aviacijos saugumo nuostatų tam, kad šie
oro vežėjai galėtų įskristi į kitos
susitariančiosios šalies teritoriją, iš jos išskristi ar joje
būti. Jei susitariančioji šalis sužino apie konkretų pavojų
konkrečiam skrydžiui arba skrydžių į kitos
susitariančiosios šalies teritoriją arba iš jos serijai, ji apie tai
informuoja kitą susitariančiąją šalį; be to, pirmoji
susitariančioji šalis, atsižvelgdama į konkretų pavojų,
gali nuspręsti imtis specialių saugumo priemonių pagal 6
dalį. 
5.           Susitariančiosios šalys
sutinka dirbti, kad abipusiškai pripažintų viena kitos saugumo standartus.
Šiuo tikslu jos nustato administracinę tvarką, pagal kurią
būtų galima konsultuotis galiojančių ar planuojamų
aviacijos saugumo priemonių klausimais, taip pat bendradarbiauti ir
keistis informacija apie susitariančiųjų šalių
įgyvendintas kokybės kontrolės priemones. Viena
susitariančioji šalis gali taip pat prašyti, kad kita susitariančioji
šalis su ja bendradarbiautų siekiant įvertinti, ar tam tikros tos
kitos susitariančiosios šalies saugumo priemonės atitinka
bendradarbiauti paprašiusios susitariančiosios šalies reikalavimus.
Atsižvelgdama į vertinimo rezultatus, bendradarbiauti paprašiusi
susitariančioji šalis gali nuspręsti, kad kitos
susitariančiosios šalies teritorijoje yra taikomos lygiaverčio
standarto saugumo priemonės, todėl bendradarbiauti paprašiusios
susitariančiosios šalies teritorijoje būtų daroma pakartotinio
su persėdimu vykstančių keleivių, perkraunamo bagažo ir
(arba) perkraunamų krovinių tikrinimo išimtis. Apie tokį
sprendimą pranešama kitai susitariančiajai šaliai.
6.           Susitariančioji šalis
taip pat palankiai reaguoja į kitos susitariančiosios šalies
prašymą kilus konkrečiai grėsmei imtis pagrįstų
specialių saugumo priemonių. Išskyrus ekstremalias situacijas,
susitariančioji šalis iš anksto praneša kitai susitariančiajai šaliai
apie visas specialias saugumo priemones, kurių ji ketina imtis ir kurios
gali turėti didelį finansinį ar su skrydžiais susijusį
poveikį pagal šį susitarimą teikiamoms oro susisiekimo
paslaugoms. Kaip numatyta šio susitarimo 22 straipsnyje (Jungtinis komitetas),
susitariančiosios šalys gali prašyti surengti Jungtinio komiteto
posėdį, kuriame būtų apsvarstytos tokios saugumo
priemonės. 
7.           Kai užgrobiamas civilinis
orlaivis ar grasinama jį užgrobti arba vykdomi kiti neteisėti
veiksmai, dėl kurių kyla pavojus orlaivių, jų keleivių
ir įgulos, oro uostų ar oro navigacijos priemonių saugai,
susitariančiosios šalys padeda viena kitai ir sudaro geresnes sąlygas
palaikyti ryšius ir taikyti kitas reikiamas priemones, kuriomis siekiama
greitai ir saugiai nutraukti tokį incidentą ar grasinimą.
8.           Susitariančiosios šalys
imasi visų įmanomų priemonių, kad jų teritorijoje ant
žemės esantis užgrobtas orlaivis arba orlaivis, kuriame vykdomi kiti
neteisėti veiksmai, nepakiltų, nebent tai būtų būtina
siekiant svarbiausio tikslo – išsaugoti žmonių gyvybę. Jei
įmanoma, tokių priemonių imamasi pasikonsultavus tarpusavyje.
9.           Jeigu susitariančioji
šalis turi pagrįstų priežasčių manyti, kad kita
susitariančioji šalis nesilaiko šiame straipsnyje nustatytų aviacijos
saugumo nuostatų, ta susitariančioji šalis gali prašyti nedelsiant
surengti konsultacijas su kita susitariančiąja šalimi.
10.         Neapribojant 4 straipsnio
(Atsisakymas išduoti leidimą, leidimo atšaukimas, galiojimo sustabdymas
arba apribojimas) taikymo, jeigu per penkiolika (15) dienų nuo tokio
prašymo pateikimo dienos priimtino susitarimo nepasiekiama, atsiranda pagrindas
vienam ar keliems kitos susitariančiosios šalies oro vežėjams
neišduoti leidimo vykdyti veiklą, jį atšaukti, apriboti ar nustatyti
tam tikras sąlygas.
11.         Jeigu tai būtina kilus
tiesioginei ir ypatingai grėsmei, susitariančioji šalis gali imtis
laikinų priemonių nelaukdama penkiolikos (15) dienų laikotarpio
pabaigos.
12.         Nepažeisdamos poreikio imtis
skubių veiksmų susisiekimo saugumui garantuoti,
susitariančiosios šalys patvirtina, kad svarstydamos saugumo priemones jos
įvertins galimą neigiamą poveikį (ekonominiu ir veiklos
atžvilgiais) pagal šį susitarimą teikiamoms oro susisiekimo
paslaugoms ir, jeigu nėra teisės aktuose nustatytų
apribojimų, atsižvelgs į tokius veiksnius rinkdamosi būtinas ir
tinkamas priemones tokiems saugumo klausimams spręsti.
13.         Visų priemonių,
kurių imtasi pagal 10 arba 11 dalis, taikymas nutraukiamas, kai kita
susitariančioji šalis ima laikytis šio straipsnio nuostatų.
14.         Nepaisant šio straipsnio,
susitariančiosios šalys sutinka, kad nė viena šalis nebus
įpareigota atskleisti informacijos, kuri galėtų pakenkti
nacionaliniam susitariančiųjų šalių saugumui. 
15
STRAIPSNIS
Oro
eismo valdymas
1.           Susitariančiosios šalys
sutinka glaudžiai bendradarbiauti oro eismo valdymo srityje, kad bendro Europos
dangaus nuostatos būtų pradėtos taikyti Izraelyje ir taip
padidėtų bendrojo oro eismo sauga ir efektyvumas, būtų
optimizuotas pajėgumas ir sumažintas vėlavimas. Todėl Izraelis
stebėtojo teisėmis dalyvauja bendro Europos dangaus komiteto
veikloje. Šį bendradarbiavimą stebi Jungtinis komitetas. 
2.           Siekdami palengvinti bendro
Europos dangaus teisės aktų taikymą savo teritorijoje:
(a)                   
Izraelis imasi reikiamų priemonių, kad jo
oro eismo valdymo institucijų struktūra būtų pritaikyta
pagal bendro Europos dangaus koncepciją, ir visų pirma įsteigia
atitinkamą nacionalinę priežiūros įstaigą, kuri
būtų bent funkciškai nepriklausoma nuo oro navigacijos paslaugų
teikėjo (-ų); ir
(b)                   
Europos Sąjunga kviečia Izraelį
dalyvauti įgyvendinant atitinkamas iniciatyvas su bendro Europos dangaus
koncepcija susijusiose oro navigacijos paslaugų, oro erdvės ir
sąveikos srityse ir visų pirma siekia, kad būtų užtikrintas
tinkamas veiklos pagal SESAR koordinavimas.
3.           a) Susitariančiosios
šalys užtikrina, kad jų teisės aktai, taisyklės arba
procedūros atitiktų bent IV priedo B dalies A skyriuje išvardytų
oro susisiekimo reguliavimo reikalavimų ir standartų lygį, kaip
nustatyta VI priede.
b) Susitariančiosios šalys siekia veikti
pagal IV priedo B dalies B skyriuje išvardytus Europos Sąjungos oro
susisiekimo reguliavimo reikalavimus ir standartus, kaip nustatyta VI priede.
16 STRAIPSNIS
Aplinka
1.           Susitariančiosios šalys
pripažįsta aplinkos apsaugos svarbą kuriant ir įgyvendinant
tarptautinės aviacijos politiką.
2.           Susitariančiosios šalys
patvirtina, kad siekiant sumažinti civilinės aviacijos poveikį
aplinkai būtina imtis veiksmingų pasaulio, regionų, nacionalinio
ir (arba) vietos lygmens priemonių.
3.           Susitariančiosios šalys
pripažįsta bendradarbiavimo svarbą ir daugiašalėse diskusijose
svarsto ir kuo labiau mažina aviacijos poveikį aplinkai ir ekonomikai,
taip pat užtikrina, kad visos poveikio švelninimo priemonės visiškai
atitiktų šio susitarimo tikslus.
4.           Jokia šio susitarimo nuostata
nėra aiškinama taip, kad būtų apriboti susitariančiosios
šalies kompetentingų institucijų įgaliojimai imtis visų
tinkamų priemonių siekiant išvengti oro susisiekimo poveikio aplinkai
arba spręsti su šiuo poveikiu susijusius klausimus, jeigu tokios
priemonės yra taikomos nepaisant nacionalinės priklausomybės. 
5.           Susitariančiosios šalys
užtikrina, kad jų teisės aktai, taisyklės arba procedūros
atitiktų bent IV priedo C dalyje išvardytus oro susisiekimo reguliavimo
reikalavimus ir standartus, kaip nustatyta VI priede.
17
STRAIPSNIS
Oro
vežėjo atsakomybė 
1.           Susitariančiosios šalys
patvirtina, kad yra įsipareigojusios pagal 1999 m. gegužės
28 d. Monrealyje pasirašytą Konvenciją dėl tam tikrų
tarptautinio vežimo oru taisyklių suvienodinimo (Monrealio konvencija).
2.           Susitariančiosios šalys
užtikrina, kad jų teisės aktai, taisyklės arba procedūros
atitiktų bent IV priedo D dalyje išvardytus oro susisiekimo reguliavimo
reikalavimus ir standartus, kaip nustatyta VI priede.
18
STRAIPSNIS
Vartotojų
teisės ir asmens duomenų apsauga 
Susitariančiosios šalys užtikrina, kad
jų teisės aktai, taisyklės arba procedūros atitiktų
bent IV priedo E dalyje išvardytus oro susisiekimo reguliavimo reikalavimus ir
standartus, kaip nustatyta VI priede.
19 STRAIPSNIS
Kompiuterinės
rezervavimo sistemos
Susitariančiosios šalys savo
įstatymus ir kitus teisės aktus, įskaitant konkurencijos
taisykles, kompiuterinių rezervavimo sistemų naudojimui taiko
nešališkai ir laikydamosi nediskriminavimo principo. Vienos
susitariančiosios šalies kompiuterinėms rezervavimo sistemoms, oro
vežėjams ir kelionių agentūroms sudaromos tokios pačios
sąlygos, kokios sudarytos kitos susitariančiosios šalies teritorijoje
veikiančioms kompiuterinėms rezervavimo sistemoms, oro vežėjams
ir kelionių agentūroms.
20
STRAIPSNIS
Socialiniai
aspektai
Susitariančiosios šalys užtikrina, kad
jų teisės aktai, taisyklės arba procedūros atitiktų
bent IV priedo F dalyje išvardytus oro susisiekimo reguliavimo reikalavimus ir
standartus, kaip nustatyta VI priede.
III
ANTRAŠTINĖ DALIS
Institucinės nuostatos
21
STRAIPSNIS
Aiškinimas
ir vykdymas
1.           Susitariančiosios šalys
imasi visų tinkamų bendrų ar specialių priemonių, kad
būtų vykdomi pagal šį susitarimą nustatyti
įpareigojimai, ir nesiima jokių priemonių, kurios trukdytų
siekti šio susitarimo tikslų.
2.           Kiekviena
susitariančioji šalis savo teritorijoje atsako už tinkamą šio
susitarimo vykdymą ir ypač už IV priede išvardytų oro
susisiekimo reguliavimo reikalavimų ir standartų vykdymą, kaip
nustatyta VI priede.
3.           Susitariančioji šalis
kitai susitariančiajai šaliai pagal taikytinus atitinkamos
susitariančiosios šalies teisės aktus teikia visą reikiamą
informaciją ir pagalbą, jei kita susitariančioji šalis pagal
savo kompetenciją tiria galimą pažeidimą, kaip numatyta pagal
šį susitarimą.
4.           Kai susitariančioji
šalis pagal šiuo susitarimu jai suteiktus įgaliojimus sprendžia klausimus,
kurie yra svarbūs kitai susitariančiajai šaliai ir susiję su jos
institucijomis arba įmonėmis, kitos susitariančiosios šalies
kompetentingoms institucijoms suteikiama visa informacija ir galimybė
pateikti pastabas prieš priimant galutinį sprendimą.
22
STRAIPSNIS
Jungtinis
komitetas
1.           Įsteigiamas iš susitariančiųjų
šalių atstovų sudarytas komitetas (toliau – Jungtinis komitetas),
atsakingas už šio susitarimo administravimą ir užtikrinantis tinkamą
jo įgyvendinimą. Šiuo tikslu Jungtinis komitetas teikia rekomendacijas
ir priima sprendimus šiame susitarime numatytais atvejais.
2.           Jungtinio komiteto sprendimai
priimami bendru sutarimu ir susitariančiosioms šalims yra privalomi.
Susitariančiosios šalys juos įgyvendina laikydamosi savo
taisyklių.
3.           Jungtinis komitetas priima
savo darbo tvarkos taisykles.
4.           Jungtinis komitetas
susirenka, kai tai būtina ir bent vieną kartą per metus.
Kiekviena susitariančioji šalis gali prašyti surengti Jungtinio komiteto
posėdį.
5.           Susitariančioji šalis
taip pat gali prašyti surengti Jungtinio komiteto posėdį siekdama
išspręsti bet kurį klausimą, susijusį su šio susitarimo
aiškinimu ar taikymu. Toks posėdis surengiamas kuo greičiau ir ne
vėliau kaip per du mėnesius nuo prašymo gavimo dienos, nebent
susitariančiosios šalys susitartų kitaip.
6.           Siekdamos tinkamai
įgyvendinti šį susitarimą, susitariančiosios šalys
keičiasi informacija ir bet kurios susitariančiosios šalies prašymu
konsultuojasi Jungtiniame komitete.
7.           Jeigu, susitariančiosios
šalies manymu, kita susitariančioji šalis netinkamai įgyvendina
Jungtinio komiteto sprendimą, pirmoji susitariančioji šalis gali
prašyti, kad klausimas būtų svarstomas Jungtinio komiteto
posėdyje. Jeigu Jungtinis komitetas per du mėnesius nuo prašymo
pateikimo dienos klausimo neišsprendžia, prašymą pateikusi
susitariančioji šalis gali imtis atitinkamų apsaugos priemonių
pagal 24 straipsnį (Apsaugos priemonės).
8.           Jungtinio komiteto sprendime
nurodoma diena, iki kurios tas sprendimas susitariančiosiose šalyse turi
būti įgyvendintas, ir kita informacija, kuri galėtų
būti svarbi ūkinės veiklos vykdytojams.
9.           Nepažeidžiant 2 dalies, jeigu
Jungtinis komitetas per šešis mėnesius nuo klausimo pateikimo dienos
nepriima sprendimo, susitariančiosios šalys gali imtis atitinkamų
laikinų apsaugos priemonių pagal 24 straipsnį (Apsaugos priemonės).
10.         Jungtinis komitetas
nagrinėja klausimus, susijusius su dvišalėmis kontrolinio akcijų
paketo turėtojų investicijomis arba su susitariančiųjų
šalių oro vežėjų veiksmingos kontrolės pokyčiais.
11.         Be to, Jungtinis komitetas
taip plėtoja bendradarbiavimą:
(a)          
atlieka savo konkrečias užduotis, susijusias
su bendradarbiavimu reguliavimo klausimais, kaip nustatyta šio susitarimo II
antraštinėje dalyje;
(b)         
skatina ekspertų lygmens mainus, susijusius su
naujomis teisėkūros arba reguliavimo iniciatyvomis ir
naujovėmis, įskaitant saugumo, saugos, aplinkos, aviacijos
infrastruktūros (įskaitant susijusią su laiko tarpsniais),
konkurencijos užtikrinimo ir vartotojų apsaugos srityse;
(c)          
reguliariai nagrinėja susitarimo
socialinį poveikį, ypač užimtumo srityje, ir teikia atitinkamus
atsakymus į pagrįstą susirūpinimą keliančius
klausimus;
(d)         
bendru sutarimu pritaria pasiūlymams,
principams arba procedūriniams dokumentams, tiesiogiai susijusiems su šio
susitarimo taikymu; ir
(e)          
svarsto, kokiose kitose srityse galima plėtoti
šį susitarimą, taip pat teikia rekomendacijas dėl šio susitarimo
pakeitimų.
(f)           
sprendžia IV priedo A.1 skirsnio (oro
vežėjų, kuriems taikomas draudimas vykdyti veiklą) taikymo
klausimus.
12.         Šalių bendras tikslas –
siekti kuo didesnės naudos vartotojams, oro vežėjams, darbuotojams ir
abiejų šalių bendruomenėms, išplečiant šio susitarimo
taikymo sritį, kad jis būtų taikomas ir trečiosiose
valstybėse. Tuo tikslu Jungtinis komitetas rengia pasiūlymą
dėl sąlygų ir tvarkos, įskaitant būtinus šio
susitarimo pakeitimus, kurių turėtų laikytis prie šio susitarimo
siekiančios prisijungti trečiosios valstybės.
23
STRAIPSNIS
Ginčų
sprendimas ir trečiųjų teismas
1.           Bet kuri susitariančioji
šalis gali diplomatiniais kanalais perduoti asociacijos tarybai, įsteigtai
pagal Asociacijos susitarimą, išnagrinėti su šio susitarimo taikymu
arba aiškinimu susijusį ginčą, kuris nebuvo išspręstas
pagal 22 straipsnį (Jungtinis komitetas). Asociacijos taryba,
įsteigta pagal Asociacijos susitarimą, šio straipsnio tikslais veikia
kaip Jungtinis komitetas.
2.           Asociacijos taryba
ginčą gali išspręsti priimdama sprendimą.
3.           2 dalyje nurodytam sprendimui
įgyvendinti susitariančiosios šalys imasi būtinų
priemonių.
4.           Jeigu susitariančiosios
šalys pagal 2 dalį ginčo išspręsti negali, bet kurios
susitariančiosios šalies prašymu ginčas perduodamas svarstyti
trijų teisėjų trečiųjų teismui toliau nurodyta
tvarka:
(a)          
per šešiasdešimt (60) dienų nuo kitos
susitariančiosios šalies diplomatiniais kanalais išsiųsto pranešimo
apie prašymą, kad ginčą spręstų
trečiųjų teismas, gavimo dienos kiekviena susitariančioji
šalis paskiria po teisėją; dar per šešiasdešimt (60) dienų
susitariančiosios šalys turėtų paskirti trečiąjį
teisėją. Jei per sutartą laiką viena iš susitariančiųjų
šalių teisėjo nepaskiria arba jei per tą laiką nepaskiriamas
trečiasis teisėjas, kiekviena susitariančioji šalis gali prašyti
ICAO tarybos pirmininko paskirti teisėją ar teisėjus;
(b)         
pagal a punktą paskirtas trečiasis
teisėjas, kuris turėtų būti trečiosios valstybės,
kuri jo paskyrimo metu yra užmezgusi diplomatinius santykius su kiekviena
susitariančiąja šalimi, pilietis, eina trečiųjų teismo
pirmininko pareigas;
(c)          
trečiųjų teismas susitaria dėl
darbo tvarkos taisyklių; ir
(d)         
trečiųjų teismui priėmus
galutinį sprendimą, trečiųjų teismo išlaidas
susitariančiosios šalys pasidalija per pusę.
5.           Susitariančiosios šalies
prašymu trečiųjų teismas gali nurodyti kitai
susitariančiajai šaliai įgyvendinti laikinas taisomąsias
priemones, kol trečiųjų teismas priims galutinį
sprendimą.
6.           Laikinuosius arba galutinius
sprendimus trečiųjų teismas siekia priimti bendru sutarimu.
Jeigu bendras sutarimas neįmanomas, savo sprendimus
trečiųjų teismas priima balsų dauguma. 
7.           Jeigu viena iš
susitariančiųjų šalių per trisdešimt (30) dienų nuo
pranešimo apie minėtąjį sprendimą paskelbimo nevykdo pagal
šio straipsnio nuostatas priimto trečiųjų teismo sprendimo, kita
susitariančioji šalis gali apriboti, laikinai sustabdyti ar atšaukti
sprendimo nesilaikančiai susitariančiajai šaliai pagal šį
susitarimą suteiktas teises ar privilegijas tol, kol sprendimas
nevykdomas.
24 STRAIPSNIS
Apsaugos
priemonės
1.           Susitariančiosios šalys
imasi visų reikiamų bendrų ar specialių priemonių, kad
įvykdytų savo įsipareigojimus pagal šį susitarimą. Jos
pasirūpina, kad būtų pasiekti šiame susitarime nustatyti
tikslai.
2.           Jeigu susitariančioji
šalis mano, kad kita susitariančioji šalis nevykdo savo
įsipareigojimo pagal šį susitarimą, ji gali imtis reikiamų
priemonių. Apsaugos priemonės taikomos tik tokiu mastu ir tiek laiko,
kiek būtina padėčiai ištaisyti arba užtikrinti, kad
nesutriktų šio susitarimo taikymas. Pirmenybė teikiama
priemonėms, dėl kurių šio susitarimo taikymas sutrikdomas
mažiausiai.
3.           Apsaugos priemonių
ketinanti imtis susitariančioji šalis apie tai Jungtiniame komitete
praneša kitai susitariančiajai šaliai ir pateikia visą susijusią
informaciją.
4.           Siekdamos surasti abiem
pusėms priimtiną sprendimą, susitariančiosios šalys
nedelsdamos pradeda konsultacijas Jungtiniame komitete.
5.           Nepažeisdama 3 straipsnio
(Leidimas) 1 dalies d punkto, 4 straipsnio (Atsisakymas išduoti leidimą,
leidimo atšaukimas, galiojimo sustabdymas arba apribojimas) 1 dalies d punkto,
taip pat 13 straipsnio (Aviacijos sauga) ir 14 straipsnio (Aviacijos saugumas),
suinteresuota susitariančioji šalis apsaugos priemonių imasi tik
praėjus mėnesiui nuo 3 dalyje nurodyto pranešimo dienos, nebent 4
dalyje nurodyta konsultacijų procedūra būtų baigta iki
nustatyto laikotarpio pabaigos.
6.           Suinteresuota
susitariančioji šalis nedelsdama praneša Jungtiniam komitetui apie
priemones, kurių ėmėsi, ir pateikia visą susijusią
informaciją.
7.           Visų priemonių,
kurių imtasi pagal šio straipsnio nuostatas, taikymas sustabdomas, kai
pažeidimą padariusi susitariančioji šalis ima laikytis šio susitarimo
nuostatų.
25
STRAIPSNIS
Susitarimo
geografinė aprėptis
Siekdamos užtikrinti šio susitarimo
atitiktį Barselonos procesui, susitariančiosios šalys
įsipareigoja nuolat palaikyti ryšius ir siekia galutinio tikslo – bendros
Europos ir Viduržemio jūros regiono valstybių aviacijos erdvės. Todėl
galimybė abipusiu sutarimu priimti pakeitimus, kuriais būtų
atsižvelgta į panašius Europos ir Viduržemio jūros regiono
valstybių aviacijos susitarimus, pagal 22 straipsnio (Jungtinis komitetas)
11 dalį aptariama Jungtiniame komitete.
26
STRAIPSNIS
Ryšys
su kitais susitarimais
1.           Šio susitarimo nuostatomis
pakeičiamos atitinkamos galiojančių dvišalių Izraelio ir
valstybių narių susitarimų ir priemonių nuostatos.
Tačiau, nepaisant šio susitarimo sąlygų, galima toliau naudotis
galiojančiomis skrydžių teisėmis, taikyti saugumo priemones, kai
šios teisės ir priemonės numatytos dvišaliuose susitarimuose arba
kitose priemonėse, kuriems šis susitarimas netaikomas arba kurių
sąlygos yra palankesnės. Oro vežėjai, kurie naudojasi tokiomis
teisėmis ir laikosi tokių priemonių, yra:
(a)         
Europos Sąjungos oro vežėjai, jei šiomis
teisėmis leidžiama naudotis arba kitos priemonės yra taikomos
laikantis Europos oro vežėjų nediskriminavimo dėl jų
nacionalinės priklausomybės principo;
(b)         
Izraelio Valstybės oro vežėjai. 
2.           Jeigu susitariančiosios
šalys pasirašo bet kurį daugiašalį susitarimą arba patvirtina
ICAO ar kitos tarptautinės organizacijos priimtą sprendimą
dėl klausimų, kuriems taikomas šis susitarimas, jos Jungtiniame
komitete tariasi, ar šį susitarimą reikėtų persvarstyti,
kad į tokius pokyčius būtų atsižvelgta.
3.           Šiuo susitarimu
nepažeidžiamas joks dviejų susitariančiųjų šalių
sprendimas ateityje įgyvendinti galimas ICAO rekomendacijas.
Susitariančiosios šalys, norėdamos bet kuriuo klausimu, kuriam
taikomas šis susitarimas, nepritarti ICAO svarstomoms alternatyvioms politikos
galimybėms, šiuo susitarimu ar bet kuria jo dalimi nesiremia.
4.           Susitariančiosios šalys
sutinka, kad nebus ribojamos galimybės ir nebus draudžiama nustatyti
Izraelio Valstybės Vyriausybės ir kiekvienos Europos Sąjungos
valstybės narės vyriausybės saugumo priemones tose saugumo
srityse, kurios nėra išimtinės Europos Sąjungos kompetencijos
dalykas. Tačiau susitariančiosios šalys sutinka: i) jei įmanoma
ir pagal 14 straipsnio 5 dalį, pirmenybę teikti saugumo
priemonių nustatymui ES lygiu ir ii) laikydamosi 14 straipsnio (Aviacijos
saugumas) 14 dalies, Jungtiniam komitetui pateikti reikiamą
informaciją apie tokias dvišales saugumo priemones.
27
STRAIPSNIS
Pakeitimai
1.           Jeigu susitariančioji
šalis nori persvarstyti šio susitarimo nuostatas, ji apie tai praneša
Jungtiniam komitetui. Šio susitarimo pakeitimai įsigalioja pagal 30
straipsnį.
2.           Remdamasis
susitariančiosios šalies pateiktu pasiūlymu ir vadovaudamasis šiuo
straipsniu, Jungtinis komitetas gali nuspręsti pakeisti šio susitarimo priedus.
3.           Šiuo susitarimu nepažeidžiama
susitariančiųjų šalių teisė laikantis nediskriminavimo
principo ir šio susitarimo nuostatų vienašališkai priimti naujus arba iš
dalies keisti galiojančius IV priede minimos oro susisiekimo srities
nacionalinius teisės aktus, laikantis nediskriminavimo principo ir pagal
šio susitarimo nuostatas.
4.           Jeigu susitariančioji
šalis svarsto naujus IV priede minimos oro susisiekimo srities teisės
aktus arba tokių galiojančių teisės aktų pakeitimus,
ji apie tai praneša kitai susitariančiajai šaliai, jei tai tinkama ir
įmanoma. Ši informacija gali būti pateikiama ir, vienos iš
susitariančiųjų šalių prašymu, pirminėmis
nuomonėmis gali būti pasikeičiama Jungtiniame komitete.
5.           Susitariančioji šalis
reguliariai ir kuo greičiau praneša kitai susitariančiajai šaliai
apie priimtus naujus IV priede minimos oro susisiekimo srities teisės
aktus arba tokių galiojančių teisės aktų pakeitimus.
Ši informacija gali būti pateikiama Jungtiniame komitete. Bet kurios
susitariančiosios šalies prašymu Jungtiniame komitete per šešiasdešimt
dienų pasikeičiama nuomonėmis dėl tokių naujų
teisės aktų ar teisės aktų pakeitimų poveikio tinkamam
šio susitarimo taikymui.
6.           Siekdamas užtikrinti
tinkamą šio susitarimo taikymą, Jungtinis komitetas: 
(a)                   
priima sprendimą persvarstyti šio susitarimo
IV ir (arba) VI priedą, kad, jei reikia, laikantis abipusiškumo principo,
į jį būtų įtrauktas aptariamas naujas teisės
aktas ar teisės akto pakeitimas; arba
(b)                   
priima sprendimą, kuriuo nustatoma, kad
naujasis teisės aktas ar teisės akto pakeitimas yra suderinamas su
šiuo susitarimu; arba
(c)                   
sprendžia dėl kitų priemonių,
susijusių su aptariamais naujais teisės aktas arba jų
pakeitimais, kurias reikia priimti per pagrįstą laikotarpį.
28 STRAIPSNIS
Nutraukimas
1.           Šis susitarimas sudaromas
neribotam laikui.
2.           Bet kuri susitariančioji
šalis gali bet kada diplomatiniais kanalais raštu pranešti kitai
susitariančiajai šaliai apie savo sprendimą nutraukti šį
susitarimą. Toks pranešimas tuo pat metu išsiunčiamas ICAO. Šis
susitarimas nustoja galioti vidurnaktį Grinvičo laiku IATA
skrydžių sezono pabaigoje, praėjus metams nuo dienos, kurią
pateiktas raštiškas pranešimas apie nutraukimą, nebent
susitariančiųjų šalių susitarimu toks pranešimas
būtų atsiimtas iki šio laikotarpio pabaigos.
29 STRAIPSNIS
Registravimas
Tarptautinėje civilinės aviacijos organizacijoje
ir Jungtinių Tautų sekretoriate
Šis susitarimas ir visi jo pakeitimai
registruojami Tarptautinėje civilinės aviacijos organizacijoje ir
Jungtinių Tautų sekretoriate.
30
STRAIPSNIS
Taikymas
ir įsigaliojimas
1.           Šis susitarimas laikinai
taikomas pagal nacionalinius susitariančiųjų šalių
teisės aktus nuo dienos, kurią jį pasirašys
susitariančiosios šalys.
2.           Šis susitarimas
įsigalioja praėjus mėnesiui nuo tos dienos, kurią
susitariančios šalys viena kitai paskutinį kartą diplomatine
nota patvirtino, kad visos susitarimui įsigalioti būtinos
procedūros yra baigtos. Tuo tikslu Izraelis Europos Sąjungos Tarybos
generaliniam sekretoriatui įteikia diplomatinę notą, skirtą
Europos Sąjungai ir jos valstybėms narėms, o Europos
Sąjungos Tarybos generalinis sekretoriatas Izraeliui įteikia Europos
Sąjungos ir jos valstybių narių diplomatinę notą.
Europos Sąjungos ir jos valstybių narių diplomatinėje
notoje pateikiamas kiekvienos valstybės narės pranešimas, kuriame
patvirtinama, kad visos susitarimui įsigalioti būtinos
procedūros yra baigtos.
TAI PATVIRTINDAMI, toliau nurodyti tinkamai
įgalioti asmenys pasirašė šį susitarimą.
Sudaryta ... … m. … … d. (arba
hebrajų kalendoriaus 577... m. ... ... d.) dviem egzemplioriais
anglų, bulgarų, čekų, danų, estų, graikų,
ispanų, italų, latvių, lenkų, lietuvių,
maltiečių, olandų, portugalų, prancūzų,
rumunų, slovakų, slovėnų, suomių, švedų,
vengrų, vokiečių ir hebrajų kalbomis; visi tekstai yra
autentiški.
I
PRIEDAS
SUTARTO
SUSISIEKIMO PASLAUGOS IR NUSTATYTI MARŠRUTAI
1.           Šiam priedui taikomos šio
susitarimo II priede išdėstytos pereinamojo laikotarpio nuostatos.
2.           Susitariančioji šalis
kitos susitariančiosios šalies oro vežėjams suteikia teisę
teikti oro susisiekimo paslaugas toliau nurodytais maršrutais:
(a)         
jei tai Europos Sąjungos oro vežėjai,
punktai Europos Sąjungoje – vienas ar daugiau
tarpinių punktų EUROMED[1]
valstybėse, Susitarimą dėl Europos bendrosios aviacijos
erdvės pasirašiusiose valstybėse[2]
arba III priede išvardytose valstybėse – vienas ar daugiau punktų
Izraelyje;
(b)         
jei tai Izraelio oro vežėjai,
punktai Izraelyje – vienas ar daugiau
tarpinių punktų EUROMED valstybėse, Susitarimą dėl
Europos bendrosios aviacijos erdvės pasirašiusiose valstybėse arba
III priede išvardytose valstybėse – vienas ar daugiau punktų Europos
Sąjungoje.
3.           Pagal šio priedo 2 dalį
teikiamas paslaugas Izraelio oro vežėjai pradeda arba baigia teikti
Izraelio teritorijoje, o Europos Sąjungos oro vežėjai – Europos
Sąjungos teritorijoje.
4.           Susitariančiųjų
šalių oro vežėjai gali savo nuožiūra kai kuriuos arba visus
skrydžius vykdyti taip:
(a)         
vykdyti skrydžius bet kuria viena arba abiem
kryptimis;
(b)         
skrydžius, kurių numeriai skirtingi, jungti
į vienu orlaiviu vykdomą skrydį;
(c)         
vykdyti skrydžius į tarpinius punktus, kaip
nurodyta šio priedo 2 dalyje, taip pat į susitariančiųjų
šalių teritorijose esančius punktus bet kuria tvarka ir pasirinkus
bet kokį jų derinį;
(d)         
nesileisti tam tikrame punkte ar punktuose;
(e)         
bet kuriame punkte perlaipinti keleivius ir perkrauti
krovinius iš bet kurio jiems priklausančio orlaivio į bet kurį
kitą jiems priklausantį orlaivį;
(f)           
atlikti tarpinį sustojimą bet kuriame
susitariančiųjų šalių teritorijoje arba už jos ribų
esančiame punkte, nepažeidžiant šio susitarimo 2 straipsnio (Skrydžių
teisės) 2 dalies;
(g)         
per kitos susitariančiosios šalies
teritoriją tranzitu vežti keleivius ir krovinius; ir
(h)         
tuo pačiu orlaiviu vežti keleivius ir
krovinius, neatsižvelgiant į tai, iš kur jie vežami.
5.           Susitariančiosios šalys
kiekvienam oro vežėjui leidžia nustatyti jo vykdomų tarptautinių
skrydžių dažnumą ir pajėgumą remiantis komerciniais rinkos
sumetimais. Pripažindamos šią teisę, susitariančiosios šalys
negali vienašališkai apriboti keleivių skaičiaus ar krovinių
kiekio, skrydžių dažnumo ar reguliarumo, taip pat nustatyti, kokio tipo ar
tipų orlaivius gali naudoti kitos susitariančiosios šalies oro
vežėjai, nebent tai būtų daroma su muitine susijusiais tikslais,
dėl techninių, eksploatacinių, aplinkos ar sveikatos apsaugos
priežasčių arba taikant šio susitarimo 7 straipsnį
(Konkurencijos užtikrinimas).
6.           Susitariančiųjų
šalių oro vežėjai gali vykdyti skrydžius, įskaitant skrydžius
pagal bendro kodo susitarimus, į bet kuriuos trečiojoje
valstybėje esančius punktus, kurie nėra įtraukti į
nustatytus maršrutus, jeigu nesinaudoja penktosios laisvės teisėmis.
7.           Nepaisant šio susitarimo
nuostatų, šiuo susitarimu nesuteikiama jokių teisių vykdyti
tarptautinį oro susisiekimą į trečiąją šalį,
neturinčią diplomatinių santykių su visomis susitariančiosiomis
šalimis, iš tokios šalies arba per jos teritoriją.
_________________
II PRIEDAS
PEREINAMOJO
LAIKOTARPIO NUOSTATOS
1.           Nepaisant šio priedo 2 ir 3
dalių, visomis teisėmis, įskaitant skrydžių teises, taip
pat dvišaliais Izraelio ir Europos Sąjungos valstybių narių
susitarimais arba priemonėmis sudarytomis geresnėmis sąlygomis,
esančiomis šio susitarimo pasirašymo dieną, naudojamasi toliau pagal
šio susitarimo 3 straipsnio (Leidimas) nuostatas. Oro vežėjai, kurie
naudojasi tokiomis teisėmis ir laikosi tokių priemonių, yra: 
(a)         
Europos Sąjungos oro vežėjai, jei šiomis
teisėmis leidžiama naudotis arba kitos priemonės taikomos laikantis
Europos Sąjungos oro vežėjų nediskriminavimo dėl jų
nacionalinės priklausomybės principo;
(b)         
Izraelio Valstybės oro vežėjai.
2.           Teikdami atskiras
keleivių, krovinių ir (arba) pašto siuntų vežimo paslaugas arba
jas derindami, Izraelio ir Europos Sąjungos valstybių narių oro
vežėjai turi teisę naudotis trečiosios ir ketvirtosios
laisvės teisėmis nustatytuose maršrutuose pagal šias pereinamojo laikotarpio
nuostatas:
(a)         
nuo šio susitarimo pasirašymo dienos ir teikdami
tik reguliariojo oro susisiekimo paslaugas
i.        leidimus gavę oro vežėjai
turi teisę kiekvienu maršrutu, išskyrus V priede išvardytus maršrutus,
vykdyti tiek skrydžių per savaitę, kiek suteikta pagal taikomus
atitinkamus dvišalius susitarimus ar priemones, arba septynis (7) skrydžius per
savaitę (iš šių dviejų skaičių galioja didesnis); ir
ii.       leidimus gavę oro vežėjai
turi teisę V priede išvardytais maršrutais vykdyti tiek skrydžių per
savaitę, kiek nustatyta V priede.
Nuo šio susitarimo pasirašymo dienos
susitariančiųjų šalių oro vežėjų, gavusių
leidimus, skaičius viename maršrute neribojamas;
(b)         
nuo pirmo IATA vasaros skrydžių sezono,
prasidedančio po šio susitarimo pasirašymo dienos, pirmos dienos ir tik
kai teikiamos reguliariojo oro susisiekimo paslaugos, leidimus gavę oro
vežėjai turi teisę:
i.        šio susitarimo V priedo A dalyje
nustatytais maršrutais vykdyti tiek skrydžių per savaitę, kiek
nurodyta V priedo A dalyje, ir dar tris (3) skrydžius per savaitę; ir
ii.       visais kitais maršrutais,
įskaitant V priedo B dalyje nustatytus maršrutus, vykdyti dar septynis (7)
skrydžius per savaitę, papildomai prie skrydžių per savaitę
skaičiaus, gauto taikant a punkto i ir ii papunkčius;
(c)         
nuo antro IATA vasaros skrydžių sezono,
prasidedančio po šio susitarimo pasirašymo dienos, pirmos dienos ir tik
kai teikiamos reguliariojo oro susisiekimo paslaugos, leidimus gavę oro
vežėjai turi teisę:
i.        šio susitarimo V priedo A dalyje
nustatytais maršrutais vykdyti dar tris (3) skrydžius per savaitę,
papildomai prie skrydžių per savaitę skaičiaus, gauto taikant b
punkto i papunktį; ir 
ii.       visais kitais maršrutais,
įskaitant V priedo B dalyje nustatytus maršrutus, vykdyti dar septynis (7)
skrydžius per savaitę, papildomai prie skrydžių per savaitę
skaičiaus, gauto taikant b punkto ii papunktį;
(d)         
laikantis 4 dalies, nuo trečio IATA vasaros
skrydžių sezono, prasidedančio po šio susitarimo pasirašymo dienos,
pirmos dienos ir tik kai teikiamos reguliariojo oro susisiekimo paslaugos,
leidimus gavę oro vežėjai turi teisę:
i.        šio susitarimo V priedo A dalyje
nustatytais maršrutais vykdyti dar keturis (4) skrydžius per savaitę,
papildomai prie skrydžių per savaitę skaičiaus, gauto taikant c
punkto i papunktį; ir 
ii.       visais kitais maršrutais,
įskaitant V priedo B dalyje nustatytus maršrutus, vykdyti dar septynis (7)
skrydžius per savaitę, papildomai prie skrydžių per savaitę
skaičiaus, gauto taikant c punkto ii papunktį;
(e)         
nuo ketvirto IATA vasaros skrydžių sezono,
prasidedančio po šio susitarimo pasirašymo dienos, pirmos dienos ir tik
kai teikiamos reguliariojo oro susisiekimo paslaugas leidimus gavę oro
vežėjai turi teisę:
i.        šio susitarimo V priedo A dalyje
nustatytais maršrutais vykdyti dar keturis (4) skrydžius per savaitę,
papildomai prie skrydžių per savaitę skaičiaus, gauto taikant d
punkto i papunktį; ir 
ii.       visais kitais maršrutais,
įskaitant V priedo B dalyje nustatytus maršrutus, vykdyti dar septynis (7)
skrydžius per savaitę, papildomai prie skrydžių per savaitę
skaičiaus, gauto taikant d punkto ii papunktį;
(f)           
nuo penkto IATA vasaros skrydžių sezono,
prasidedančio po šio susitarimo pasirašymo dienos, pirmos dienos taikomos
susitarimo I priedo nuostatos ir abiejų susitariančiųjų
šalių oro vežėjai turi teisę nustatytuose maršrutuose nevaržomi
naudotis trečiąja ir ketvirtąja skrydžių laisvėmis be
jokių pajėgumo, skrydžių skaičiaus per savaitę ar
paslaugų teikimo reguliarumo apribojimų.
3.           Nereguliariojo oro
susisiekimo paslaugos
(a)         
Nuo šio susitarimo pasirašymo dienos nereguliariojo
oro susisiekimo paslaugos teikiamos gavus susitariančiųjų
šalių atitinkamų institucijų, palankiai svarstančių
tokius prašymus, patvirtinimą, ir
(b)         
Nuo 2 pastraipos f punkte nustatytos dienos
taikomos susitarimo I priedo nuostatos ir abiejų
susitariančiųjų šalių oro vežėjai turi teisę
nustatytuose maršrutuose nevaržomi naudotis trečiąja ir
ketvirtąja skrydžių laisvėmis be jokių pajėgumo,
skrydžių skaičiaus per savaitę, leidimus gavusių oro
vežėjų skaičiaus ar paslaugų teikimo reguliarumo
apribojimų.
4.           Iki šio priedo 2 dalies d
punkte nustatytos dienos Jungtinis komitetas susitinka, kad
peržiūrėtų šio susitarimo įgyvendinimą ir
įvertintų komercinį pirmų dviejų pereinamojo
laikotarpio etapų poveikį. Remdamasis tokiu vertinimu ir
nepažeisdamas 22 straipsnyje nustatytos savo kompetencijos, Jungtinis komitetas
bendru sutarimu gali nuspręsti:
(a)         
iki bendrai sutarto termino, tačiau ne ilgiau
kaip dvejiems metams, atidėti 2 dalies d, e ir f punktų
įgyvendinimą tam tikruose maršrutuose, jei iš minėto vertinimo
paaiškėtų, kad nustatyti reguliariojo oro susisiekimo paslaugų
reikalavimai apeinami teikiant nereguliariojo oro susisiekimo paslaugas arba
kad susitariančiųjų šalių oro vežėjų vežamų
keleivių skaičius yra labai nesubalansuotas, todėl
galėtų trukdyti toliau teikti oro susisiekimo paslaugas; arba
(b)         
padidinti papildomų 2 dalies d punkto i
papunktyje ir e punkto i papunktyje nustatytą skrydžių
skaičių.
Jeigu Jungtinis komitetas negali sutarti,
susitariančioji šalis gali imtis atitinkamų apsaugos priemonių
pagal šio susitarimo 24 straipsnį (Apsaugos priemonės).
5.           Remdamasis Europos
Sąjungos vertinimu, Jungtinis komitetas savo sprendimu patvirtina, ar
Izraelis įgyvendina ir taiko reguliavimo reikalavimus ir standartus,
numatytus Europos Sąjungos teisės aktuose, susijusiuose su IV priede
išvardytomis oro susisiekimo paslaugomis. Toks vertinimas atliekamas
dieną, kuri yra ankstesnė iš šių dviejų dienų: i)
dieną, kurią Izraelis Jungtiniam komitetui praneša, kad baigtos šio
susitarimo IV priedu grindžiamos suderinimo procedūros, arba ii)
praėjus trejiems metams nuo šio susitarimo įsigaliojimo.
6.           Nepaisant I priedo
nuostatų ir nepažeidžiant šio susitaromo 26 straipsnio 1 dalies ir šio
priedo 1 dalies, susitariančiųjų šalių oro vežėjai,
nustatytais maršrutais teikdami sutarto susisiekimo paslaugas, įskaitant
paslaugas tarp dviejų punktų, esančių Europos Sąjungos
teritorijoje, teisės naudotis penktąja laisve neturi tol, kol
nepriimtas šio priedo 5 dalyje nurodytas sprendimas.
III
PRIEDAS
SUSITARIMO
3, 4 IR 8 STRAIPSNIUOSE IR I PRIEDE NURODYTŲ KITŲ VALSTYBIŲ
SĄRAŠAS 
1.           Islandijos Respublika (pagal
Europos ekonominės erdvės susitarimą)
2.           Lichtenšteino
Kunigaikštystė (pagal Europos ekonominės erdvės susitarimą)
3.           Norvegijos Karalystė
(pagal Europos ekonominės erdvės susitarimą)
4.           Šveicarijos Konfederacija
(pagal Europos bendrijos ir Šveicarijos Konfederacijos susitarimą dėl
oro transporto)
________________
IV
PRIEDAS
SU
CIVILINE AVIACIJA SUSIJUSIOS TAISYKLĖS
Šiame susitarime minimi lygiaverčiai
reguliavimo reikalavimai ir Europos Sąjungos teisės aktų
standartai pateikiami remiantis šiais teisės aktais. Prireikus toliau
nurodoma, kaip kiekvienas teisės aktas konkrečiai pritaikomas.
Lygiaverčiai reguliavimo reikalavimai ir standartai taikomi pagal VI priedą,
nebent šiame priede arba II priede „Pereinamojo laikotarpio nuostatos“
nustatyta kitaip. 
A.        AVIACIJOS
SAUGA
A.1 Oro vežėjų, kuriems taikomas
draudimas vykdyti veiklą, sąrašas
Izraelis
kuo anksčiau imasi priemonių, kurios atitinka priemones, kurių
dėl saugos priežasčių imasi ES valstybės narės
remdamosi oro vežėjų, kuriems taikomas draudimas vykdyti veiklą,
sąrašu.
Priemonių bus imtasi pagal toliau išvardytuose ES
teisės aktuose nustatytas atitinkamas taisykles, kurių laikantis
parengiamas ir skelbiamas oro vežėjų, kuriems taikomas draudimas
vykdyti veiklą, sąrašas, ir reikalavimus, pagal kuriuos oro
transporto keleiviai informuojami apie oro vežėjų,
vykdančių skrydžius, kuriais keliauja tie keleiviai, tapatybę.
Direktyva 2111/2005/EB
2005 m. gruodžio 14 d. Europos
Parlamento ir Tarybos reglamentas (EB) Nr. 2111/2005 dėl oro
vežėjų, kuriems taikomas draudimas vykdyti veiklą Bendrijoje,
Bendrijos sąrašo sudarymo ir oro transporto keleivių informavimo apie
skrydį vykdančio oro vežėjo tapatybę bei panaikinantis
Direktyvos 2004/36/EB 9 straipsnį
Aktualios nuostatos: 1–13 straipsniai,
priedas.
Direktyva 473/2006/EB
2006 m. kovo 22 d. Komisijos reglamentas (EB)
Nr. 473/2006, nustatantis oro vežėjų, kuriems galioja Europos
Parlamento ir Tarybos reglamento (EB) Nr. 2111/2005 II skyriuje nurodytas
draudimas vykdyti veiklą Bendrijoje, Bendrijos sąrašo taikymo
taisykles
Aktualios nuostatos: 1–6 straipsniai, A–C
priedai.
Direktyva 474/2006/EB
2006 m. kovo 22 d. Komisijos
reglamentas (EB) Nr. 474/2006, sudarantis oro vežėjų, kuriems
taikomas Europos Parlamento ir Tarybos reglamento (EB) Nr. 2111/2005 II
skyriuje nurodytas draudimas vykdyti veiklą Bendrijoje, Bendrijos
sąrašą,
su pakeitimais, kurie reguliariai daromi
Komisijos reglamentais. 
Aktualios nuostatos: 1–3 straipsniai, A ir B
priedai.
Jei priemonė, Izraelio nuomone,
verčia rimtai susirūpinti, Izraelis gali sustabdyti jos taikymą
ir nedelsdamas pagal šio susitarimo 22 straipsnio 11 dalies f punktą
perduoda šį klausimą Jungtiniam komitetui.
A.2      Avarijų ir (arba)
incidentų tyrimas ir įvykių ataskaitos
A.2.1
Direktyva 996/2010/EB 
2010 m.
spalio 20 d. Europos Parlamento ir Tarybos reglamentas (ES)
Nr. 996/2010 dėl civilinės aviacijos avarijų ir
incidentų tyrimo ir prevencijos, kuriuo panaikinama Direktyva 94/56/EB
Aktualios nuostatos: 1–5 straipsniai, 8
straipsnis – 18 straipsnio 2 dalis, 20, 21 ir 23 straipsniai, priedas. 
A.2.2 Reglamentas (ES) Nr. 2003/42
2003 m.
birželio 13 d. Europos Parlamento ir Tarybos direktyva 2003/42/EB dėl
civilinės aviacijos įvykių pranešimų
Aktualios nuostatos: 1–6, 8–9 straipsniai. 
B.         ORO
EISMO VALDYMAS
PAGRINDINIAI REGLAMENTAI
A skirsnis.
B.1. Direktyva 549/2004/EB
2004 m. kovo 10 d. Europos
Parlamento ir Tarybos reglamentas (EB) Nr. 549/2004, nustatantis bendro
Europos dangaus sukūrimo pagrindą (Pagrindų reglamentas)
Aktualios nuostatos: 1 straipsnio 1–3 dalys, 2
straipsnis, 4 straipsnio 1–4 dalys, 9 ir10 straipsniai, 11 straipsnio 1 ir 2
dalys, 11 straipsnio 3 dalies b punktas, 11 straipsnio 3 dalies d punktas, 11
straipsnio 4–6 dalys, 13 straipsnis. 
B.2. Direktyva 550/2004/EB
2004 m. kovo 10 d. Europos
Parlamento ir Tarybos reglamentas (EB) Nr. 550/2004 dėl oro
navigacijos paslaugų teikimo bendrame Europos danguje (Paslaugų
teikimo reglamentas)
Aktualios nuostatos: 2 straipsnio 1 ir 2
dalys, 4–6 dalys, 4 straipsnis, 7 straipsnio 1, 2, 4, 5 ir 7 dalys, 8
straipsnio 1, 3 ir 4 dalys, 9, 10 ir 11 straipsniai, 12 straipsnio 1–4 dalys,
18 straipsnio 1 ir 2 dalys, II priedas.
B.3. Direktyva 551/2004/EB
2004 m. kovo 10 d. Europos
Parlamento ir Tarybos reglamentas (EB) Nr. 551/2004 dėl bendro
Europos dangaus oro erdvės organizavimo ir naudojimo (Oro erdvės
reglamentas).
Aktualios nuostatos: 1, 3a ir 4 straipsniai, 6 straipsnio 1–5 ir 7 dalys, 7
straipsnio 1 ir 3 dalys, 8 straipsnis.
B.4. Direktyva 552/2004/EB
2004 m. kovo 10 d. Europos Parlamento
ir Tarybos reglamentas (EB) Nr. 552/2004 dėl Europos oro eismo
valdymo tinklo sąveikos (Sąveikos reglamentas)
Aktualios nuostatos: 1–3 straipsniai, 4 straipsnio 2 dalis, 5–6a straipsniai, 7
straipsnio 1 dalis, 8 straipsnis, I–V priedai.
Reglamentai (EB) Nr. 549/2004–552/2004 su
pakeitimais, padarytais 2009 m. spalio 21 d. Europos Parlamento ir
Tarybos reglamentu (EB) Nr. 1070/2009, iš dalies keičiančiu
Reglamentus (EB) Nr. 549/2004, (EB) Nr. 550/2004, (EB) Nr. 551/2004 ir (EB) Nr.
552/2004, kad būtų pagerintas Europos aviacijos sistemos veikimas ir
tvarumas
B.5. 2008 m. vasario 20 d. Europos Parlamento
ir Tarybos reglamentas (EB) Nr. 216/2008 dėl bendrųjų
taisyklių civilinės aviacijos srityje ir įsteigiantis Europos
aviacijos saugos agentūrą, panaikinantis Tarybos direktyvą
91/670/EEB, Reglamentą (EB) Nr. 1592/2002 ir Direktyvą
2004/36/EB,
su pakeitimais, padarytais 2009 m. spalio
21 d. Europos Parlamento ir Tarybos reglamentu (EB) Nr. 1108/2009, iš
dalies keičiančiu Reglamento (EB) Nr. 216/2008 nuostatas
dėl aerodromų, oro eismo valdymo ir oro navigacijos paslaugų bei
panaikinančiu Direktyvą 2006/23/EB
Aktualios nuostatos: 3 straipsnis, 8b straipsnio 1–3, 5–6 dalys, 8c
straipsnio 1–10 dalys, Vb priedas.
B skirsnis.
B.2. Direktyva 550/2004/EB
2004 m. kovo 10 d. Europos
Parlamento ir Tarybos reglamentas (EB) Nr. 550/2004 dėl oro
navigacijos paslaugų teikimo bendrame Europos danguje (Paslaugų
teikimo reglamentas)
Aktualios nuostatos: 2 straipsnio 3 dalis, 7
straipsnio 6 ir 8 dalys, 8 straipsnio 2 ir 5 dalys, 9a straipsnio 1–5 dalys, 13
straipsnis.
B.3. Direktyva 551/2004/EB
2004 m. kovo 10 d. Europos
Parlamento ir Tarybos reglamentas (EB) Nr. 551/2004 dėl bendro
Europos dangaus oro erdvės organizavimo ir naudojimo (Oro erdvės
reglamentas).
Aktualios nuostatos: 3 straipsnis, 6
straipsnio 6 dalis.
Reglamentai (EB) Nr. 549/2004–552/2004 su
pakeitimais, padarytais 2009 m. spalio 21 d. Europos Parlamento ir
Tarybos reglamentu (EB) Nr. 1070/2009, iš dalies keičiančiu
Reglamentus (EB) Nr. 549/2004, (EB) Nr. 550/2004, (EB) Nr. 551/2004 ir (EB) Nr.
552/2004, kad būtų pagerintas Europos aviacijos sistemos veikimas ir
tvarumas
B.5. 2008 m. vasario 20 d. Europos Parlamento
ir Tarybos reglamentas (EB) Nr. 216/2008 dėl bendrųjų
taisyklių civilinės aviacijos srityje ir įsteigiantis Europos
aviacijos saugos agentūrą, panaikinantis Tarybos direktyvą
91/670/EEB, Reglamentą (EB) Nr. 1592/2002 ir Direktyvą
2004/36/EB,
su pakeitimais, padarytais 2009 m. spalio
21 d. Europos Parlamento ir Tarybos reglamentu (EB) Nr. 1108/2009, iš
dalies keičiančiu Reglamento (EB) Nr. 216/2008 nuostatas
dėl aerodromų, oro eismo valdymo ir oro navigacijos paslaugų bei
panaikinančiu Direktyvą 2006/23/EB
Aktualios nuostatos:
8b straipsnio 4 dalis, 8 c straipsnio 10 dalis, Vb priedo 4 dalis.
ĮGYVENDINIMO
TAISYKLĖS
Taikomi ir yra aktualūs šie teisės
aktai, jei VI priede dėl reguliavimo reikalavimų ir standartų,
susijusių su „Pagrindiniais reglamentais“ nenurodyta kitaip:
pagrindai – Reglamentas (EB) Nr. 549/2004
·              
2010 m. liepos 29 d. Komisijos
reglamentas (ES) Nr. 691/2010, kuriuo nustatomas oro navigacijos
paslaugų teikimo ir tinklo funkcijų veiklos rezultatų planas ir
iš dalies keičiamas Reglamentas (EB) Nr. 2096/2005, nustatantis
bendruosius oro navigacijos paslaugų teikimo reikalavimus 
paslaugų teikimas – Reglamentas (EB)
Nr. 550/2004 
·              
2008 m. gegužės 30 d. Komisijos
reglamentas (EB) Nr. 482/2008, kuriuo nustatoma oro navigacijos
paslaugų teikėjų diegtina programinės įrangos saugos
užtikrinimo sistema ir iš dalies keičiamas Reglamento (EB)
Nr. 2096/2005 II priedas
oro erdvė – Reglamentas (EB)
Nr. 551/2004 
·              
2010 m. kovo 25 d. Komisijos reglamentas
(ES) Nr. 255/2010, kuriuo nustatomos bendrosios oro eismo srautų
valdymo taisyklės 
·              
2006 m. gegužės 11 d. Komisijos
reglamentas (EB) Nr. 730/2006, dėl oro erdvės klasifikavimo ir
skrydžių pagal regimųjų skrydžių taisykles vykdymo (RST)
virš 195 skrydžių lygio 
·              
2005 m. gruodžio 23 d. Komisijos reglamentas (EB)
Nr. 2150/2005, nustatantis lankstaus oro erdvės naudojimo bendrąsias
taisykles 
sąveika – Reglamentas (EB)
Nr. 552/2004 
·              
2011 m. liepos 7 d. Komisijos reglamentas
(ES) Nr. 677/2011, kuriuo nustatomos išsamios oro eismo valdymo (OEV)
tinklo funkcijų vykdymo taisyklės ir iš dalies keičiamas
Reglamentas (ES) Nr. 691/2010
·              
2010 m. spalio 18 d. Komisijos reglamentas
(ES) Nr. 929/2010, kuriuo iš dalies keičiamas Reglamentas (EB)
Nr. 1033/2006 dėl jo 3 straipsnio 1 dalyje nurodytų ICAO
nuostatų
·              
2010 m. sausio 26 d. Komisijos
reglamentas (ES) Nr. 73/2010, kuriuo nustatomi bendro Europos dangaus oro
navigacijos duomenų ir informacijos kokybės reikalavimai 
·              
2009 m. kovo 30 d. Komisijos reglamentas
(EB) Nr. 262/2009, kuriuo nustatomi suderinto S režimo užklausiklio
kodų skyrimo ir naudojimo bendrame Europos danguje reikalavimai
·              
2007 m. birželio 7 d. Komisijos
reglamentas (EB) Nr. 633/2007, nustatantis pranešimo apie skrydžio
duomenis ir paskaičiuotąjį laiką perdavimo protokolo,
naudojamo pranešti, koordinuoti ir perduoti skrydžių valdymui iš vienos
skrydžių valdymo tarnybos į kitą, taikymo reikalavimus 
·              
2006 m. liepos 4 d. Komisijos reglamentas
(EB) Nr. 1033/2006, nustatantis bendro Europos dangaus priešskrydinio
etapo skrydžių planų procedūrų reikalavimus 
·              
2006 m. liepos 6 d. Komisijos reglamentas
(EB) Nr. 1032/2006, nustatantis automatinių sistemų, kurias
skrydžių valdymo tarnybos naudoja keisdamosi skrydžio duomenimis,
perduodamos pranešimus, derindamos ir vienos kitai perduodamos skrydžių
valdymą, reikalavimus 
Oro eismo valdymo ir (arba) oro navigacijos
paslaugų reikalavimai pagal Reglamentą (EB) Nr. 216/2008 su
pakeitimais, padarytais Reglamentu (EB) Nr. 1108/2009
·              
2011 m. rugpjūčio 10 d.
Komisijos reglamentas (ES) Nr. 805/2011, kuriuo pagal Europos Parlamento
ir Tarybos reglamentą (EB) Nr. 216/2008 nustatomos išsamios
skrydžių vadovų licencijų ir tam tikrų pažymėjimų
taisyklės
·              
2011 m. spalio 17 d. Komisijos
įgyvendinimo reglamentas (ES) Nr. 1034/2011 dėl oro eismo
valdymo ir oro navigacijos paslaugų saugos priežiūros, kuriuo iš
dalies keičiamas Reglamentas (ES) Nr. 691/2010
·              
2011 m. spalio 17 d. Komisijos
įgyvendinimo reglamentas (ES) Nr. 1035/2011, kuriuo nustatomi
bendrieji oro navigacijos paslaugų teikimo reikalavimai ir iš dalies
keičiami reglamentai (EB) Nr. 482/2008 ir (ES) Nr. 691/2010 
C.        APLINKA
C.1. Direktyva 2002/30/EB
2002 m. kovo 26 d. Europos
Parlamento ir Tarybos direktyva 2002/30/EB dėl taisyklių ir tvarkos,
reglamentuojančios triukšmingų operacijų apribojimų
įvedimą Bendrijos oro uostuose, nustatymo,
iš dalies pakeista arba pritaikyta
2003 ir 2005 m. stojimo aktais.
Aktualios nuostatos: 3–5, 7, 9 ir 10 straipsniai,
11 straipsnio 2 dalis, 12 straipsnis, II priedo 1–3 dalys.
C.2. Direktyva 2006/93/EB
2006 m. gruodžio 12 d. Europos
Parlamento ir Tarybos direktyva 2006/93/EB dėl lėktuvų, kuriems
taikomi Tarptautinės civilinės aviacijos konvencijos antrosios redakcijos
(1988 m.) 16 priedo 1 tomo II dalies 3 skyriaus reikalavimai, naudojimo
reglamentavimo
Aktualios nuostatos: 1–3 ir 5 straipsniai.
D.        ORO
VEŽĖJO ATSAKOMYBĖ
D.1. Direktyva 2027/97/EB
1997 m. spalio 9 d. Tarybos
reglamentas (EB) Nr. 2027/97 dėl oro vežėjo atsakomybės
nelaimingų atsitikimų atveju
su pakeitimais, padarytais
–              
2002 m. gegužės 13 d. Europos
Parlamento ir Tarybos reglamentu (EB) Nr. 889/2002, iš dalies
keičiančiu Tarybos reglamentą (EB) Nr. 2027/97 
Aktualios nuostatos: 2 straipsnio 1 dalies a
punktas, 2 straipsnio 1 dalies c–g punktai, 3–6 straipsniai. 
E.         VARTOTOJŲ
TEISĖS IR ASMENS DOMENŲ APSAUGA
E.1. Direktyva 90/314/EB
1990 m. birželio 13 d. Tarybos
direktyva 90/314/EEB dėl kelionių, atostogų ir organizuotų
išvykų paketų
Aktualios nuostatos: 1 straipsnis – 4
straipsnio 2 dalis, 4 straipsnio 4–7 dalys, 5–6 straipsniai.
E.2. Direktyva 95/46/EB
1995 m. spalio 24 d. Europos
Parlamento ir Tarybos direktyva 95/46/EB dėl asmenų apsaugos tvarkant
asmens duomenis ir dėl laisvo tokių duomenų judėjimo
Aktualios nuostatos: 1–34 straipsniai.
E.3. Direktyva 261/2004/EB
2004 m. vasario 11 d. Europos
Parlamento ir Tarybos reglamentas (EB) Nr. 261/2004, nustatantis bendras
kompensavimo ir pagalbos keleiviams taisykles atsisakymo vežti ir skrydžių
atšaukimo arba atidėjimo ilgam laikui atveju, panaikinantis
Reglamentą (EEB) Nr. 295/91
Aktualios nuostatos: 1–16 straipsniai. 
E.4. Direktyva 1107/2006/EB
2006 m. liepos 5 d. Europos
Parlamento ir Tarybos reglamentas (EB) Nr. 1107/2006 dėl
neįgalių asmenų ir ribotos judėsenos asmenų
teisių keliaujant oru
Aktualios nuostatos: 1 straipsnio 1 dalis,
2–16 straipsniai, I ir II priedai.
F.         SOCIALINIAI
ASPEKTAI
F.1. Direktyva 2000/79/EB
2000 m. lapkričio 27 d. Tarybos
direktyva 2000/79/EB dėl Europos aviakompanijų asociacijos (AEA),
Europos transporto darbuotojų federacijos (ETF), Europos skrydžių
įgulų asociacijos (ECA), Europos regioninių aviakompanijų
asociacijos (ERA) ir Tarptautinės oro vežėjų asociacijos (IACA)
Europos susitarimo dėl civilinės aviacijos mobiliųjų darbuotojų
darbo laiko organizavimo
Aktualios nuostatos:
priedo 1 punkto 1 dalis ir 2–9 punktai. 
V
PRIEDAS
A dalis. Sutartas pagrindinis
skrydžių tam tikrais maršrutais skaičius (ne mažiau kaip 14)
 Skrydžio tipas || Maršrutai || Esamas skrydžių per savaitę skaičius 
 Keleiviai || Viena || Tel-Avivas (TLV) || Pirmajam vežėjui – 14 Antrajam ir paskesniems vežėjams – 3 
 Keleiviai || Paryžius (CDG - ORY - BVA) || Tel-Avivas (TLV) || Pirmajam vežėjui – be apribojimo Antrajam ir paskesniems vežėjams – 7 
 Keleiviai || Frankfurtas || Tel-Avivas (TLV) || 14 
 Keleiviai || Atėnai || Tel-Avivas (TLV) || 14 
 Keleiviai || Roma || Tel-Avivas (TLV) || 25 
 Keleiviai || Madridas || Tel-Avivas (TLV) || 21 
 Keleiviai / visi kroviniai || Londonas (LHR) || Tel-Avivas (TLV) || Pirmiesiems dviem vežėjams – be apribojimo 
B dalis. Sutartas pagrindinis skrydžių
tam tikrais maršrutais skaičius (daugiau kaip 7 ir mažiau kaip 14)
 Skrydžio tipas || Maršrutai || Esamas skrydžių per savaitę skaičius 
 Keleiviai || Milanas || Tel-Avivas (TLV) || 13 
 Keleiviai || Berlynas || Tel-Avivas (TLV || 11 
 Keleiviai || Barselona || Tel-Avivas (TLV || 10 
 Keleiviai || Miunchenas || Tel-Avivas (TLV || 10 
   ||   ||   ||   
VI PRIEDAS
REGULIAVIMO REIKALAVIMAI IR STANDARTAI, 
KURIŲ LAIKOMASI TAIKANT ES IR IZRAELIO
EUROPOS IR VIDURŽEMIO JŪROS REGIONO VALSTYBIŲ AVIACIJOS SUSITARIMO IV
PRIEDE IŠVARDYTUS ES TEISĖS AKTUS
Išlyga. Šis priedas netrukdo taikyti ES teisės aktų Europos
Sąjungoje.
A.2 DALIS.
Avarijų ir (arba) incidentų tyrimas ir įvykių ataskaitos
A.2.1
2010 m. spalio 20 d. Europos Parlamento ir Tarybos reglamentas (ES) Nr.
996/2010 
dėl
civilinės aviacijos avarijų ir incidentų tyrimo ir prevencijos,
kuriuo panaikinama Direktyva 94/56/EB
 Standartas || Standartas Nr. (Dalis / Teisės aktas / Straipsnis / Standartas) || Straipsnis (dalis) 
 Reglamentu (ES) Nr. 996/2010 siekiama padidinti aviacijos saugą užtikrinant, kad civilinės aviacijos saugos tyrimai būtų itin veiksmingi, operatyvūs bei kokybiški ir kad jais būtų siekiama tik išvengti būsimų avarijų ir incidentų, o ne nustatyti, kas kaltas ar atsakingas. Jame taip pat pateiktos taisyklės dėl galimybės laiku gauti informaciją apie visus asmenis ir pavojingas prekes, esančius avariją patyrusiame orlaivyje. Juo taip pat siekiama sustiprinti pagalbą, teikiamą orlaivių avarijų aukoms ir jų artimiesiems. || A2.1.1.1 || 1 
 Reglamento (ES) Nr. 996/2010 2 straipsnio apibrėžtys prireikus ir tinkamai taikomos šiame priede nurodytiems standartams ir reikalavimams, susijusiems su civilinės aviacijos avarijų ir incidentų tyrimu ir prevencija. || A2.1.2.1 || 2 
 Šiame priede nurodyti standartai ir reguliavimo reikalavimai taikomi susitariančiųjų šalių pagal tarptautinius standartus ir rekomenduojamą tvarką vykdomam avarijų ir pavojingų incidentų saugos tyrimui. || A2.1.3.1 || 3 
 Susitariančiosios šalys užtikrina, kad saugos tyrimus be išorinio poveikio atliktų ar prižiūrėtų nuolat veikianti nacionalinė civilinės aviacijos saugos tyrimų institucija (saugos tyrimų institucija), pajėgi nepriklausomai atlikti visą saugos tyrimą pati arba sudariusi susitarimus su kitomis saugos tyrimų institucijomis. || A2.1.4.1 || 4(1) 
 Saugos tyrimų institucija veikia savarankiškai, visų pirma nepriklausomai nuo aviacijos institucijų, atsakingų už tinkamumą skraidyti, sertifikavimą, skrydžius, techninę priežiūrą, licencijavimą, oro eismo kontrolę ar aerodromų naudojimą, ir apskritai nuo jokios kitos šalies ar subjekto, kurio interesai ar uždaviniai gali kirstis su saugos tyrimų institucijai pavesta užduotimi ar turėti įtakos tos institucijos nešališkumui. || A2.1.4.2 || 4(2) 
 Atlikdama saugos tyrimą, saugos tyrimų institucija nesiekia gauti ir nepriima jokių nurodymų ir atlikdama saugos tyrimus naudojasi neribotais įgaliojimais. || A2.1.4.3 || 4(3) 
 Saugos tyrimų institucijai pavestos veiklos sritis gali būti išplėsta, ir ta institucija gali būti įpareigota rinkti ir analizuoti su aviacijos sauga susijusią informaciją, visų pirma avarijų prevencijos tikslais, jei tokia veikla neturi įtakos tos institucijos nepriklausomumui ir dėl jos nenumatoma atsakomybė reguliavimo, administravimo ar standartizavimo srityje. || A2.1.4.4 || 4(4) 
 Siekiant informuoti visuomenę apie bendrą aviacijos saugos lygį, kasmet nacionaliniu lygiu skelbiama saugos apžvalga. Šioje analizėje konfidencialūs informacijos šaltiniai neatskleidžiami. || A2.1.4.5 || 4(5) 
 Saugos tyrimų institucijai atitinkama susitariančioji šalis suteikia reikiamas priemones, ir ta institucija turi galėti gauti pakankamai išteklių savarankiškai vykdyti įpareigojimus. || A2.1.4.6 || 4(6) 
 Susitariančioji šalis privalo ištirti kiekvieną avariją arba pavojingą incidentą, jei Konvencijos 13 priede nustatyta, kad avariją arba incidentą ištirti privaloma. || A2.1.5.1 || 5(1)-(3) 
 Saugos tyrimų institucijos gali nuspręsti tirti kitokius incidentus, nei Konvencijos 13 priede nustatyti incidentai, jei tikisi iš tyrimo gauti saugos patirties. || A2.1.5.4 || 5(4) 
 Jokiu saugos tyrimu nesiekiama nustatyti, kas yra kaltas ar atsakingas. Šie tyrimai yra nepriklausomi nuo jokio teisminio ar administracinio proceso, kuriuo siekiama nustatyti, kas kaltas ar atsakingas, ir su juo nesusiję bei neturi jam poveikio. || A2.1.5.5 || 5(5) 
 Saugos tyrimų institucija, užtikrindama, kad būtų išvengta interesų konflikto, gali nacionalinės civilinės aviacijos institucijos paprašyti, kad ši, laikydamasi savo kompetencijos, paskirtų atstovą dalyvauti kaip tyrimo vadovo konsultantą bet kuriame saugos tyrime, už kurį atsako saugos tyrimų institucija, kontroliuojant tyrimo vadovui ir jo nuožiūra. Nacionalinės civilinės aviacijos institucijos remia tyrimą, kuriame jos dalyvauja, teikdamos informaciją, kurios paprašyta. Be to, prireikus jos atsakingai saugos tyrimų institucijai siunčia konsultantus ir parūpina savo įrangą. || A2.1.8.1 || 8 
 Bet kuris susijęs asmuo, žinantis apie įvykusią avariją ar pavojingą incidentą, nedelsdamas apie juos praneša valstybės, kurios teritorijoje įvyko avarija ar pavojingas incidentas, kompetentingai saugos tyrimų institucijai. || A2.1.9.1 || 9(1) 
 Saugos tyrimų institucija pagal tarptautinius standartus ir rekomenduojamą tvarką nedelsdama praneša Tarptautinei civilinės aviacijos organizacijai (ICAO) ir trečiosioms valstybėms apie visas įvykusias avarijas ir pavojingus incidentus, apie kuriuos jai pranešta. Ji taip pat praneša Europos Komisijai ir Europos aviacijos saugos agentūrai (EASA), jei avarija arba pavojingas incidentas yra susiję su Europos Sąjungoje užregistruotu, naudojamu ar pagamintu orlaiviu arba Europos Sąjungoje išduotą pažymėjimą turinčiu orlaiviu. || A2.1.9.2 || 9(2) 
 Iš kitos trečiosios valstybės gavusi pranešimą apie įvykusią avariją ar pavojingą incidentą, susitariančioji šalis, kuri yra registravimo valstybė, naudotojo valstybė, projektavimo valstybė ir gamybos valstybė, kuo greičiau informuoja trečiąją valstybę, kurios teritorijoje įvyko avarija ar pavojingas incidentas, ar pagal tarptautinius standartus ir rekomenduojamą tvarką ji ketina paskirti įgaliotąjį atstovą. Kai toks įgaliotasis atstovas yra paskiriamas, taip pat nurodomi jo vardas, pavardė ir kontaktiniai duomenys bei numatoma atvykimo data, kai įgaliotasis atstovas ketina vykti į pranešimą pateikusią šalį. || A2.1.10.1 || 10(1) 
 Projektavimo valstybės įgaliotuosius atstovus skiria susitariančiosios šalies, kurios teritorijoje yra pagrindinė orlaivio ar jėgainės atitinkamo tipo konstrukcijos sertifikato turėtojo verslo vieta, saugos tyrimų institucija. || A2.1.10.2 || 10(2) 
 Saugos tyrimų institucijai paskyrus tyrimo vadovą, neatsižvelgiant į jokius teisminius tyrimus jis turi įgaliojimus imtis reikiamų priemonių, kad būtų įvykdyti su saugos tyrimu susiję reikalavimai. || A2.1.11.1 || 11(1) 
 Neatsižvelgiant į konfidencialumo įpareigojimus pagal atitinkamus susitariančiosios šalies teisės aktus, tyrimo vadovui visų pirma suteikiama teisė: a) nedelsiant, nevaržomam ir netrukdomam patekti į avarijos ar incidento vietą, taip pat į orlaivį ir susipažinti su jo turiniu ar liekanomis; b) užtikrinti, kad būtų nedelsiant sudarytas daiktinių įrodymų sąrašas ir kad nuolaužų ar dalių, kurias ketinama apžiūrėti ar ištyrinėti, šalinimas būtų kontroliuojamas; c) nedelsiant turėti prieigą prie skrydžio savirašių, jų turinio ir kitų atitinkamų įrašų ir juos naudoti; d) pagal taikytinus susitariančiosios šalies teisės aktus prašyti, kad būtų atlikta visapusiška mirtinai sužalotų asmenų kūnų autopsija, prisidėti prie jos atlikimo ir nedelsiant turėti prieigą prie šios autopsijos ar paimtų ėminių tyrimų rezultatų; e) pagal taikytinus susitariančiosios šalies teisės aktus prašyti, kad būtų atlikta asmenų, susijusių su orlaivio naudojimu, medicininė apžiūra ar prašyti, kad būtų atlikti iš tokių asmenų paimtų ėminių tyrimai, bei nedelsiant gauti prieigą prie šių apžiūrų ar tyrimų rezultatų; f) kviesti ir tikrinti liudininkus, taip pat prašyti jų pateikti ar atskleisti informaciją ar įrodymus, kurie yra svarbūs atliekant saugos tyrimą; g) nevaržomai gauti prieigą prie bet kokios susijusios informacijos ar įrašų, kuriuos turi orlaivio savininkas, atitinkamo tipo konstrukcijos sertifikato turėtojas, atsakinga techninės priežiūros organizacija, mokymo organizacija, naudotojas ar gamintojas, institucijos, atsakingos už civilinę aviaciją, ir oro navigacijos paslaugų teikėjai ar aerodromo naudotojai. || A2.1.11.2 || 11(2) 
 Tyrimo vadovas savo tyrėjams, taip pat, jei tai neprieštarauja taikytiniems susitariančiosios šalies teisės aktams, savo konsultantams ir įgaliotiesiems atstovams bei jų konsultantams suteikia tiek standarte A2.1.11.2 išvardytų teisių, kad jie galėtų veiksmingai dalyvauti saugos tyrime. Tos teisės nedaro poveikio už teisminį tyrimą atsakingos institucijos paskirtų tyrėjų ir ekspertų teisėms. || A2.1.11.3 || 11(3) 
 Saugos tyrimuose dalyvaujantys asmenys savo pareigas atlieka nepriklausomai ir nesiekia gauti ir nepriima niekieno nurodymų, išskyrus tyrimo vadovo nurodymus. || A2.1.11.4 || 11(4) 
 Jeigu pradėtas ir teisminis tyrimas, apie tai turėtų būti pranešta tyrimo vadovui. Tokiu atveju tyrimo vadovas turėtų užtikrinti atsekamumą ir saugoti skrydžio savirašius bei daiktinius įrodymus. Teisminė institucija gali paskirti vieną iš savo pareigūnų, kad šis dalyvautų gabenant skrydžio savirašius ar daiktinius įrodymus į jų nuskaitymo ar apdorojimo vietą. Kai tyrimas ar analizė gali modifikuoti, pakeisti ar sunaikinti tokius daiktinius įrodymus, būtina gauti išankstinį teisminių institucijų sutikimą, nedarant poveikio nacionalinei teisei. Jeigu toks sutikimas negaunamas per pagrįstą laikotarpį, tai neturėtų kliudyti tyrimo vadovui atlikti apžiūrą arba analizę. Kai teisminė institucija turi teisę konfiskuoti bet kokius įrodymus, tyrimo vadovas turėtų turėti tiesioginę ir nevaržomą prieigą prie tokių įrodymų. Kai atliekant saugos tyrimą paaiškėja arba yra įtariama, kad avarija ar pavojingas incidentas susijęs su neteisėta veika, kaip numatyta pagal nacionalinę teisę, pavyzdžiui, avarijų tyrimą reglamentuojančią nacionalinę teisę, tyrimo vadovas nedelsdamas apie tai informuoja kompetentingas institucijas. Laikantis standarto A2.1.14.1, susijusia informacija, surinkta atliekant saugos tyrimą, nedelsiant dalijamasi su tomis institucijomis ir jų prašymu toms institucijoms taip pat gali būti perduota susijusi medžiaga. Ta informacija ir ta medžiaga dalijamasi nedarant poveikio saugos tyrimų institucijos teisei tęsti saugos tyrimą koordinuojant veiklą su institucijomis, kurioms galėjo būti pavesta kontroliuoti įvykio vietą. || A2.1.12.1 || 12(1)-(2) 
 Susitariančiosios šalys užtikrina, kad saugos tyrimų institucijos ir kitos institucijos, kurios, tikėtina, dalyvaus veikloje, susijusioje su saugos tyrimu, pavyzdžiui, teisminės, civilinės aviacijos, paieškos ir gelbėjimo tarnybos, tarpusavyje bendradarbiautų išankstinių susitarimų pagrindu. Tuose susitarimuose laikomasi saugos tyrimo institucijos nepriklausomumo ir sudaromos sąlygos kruopščiai ir veiksmingai atlikti techninį tyrimą. Jie turėtų aprėpti šiuos klausimus: prieiga prie avarijos vietos, įrodymų išsaugojimas ir prieiga prie jų, pradinė ir tolesnė informacija apie kiekvieno proceso eigą, keitimasis informacija, tinkamas saugos informacijos naudojimas, konfliktų sprendimas. || A2.1.12.2 || 12(3) 
 Susitariančioji šalis, kurios teritorijoje įvyko avarija ar pavojingas incidentas, turi užtikrinti, kad visi įrodymai būtų tvarkomi saugiai ir imamasi visų pagrįstų priemonių, kad tokius įrodymus apsaugotų, o orlaivis, jo turinys ir nuolaužos būtų saugomi tinkamai tiek laiko, kiek reikia saugos tyrimui atlikti. Įrodymų apsauga apima visų įrodymų, kurie gali būti pašalinti, ištrinti, prarasti ar sunaikinti, išsaugojimą fotografinėmis ar kitomis priemonėmis. Saugojimas apima apsaugą nuo tolesnio gadinimo, leidimo neturinčių asmenų prieigos, vagiliavimo ir nusidėvėjimo. || A2.1.13.1 || 13(1) 
 Kol atvyks saugos tyrėjai, niekas negali nieko keisti avarijos vietoje, ten imti ėminių, judinti orlaivį, jo turinį ar nuolaužas ar iš orlaivio, jo turinio ar nuolaužų imti ėminių, juos perkelti ar pašalinti, nebent imtis tokių veiksmų reikėtų saugos tikslais arba siekiant padėti sužeistiesiems, arba jei yra suteiktas aiškus įvykio vietą kontroliuojančių institucijų leidimas ir, jei įmanoma, konsultuojantis su saugos tyrimo institucija. || A2.1.13.2 || 13(2) 
 Visi susiję asmenys imasi visų reikiamų veiksmų, kad išsaugotų su įvykiu susijusius dokumentus, medžiagą ir įrašus, ypač siekdami užtikrinti, kad po skrydžio nebūtų ištrinti pokalbių ir pavojaus signalų įrašai. || A2.1.13.3 || 13(3) 
 Neskelbtina saugos informacija neskelbiama ir nenaudojama ne saugos tyrimo tikslais. Teisingumo vykdymo institucija arba institucija, kuri yra kompetentinga nuspręsti dėl dokumentų atskleidimo pagal nacionalinę teisę, gali nuspręsti, kad nauda, gauta atskleidus neskelbtiną saugos informaciją dėl bet kokių kitų teisėtų priežasčių, viršija neigiamą poveikį, kurį toks veiksmas vidaus ir tarptautiniu mastu gali padaryti tam ar bet kuriam būsimam saugos tyrimui. || A2.1.14.1 || 14 
 Atsakingos saugos tyrimų institucijos darbuotojams arba bet kuriam kitam asmeniui, pakviestam dalyvauti saugos tyrime ar prie jo prisidėti, pagal galiojančius teisės aktus taikomos taikytinos profesinės paslapties taisyklės arba procedūros, įskaitant į avariją arba incidentą patekusių asmenų anonimiškumą. || A2.1.15.1 || 15(1) 
 Atsakinga saugos tyrimų institucija pateikia, jos manymu, avarijų ar pavojingų incidentų prevencijai svarbią informaciją už orlaivių ar jų įrangos gamybą arba techninę priežiūrą atsakingiems asmenims ir už orlaivio naudojimą arba darbuotojų mokymą atsakingiems fiziniams ar juridiniams asmenims. || A2.1.15.2 || 15(2) 
 Atsakinga saugos tyrimų institucija perduoda nacionalinei civilinės aviacijos institucijai susijusią faktinę informaciją, gautą atliekant saugos tyrimą, išskyrus neskelbtiną saugos informaciją arba interesų konfliktą sukeliančią informaciją. Informacija, kurią gauna nacionalinės civilinės aviacijos institucijos, saugoma pagal taikytinus susitariančiosios šalies teisės aktus. || A2.1.15.3 || 15(3) 
 Atsakingai saugos tyrimų institucijai leidžiama informuoti nukentėjusiuosius ir jų artimuosius ar jų asociacijas arba viešai paskelbti bet kokią stebėjimo informaciją, informaciją apie saugos tyrimo eigą, galbūt preliminarias ataskaitas ar išvadas ir (arba) saugos rekomendacijas, jei tokia informacija netrukdo siekti saugos tyrimo tikslų ir visiškai atitinka taikomus teisės aktus dėl asmens duomenų apsaugos. || A2.1.15.4 || 15(4) 
 Prieš paskelbdama standarte A2.1.15.4 nurodytą informaciją atsakinga saugos tyrimų institucija ją pateikia aukoms, jų artimiesiems ar jų asociacijoms taip, kad tai netrukdytų siekti saugos tyrimo tikslų. || A2.1.15.5 || 15(5) 
 Kiekvienas saugos tyrimas užbaigiamas pateikiant ataskaitą, kurios forma priklauso nuo avarijos ar pavojingo incidento tipo ir pavojingumo. Ataskaitoje nurodoma, kad vienintelis saugos tyrimo tikslas – ateityje išvengti avarijų ir incidentų, o ne nustatyti, kas kaltas ar atsakingas. Jei reikia, ataskaitoje pateikiamos saugos rekomendacijos. || A2.1.16.1 || 16(1) 
 Ataskaitoje užtikrinamas visų į avariją ar į pavojingą incidentą patekusių asmenų anonimiškumas. || A2.1.16.2 || 16(2) 
 Kai atliekant saugos tyrimus ataskaitos pateikiamos prieš baigiant tyrimą, prieš jų paskelbimą saugos tyrimų institucija gali prašyti atitinkamų institucijų, atitinkamo konstrukcijos sertifikato turėtojo, gamintojo ir naudotojo pastabų. Jie konsultacijos turiniui taiko profesinės paslapties taisykles. || A2.1.16.3 || 16(3) 
 Prieš skelbdama galutinę ataskaitą, saugos tyrimų institucija gali siekti gauti atitinkamų institucijų, atitinkamo konstrukcijos sertifikato turėtojo, gamintojo ir naudotojo pastabas, kurie konsultacijos turiniui taiko profesinės paslapties taisykles. Siekdama gauti tokias pastabas, saugos tyrimų institucija laikosi tarptautinių standartų ir rekomenduojamos tvarkos. || A2.1.16.4 || 16(4) 
 Neskelbtina saugos informacija įtraukiama į ataskaitą tik tuo atveju, jei ji svarbi avarijos ar pavojingo incidento nagrinėjimui. Su nagrinėjimu nesusijusi informacija ar jos dalys neatskleidžiamos. || A2.1.16.5 || 16(5) 
 Saugos tyrimų institucija galutinę ataskaitą viešai paskelbia kuo greičiau – kai įmanoma, per 12 mėnesių nuo avarijos ar pavojingo incidento dienos. || A2.1.16.6 || 16(6) 
 Kai galutinės ataskaitos per 12 mėnesių paskelbti neįmanoma, saugos tyrimų institucija tarpinį pranešimą po avarijos arba pavojingo incidento skelbia bent kartą per metus ir tame pranešime išsamiai aprašo tyrimo eigą ir visus iškeltus saugos klausimus. || A2.1.16.7 || 16(7) 
 Saugos tyrimų institucija kuo greičiau pateikia galutinės ataskaitos ir saugos rekomendacijų kopiją: a) atitinkamų valstybių saugos tyrimų institucijoms ir civilinės aviacijos institucijoms, taip pat ICAO, atsižvelgiant į tarptautinius standartus ir rekomenduojamą tvarką; b) ataskaitoje pateiktų saugos rekomendacijų adresatams. || A2.1.16.7 || 16(8) 
 Bet kuriuo saugos tyrimo etapu saugos tyrimų institucija, pasikonsultavusi su atitinkamomis šalimis, siunčia raštą, kuriame nurodoma data ir kuriame ji rekomenduoja susijusioms institucijoms, įskaitant trečiųjų valstybių institucijas, imtis veiksmų, kuriuos, jos manymu, būtina skubiai įgyvendinti siekiant sustiprinti aviacijos saugumą. || A2.1.17.1 || 17(1) 
 Saugos tyrimų institucija gali pateikti saugos rekomendacijas, remdamasi kelių tyrimų ar bet kurios kitos atliktos veiklos nagrinėjimo ar analizės rezultatais. || A2.1.17.2 || 17(2) 
 Saugos rekomendacijomis jokiu būdu neturi būti nustatyta kaltės prezumpcija ar atsakomybė už avariją, pavojingą incidentą ar incidentą. || A2.1.17.3 || 17(3) 
 Saugos rekomendacijos adresatas patvirtina gavęs raštą, kuriame nurodoma data, ir per 90 dienų nuo to rašto gavimo dienos praneša rekomendaciją pateikusiai saugos tyrimų institucijai, kokių veiksmų imtasi ar ketinama imtis ir, jei reikia, kiek laiko prireiks jiems užbaigti, o kai nesiimama veiksmų – to priežastis. || A2.1.18.1 || 18(1) 
 Per 60 dienų nuo atsakymo gavimo dienos saugos tyrimų institucija praneša adresatui, ar atsakymas ją tenkina, ir pagrindžia savo nuomonę, jeigu ji nesutinka su sprendimu nesiimti jokių veiksmų. || A2.1.18.2 || 18(2) 
 1. ES ir Izraelio oro transporto bendrovės įgyvendina procedūras, pagal kurias galima: a) kuo greičiau parengti patvirtintą visų orlaivyje esančių asmenų sąrašą, grindžiamą turima geriausia informacija; taip pat b) nedelsiant po pranešimo apie įvykusią orlaivio avariją parengti orlaivyje esančių pavojingų prekių sąrašą. 2. Siekiant, kad būtų galima greitai informuoti keleivių artimuosius apie tai, kad jų artimieji buvo avariją patyrusiame orlaivyje, oro transporto bendrovės pasiūlo keleiviams galimybę nurodyti asmens, su kuriuo reikia susisiekti įvykus avarijai, pavardę ir kontaktinius duomenis. Šią informaciją oro transporto bendrovės gali naudoti tik avarijos atveju, jos neperduoda trečiosioms šalims ar jos nenaudoja komerciniams tikslams. 3. Orlaivyje buvusio asmens vardas viešai skelbiamas tik po to, kai atitinkamos institucijos informuoja to asmens artimuosius. 1 dalies a punkte nurodytas sąrašas neskelbiamas pagal atitinkamus susitariančiosios šalies teisės aktus, o šiame sąraše esančių asmenų vardai pagal tuos pačius teisės aktus gali būti viešai paskelbti tik tada, kai atitinkamų orlaivyje buvusių asmenų artimieji tam neprieštarauja. || A2.1.20.1 || 20 
 1. Siekiant užtikrinti, kad į avarijas būtų reaguojama visapusiškiau ir darniau, kiekviena susitariančioji šalis nacionaliniu lygmeniu parengia skubių veiksmų planą civilinės aviacijos avarijos atveju. Toks skubių veiksmų planas taip pat apima pagalbą civilinės aviacijos avarijų aukoms ir jų artimiesiems. 2. Susitariančiosios šalys užtikrina, kad visos jų teritorijoje įsisteigusios oro transporto bendrovės turėtų pagalbos civilinės aviacijos avarijų aukoms ir jų artimiesiems planą. Į tuos planus turėtų būti įtraukta psichologinė pagalba civilinės aviacijos avarijų aukoms ir jų artimiesiems ir jais turėtų būti sudaromos sąlygos bendrovėms reaguoti į didelio masto avarijas. Susitariančiosios šalys atlieka jų teritorijoje įsisteigusių oro transporto bendrovių pagalbos planų auditą. 3. Susitariančiajai šaliai, ypač suinteresuotai jos teritorijoje įvykusios avarijos tyrimu, nes avarijoje žuvo ar buvo sunkiai sužeisti jos piliečiai, leidžiama paskirti ekspertą, kuris turi teisę: a) apsilankyti avarijos vietoje; b) turėti prieigą prie susijusios faktinės informacijos, kurią atsakinga saugos tyrimų institucija leido skelbti viešai, ir informacijos apie tyrimo eigą; c) gauti galutinės ataskaitos kopiją. 4. Pagal 3 dalį paskirtas ekspertas, laikydamasis galiojančių teisės aktų, gali padėti nustatyti aukų tapatybę ir dalyvauti susitikimuose su išgyvenusiais jo valstybės piliečiais. || A2.1.21.1 || 21 
 Susitariančiosios šalys nustato sankcijų, taikomų pažeidus šiame priede nurodytus standartus ir reikalavimus, susijusius su civilinės aviacijos avarijų ir incidentų tyrimu ir prevencija, taisykles. Numatytos sankcijos turi būti veiksmingos, proporcingos ir atgrasančios. || A2.1.23.1 || 23 
A.2.2.
2003 m. birželio 13 d. Europos Parlamento ir Tarybos direktyva
2003/42/EB
dėl
civilinės aviacijos įvykių pranešimų
 Standartas || Standartas Nr. (Dalis / Teisės aktas / Straipsnis / Standartas) || Straipsnis (dalis) 
 Šios direktyvos tikslas – prisidėti prie aviacijos saugos didinimo užtikrinant, kad būtų pranešama, renkama, laikoma, saugoma ir platinama reikiama informacija apie saugą. Vienintelis atskaitomybės apie įvykius tikslas yra avarijų ir incidentų prevencija, o ne kaltės ar atsakomybės priskyrimas. || A2.2.1.1 || 1 
 Direktyvos 2003/42/EB 2 straipsnio apibrėžtys prireikus ir tinkamai taikomos šiame priede nurodytiems standartams ir reikalavimams, susijusiems su pranešimu apie civilinės aviacijos įvykius. || A2.2.2.1 || 2 
 Šiame priede nurodyti standartai ir reikalavimai, susiję su pranešimu apie civilinės aviacijos įvykius, taikomi įvykiams, kurie kelia pavojų arba kurie, nesiėmus taisomųjų veiksmų, gali sukelti pavojų orlaiviui, jame esantiems žmonėms ar bet kokiam kitam asmeniui. || A2.2.3.1 || 3 
 Susitariančiosios šalys reikalauja, kad kompetentingoms institucijoms apie įvykius praneštų kiekvienas įvykyje dalyvavęs asmuo arba kiekvienas asmuo, turintis licenciją pagal oro navigacijos įstatymą, ir įgulos narys, net jei jis įvykyje nedalyvavo. || A2.2.4.1 || 4(1) 
 Susitariančiosios šalys paskiria vieną ar daugiau kompetentingų institucijų, kurios parengtų informacijos apie praneštus įvykius surinkimo, įvertinimo, apdorojimo ir laikymo mechanizmą. || A2.2.5.1 || 5(1) 
 Kompetentingos institucijos laiko surinktas ataskaitas savo duomenų bazėse. Šiose duomenų bazėse taip pat laikoma informacija apie avarijas ir pavojingus incidentus. || A2.2.5.2 || 5(2)-(3) 
 Prireikus Izraelis ir valstybės narės keičiasi saugos informacija. Izraelio naudojama duomenų bazė turėtų būti suderinama su programine įranga ECCAIRS. || A2.2.6.1 || 6 
 Susitariančios šalys pagal savo nacionalinius teisės aktus imasi būtinų priemonių užtikrinti reikiamą jų pagal Direktyvą 2003/42/EB gautos informacijos konfidencialumą. Jos naudoja tokią informaciją tik Direktyvos 2003/42/EB tikslu. || A2.2.8.1 || 8(1) 
 Neatsižvelgiant į įvykio ir avarijos ar pavojingo incidento tipą arba klasifikaciją, standarte A2.2.5.2 paminėtoje duomenų bazėje niekuomet neregistruojami atskirų asmenų vardai, pavardės ar adresai. || A2.2.8.2 || 8(2) 
 Nepažeidžiant taikytinų baudžiamojo kodekso nuostatų, susitariančiosios šalys susilaiko nuo teisminio persekiojimo dėl nesąmoningo ar netyčinio įstatymų pažeidimo, kuris užfiksuojamas tik todėl, kad apie jį pranešama pagal nacionalinę privalomąją atskaitomybės sistemą, išskyrus didelio aplaidumo atvejus. || A2.2.8.3 || 8(3) 
 Kiekviena susitariančioji šalis parengia savanoriško pranešimo apie incidentus sistemą, kad būtų lengviau rinkti duomenis apie faktinius arba galimus saugos trūkumus, kurie galėtų likti neužfiksuoti privalomo pranešimo apie incidentus sistemoje. || A2.2.9.1 || 9 
B DALIS. Oro eismo valdymas
B.1. 2004 m. kovo 10 d. Europos Parlamento ir Tarybos
reglamentas (EB) Nr. 549/2004, nustatantis bendro Europos dangaus
sukūrimo pagrindą, (Pagrindų reglamentas)
su
pakeitimais, padarytais 2009 m. spalio 21 d. Europos Parlamento ir
Tarybos reglamentu (EB) Nr. 1070/2009
 Straipsnis (dalis) || Standartas Nr. (Dalis / Teisės aktas / Straipsnis / Standartas) || Kategorija (IV priedo B dalies A skirsnis arba B skirsnis) || Standartas 
 1.1 – 1.3 || B.1.1.1 || A || Bendro Europos dangaus iniciatyvos tikslas – pagerinti esamus oro eismo saugos standartus, skatinti oro transporto sistemos tvarią plėtrą ir pagerinti bendrus oro eismo valdymo (OEV) ir oro navigacijos paslaugų (ONP), skirtų bendram oro eismui susitariančiosiose šalyse, veiklos rezultatus, kad būtų laikomasi visų oro erdvės naudotojų reikalavimų. Šis bendras Europos dangus apima darnų visos Europos maršrutų tinklą, tinklo valdymo ir oro eismo valdymo sistemas, grindžiamas tik saugos, veiksmingumo ir techniniais aspektais siekiant suteikti naudos visiems oro erdvės naudotojams. Siekiant šio tikslo Reglamentu (EB) Nr. 549/2004 sukuriama suderinta reguliavimo sistema bendro Europos dangaus sukūrimui. Reglamento (EB) Nr. 549/2004 ir bendro Europos dangaus pagrindų reglamentuose nustatytų priemonių taikymas nepažeidžia susitariančiųjų šalių suverenių teisių į jų oro erdvę ir neturi įtakos susitariančiųjų šalių reikalavimams, susijusiems su viešosios tvarkos, visuomenės saugumo ir gynybos klausimais, kaip nustatyta 13 straipsnyje. Reglamentas (EB) Nr. 549/2004 ir bendro Europos dangaus pagrindų reglamentuose nustatytos priemonės netaikomos karinėms operacijoms ir mokymui. Reglamento (EB) Nr. 549/2004 ir bendro Europos dangaus pagrindų reglamentuose nustatytų priemonių taikymas nepažeidžia susitariančiųjų šalių teisių ir pareigų pagal 1944 m. Čikagos Tarptautinės civilinės aviacijos konvenciją (Čikagos konvencija). Atsižvelgiant į tai, papildomas tikslas – padėti susitariančiosioms šalims vykdyti įsipareigojimus pagal Čikagos konvenciją, suteikiant jos nuostatų bendro aiškinimo ir vienodo įgyvendinimo pagrindą ir užtikrinant, kad į šias nuostatas būtų tinkamai atsižvelgiama Reglamente (EB) Nr. 549/2004 ir jo įgyvendinimo taisyklėse. 
 2 || B.1.2.1 || A || Reglamento (EB) Nr. 549/2004 2 straipsnio apibrėžtys taikomos šiame priede nurodytiems standartams ir reikalavimams, susijusiems su oro eismo valdymu. Visos nuorodos į valstybes nares reiškia nuorodas į susitariančiąsias šalis. 
 4.1 || B.1.4.1 || A || Susitariančiosios šalys kartu ar atskirai arba paskiria, arba įsteigia įstaigą arba įstaigas, kurios yra jų nacionalinės priežiūros institucijos, kad ši arba šios prisiimtų užduotis, kurios tokiai institucijai skirtos pagal Reglamentą (EB) Nr. 549/2004 ir pagal Reglamento (EB) Nr. 549/2004 3 straipsnyje nurodytas priemones. 
 4.2 || B.1.4.2 || A || Nacionalinės priežiūros institucijos nepriklauso nuo oro navigacijos paslaugų teikėjų. Šis nepriklausomumas pasiekiamas bent funkciniu lygiu, tinkamai atskiriant nacionalines priežiūros institucijas ir tokius teikėjus. 
 4.3 || B.1.4.3 || A || Nacionalinės priežiūros institucijos vykdo savo įgaliojimus nešališkai, nepriklausomai ir skaidriai. Tai pasiekiama taikant tinkamas valdymo ir kontrolės priemones, taip pat ir susitariančiosios šalies administracijos institucijose. Vis dėlto tai netrukdo nacionalinėms priežiūros institucijoms vykdyti savo užduočių pagal nacionalinių civilinės aviacijos institucijų ar kitų viešųjų įstaigų organizavimo taisykles. 
 4.4 || B.1.4.4 || A || Susitariančiosios šalys užtikrina, kad nacionalinės priežiūros institucijos turėtų reikalingų išteklių ir pajėgumų vykdyti pagal Reglamentą (EB) Nr. 549/2004 joms priskirtas užduotis veiksmingai ir laiku. 
 9 || B.1.9.1 || A || Sankcijos, kurias susitariančiosios šalys nustato oro erdvės naudotojams ir paslaugų teikėjams už Reglamento (EB) Nr. 549/2004 ir ypač už bendro Europos dangaus pagrindų reglamentuose nustatytų priemonių pažeidimą, turi būti veiksmingos, proporcingos ir atgrasančios. 
 10 || B.1.10.1 || A || Susitariančiosios šalys, laikydamosi savo nacionalinės teisės aktų, sukuria konsultacijų mechanizmus, kad į bendro Europos dangaus iniciatyvos įgyvendinimą būtų galima tinkamai įtraukti suinteresuotuosius subjektus, įskaitant darbuotojams atstovaujančias profesines organizacijas. 
 11.1 || B.1.11.1 || A || Kad pagerėtų oro navigacijos paslaugų ir tinklo funkcijų veiklos rezultatai, parengiamas oro navigacijos paslaugų ir tinklo funkcijų veiklos rezultatų planas. Jis apima: a) nacionalinius planus, įkaitant tikslinius veiklos rodiklius, numatytus pagrindinėms veiklos sritims – saugai, aplinkos apsaugai, pajėgumams ir ekonominiam efektyvumui, kuriais užtikrinama atitiktis bendro Europos dangaus iniciatyvai; taip pat b) oro navigacijos paslaugų ir tinklo funkcijų veiklos rezultatų periodinę apžvalgą, stebėseną bei lyginamąją analizę. 
 11.2 || B.1.11.2 || A || Komisija pagal Reglamento (EB) Nr. 549/2004 5 straipsnio 3 dalyje nurodytą reguliavimo procedūrą gali skirti Eurokontrolę ar kitą nešališką kompetentingą įstaigą „veiklos rezultatų apžvalgos įstaiga“. Veiklos rezultatų apžvalgos įstaigos vaidmuo – prašymus pateikusioms nacionalinėms priežiūros institucijoms padėti įgyvendinti veiklos rezultatų planą. Komisija užtikrina, kad veiklos rezultatų apžvalgos įstaiga vykdydama Komisijos jai patikėtas užduotis veiktų savarankiškai. 
 11.3 (b) || B.1.11.3 || A || Standarte B.1.11.1 nurodytus nacionalinius planus parengia nacionalinės priežiūros institucijos ir priima susitariančioji šalis. Į šiuos planus įtraukiami privalomieji nacionaliniai tiksliniai rodikliai ir atitinkama susitariančiosios šalies priimta skatinamoji programa. Planai rengiami konsultuojantis su oro navigacijos paslaugų teikėjais, oro erdvės naudotojų atstovais ir, atitinkamais atvejais, oro uostų vadovybe bei oro uostų koordinatoriais. 
 11.3(d) || B.1.11.4 || A || Veiklos rezultatų plano ataskaitinis laikotarpis apima mažiausiai trejus ir daugiausiai penkerius metus. Jeigu nacionaliniai tiksliniai rodikliai nėra įgyvendinti, tuo laikotarpiu susitariančiosios šalys ir (arba) nacionalinės priežiūros institucijos taiko savo apibrėžtas tam tinkamas priemones. 
 11.4 || B.1.11.5 || A || Veiklos rezultatų planui taikomos šios procedūros: a) surenkami, patvirtinami, nagrinėjami, įvertinami ir platinami svarbūs su oro navigacijos paslaugų ir tinklo funkcijų veiklos rezultatais susiję duomenys iš visų atitinkamų subjektų, įskaitant oro navigacijos paslaugų teikėjus, oro erdvės naudotojus, oro uostų vadovybę, nacionalines priežiūros institucijas, susitariančiąsias šalis ir Eurokontrolę; b) pasirenkamos tinkamos pagrindinės veiklos rezultatų sritys pagal ICAO dokumentą Nr. 9854 „Visuotinė oro eismo valdymo veiklos koncepcija“, suderintos su sritimis, numatytomis pagal pagrindinio OEV plano veiklos sistemą, įskaitant saugos, aplinkos apsaugos, pajėgumų ir ekonominio efektyvumo sritis, kurios prireikus pakeičiamos, siekiant atsižvelgti į ypatingus bendro Europos dangaus iniciatyvos poreikius ir susijusius šių sričių tikslus, taip pat nustatoma keletas pagrindinių veiklos rezultatų įvertinimo rodiklių; c) pagal nacionalinį planą vertinami nacionaliniai tiksliniai veiklos rodikliai; taip pat d) atliekama nacionalinių veiklos rezultatų planų įgyvendinimo stebėsena, įskaitant tinkamas įspėjimo priemones. 
 11.5 || B.1.11.6 || A || Nustatant veiklos rezultatų planą atsižvelgiama į tai, kad maršruto metu teikiamos paslaugos, terminalo paslaugos ir tinklo funkcijos yra skirtingos ir turėtų būti atitinkamai traktuojamos, prireikus, ir vertinant veiklos rezultatus. 
 11.6 || B.1.11.7 || A || Taikomos ES ir Izraelio Europos ir Viduržemio jūros regiono valstybių aviacijos susitarimo IV priede išvardytos veiklos rezultatų plano įgyvendinimo taisyklės. 
 13 || B.1.13.1 || A || Bendro Europos dangaus pagrindų reglamentai nekliudo susitariančiajai šaliai taikyti priemones tiek, kiek jų reikia pagrindiniams jos saugumo ar gynybos politikos interesams apsaugoti. Visų pirma tai yra tokios priemonės, kurios yra būtinos: – oro erdvei, už kurią ji atsakinga pagal ICAO Regioninius oro navigacijos susitarimus, prižiūrėti, taip pat ir tam, kad būtų galima aptikti, identifikuoti ir įvertinti visus tokia oro erdve besinaudojančius orlaivius, siekiant užtikrinti skrydžių saugą ir imtis veiksmų saugumo ir gynybos poreikiams užtikrinti, – tuo atveju, kai kyla rimti vidaus neramumai, darantys įtaką viešosios tvarkos palaikymui, – karo arba rimtos tarptautinės įtampos, keliančios karo grėsmę, atveju, – susitariančiosios šalies tarptautiniams įsipareigojimams, susijusiems su taikos ir tarptautinio saugumo palaikymu, įgyvendinti, – karinėms operacijoms ir mokymams, taip pat ir būtinoms pratyboms, vykdyti. 
B.2.
2004 m. kovo 10 d. Europos Parlamento ir Tarybos reglamentas (EB)
Nr. 550/2004 dėl oro navigacijos paslaugų teikimo bendrame
Europos danguje (Paslaugų teikimo reglamentas)
su pakeitimais, padarytais 2009 m. spalio 21 d. Europos
Parlamento ir Tarybos reglamentu (EB) Nr. 1070/2009
 Straipsnis (dalis) || Standartas Nr. (Dalis / Teisės aktas / Straipsnis / Standartas) || Kategorija (IV priedo B dalies A skirsnis arba B skirsnis) || Standartas 
 2.1-2 || B.2.2.1 || A || Nacionalinės priežiūros institucijos vykdomi patikrinimai arba apžiūros, kuriais užtikrinama, kad būtų laikomasi Reglamento (EB) Nr. 550/2004, ypač jo nuostatų dėl oro navigacijos paslaugų teikėjų, teikiančių paslaugas, susijusias su oro erdve, už kurią yra atsakinga susitariančioji šalis, saugaus ir efektyvaus veiklos vykdymo. Atitinkamas oro navigacijos paslaugų teikėjas sudaro sąlygas atlikti tokį darbą. 
 2.3 || B.2.2.2 || B || Funkcinio oro erdvės bloko veikloje dalyvaujančios valstybės sudaro priežiūros susitarimus, kuriais užtikrinami tame funkciniame oro erdvės bloke paslaugas teikiančių oro navigacijos paslaugų teikėjų patikrinimai ir apžiūros. 
 2.4-6 || B.2.2.3 || A || Jei vienos valstybės oro navigacijos paslaugos teikėjas paslaugas teikia kitos valstybės oro erdvėje, tos valstybės sudaro priežiūros susitarimus, kuriais užtikrinami oro navigacijos paslaugų teikėjo patikrinimai ir apžiūros. Tuose susitarimuose numatyta, kokių priemonių imtis, jei nesilaikoma taikytinų reikalavimų. 
 4 ||   || A || Taikomos ES ir Izraelio Europos ir Viduržemio jūros regiono valstybių aviacijos susitarimo IV priede išvardytos saugos reikalavimų įgyvendinimo taisyklės. 
 7.1 || B.2.7.1 || A || Susitariančiosios šalys sertifikuoja oro navigacijos paslaugų teikėjus. 
 7.3 || B.2.7.2 || A || Nacionalinės priežiūros institucijos sertifikatus išduoda Reglamentą (ES) Nr. 1035/2011 ir taikytinus nacionalinės teisės aktus atitinkantiems oro navigacijos paslaugų teikėjams. 
 7.3 || B.2.7.3 || A || Sertifikatas gali būti išduodamas atskirai kiekvienos Reglamento (EB) Nr. 549/2004 2 straipsnyje išvardytos rūšies paslaugai arba tokių paslaugų paketui. 
 7.3 || B.2.7.4 || A || Sertifikatai reguliariai tikrinami. 
 7.4 ir II priedas || B.2.7.5 || A || Sertifikatuose nurodomos oro navigacijos paslaugų teikėjų teisės ir pareigos, įskaitant oro erdvės naudotojų nediskriminavimą dėl galimybės naudotis paslaugomis, ypač daug dėmesio skiriant saugai. Sertifikavimui gali būti taikomi tik Reglamento (EB) Nr. 550/2004 II priede išdėstyti reikalavimai. Tokie reikalavimai turi būti objektyviai pagrįsti, nediskriminuojantys, proporcingi ir skaidrūs. 
 7.5 || B.2.7.6 || A || Susitariančiosios šalys gali leisti oro navigacijos paslaugas teikti be sertifikato, jei orlaivių judėjimas iš esmės nepriskirtinas prie bendro oro eismo. 
 7.6 || B.2.7.7 || B || Sertifikatų išdavimas suteikia oro navigacijos paslaugų teikėjams galimybę teikti paslaugas kitoms susitariančiosioms šalims, kitiems oro navigacijos paslaugų teikėjams, oro erdvės naudotojams ir susitariančiosiose šalyse esantiems oro uostams. 
 7.7 || B.2.7.8 || A || Nacionalinės priežiūros institucijos stebi, kaip laikomasi sertifikato sąlygų. 
 7.7 || B.2.7.9 || A || Jei nacionalinė priežiūros institucija nustato, kad sertifikato turėtojas nebevykdo tokių reikalavimų ar sąlygų, ji imasi tinkamų priemonių, užtikrindama paslaugų nenutrūkstamumą. Tokios priemonės gali apimti sertifikato atšaukimą. 
 7.8 || B.2.7.10 || B || Viena susitariančioji šalis visus kitoje susitariančiojoje šalyje išduotus sertifikatus pripažįsta pagal šiame priede nurodytus standartus ir reguliavimo reikalavimus, susijusius su oro eismo valdymu. 
 8.1 || B.2.8.1 || A || Susitariančiosios šalys užtikrina oro eismo paslaugų teikimą išimties tvarka tam tikruose oro erdvės blokuose toje oro erdvėje, už kurią jos atsakingos. Šiuo tikslu susitariančiosios šalys paskiria oro eismo paslaugų teikėją, turintį susitariančiosiose šalyse galiojantį sertifikatą. 
 8.2 || B.2.8.2 || B || Tarpvalstybinių paslaugų teikti netrukdoma, teisinėje sistemoje nustačius reikalavimus, kad oro navigacijos paslaugų teikėjas: a) tiesiogiai arba per didžiąją akcijų dalį nuosavybės teise priklausytų tam tikrai valstybei ir (arba) jos nacionaliniams subjektams, b) turėtų savo pagrindinę veiklos vietą ir (arba) registruotą buveinę toje valstybėje, c) naudotųsi tik toje valstybėje esančia infrastruktūra. 
 8.3 || B.2.8.3 || A || Susitariančiosios šalys nustato paskirtų paslaugų teikėjų teises ir pareigas. Pareigos gali apimti sąlygas dėl savalaikio reikiamos informacijos pateikimo, kad būtų galima identifikuoti visų orlaivių judėjimą oro erdvėje, už kurią jos yra atsakingos. 
 8.4 || B.2.8.4 || A || Pasirinkdamos paslaugų teikėją, susitariančiosios šalys gali veikti savo nuožiūra, jei teikėjas atitinka reikalavimus ir sąlygas, nustatytus priede nurodytuose standartuose ir reguliavimo reikalavimuose, susijusiuose su oro eismo valdymu. 
 8.5 || B.2.8.4 || B || Jei pagal 9a straipsnį nustatyti funkciniai oro erdvės blokai apima oro erdvę, už kurią atsakinga daugiau kaip viena susitariančioji šalis, atitinkamos susitariančiosios šalys ne vėliau kaip prieš mėnesį iki oro erdvės bloko įgyvendinimo pagal Reglamento (EB) Nr. 550/2004 8 straipsnio 1 dalį bendrai paskiria vieną ar daugiau oro eismo paslaugų teikėjų. 
 9 || B.2.9.1 || A || Susitariančiosios šalys gali paskirti meteorologijos paslaugų teikėją, kuris išskirtiniu pagrindu teiktų visus arba dalį meteorologinių duomenų visoje arba dalyje oro erdvės, už kurią jos yra atsakingos, atsižvelgiant į saugos reikalavimus. 
 9a.1 || B.2.9a.1 || B || Susitariančiosios šalys imasi visų būtinų priemonių, kad užtikrintų, jog funkciniai oro erdvės blokai būtų įgyvendinti, siekdamos užtikrinti reikalaujamą bendro Europos dangaus oro eismo valdymo tinklo pajėgumą ir veiksmingumą bei išlaikyti aukštą saugos lygį ir pagerinti bendrą oro transporto sistemos veikimą bei sumažinti poveikį aplinkai. Susitariančiosios šalys, visų pirma susitariančiosios šalys, kurios nustato kaimyninius funkcinius oro erdvės blokus, kuo plačiau bendradarbiauja, kad užtikrintų šios nuostatos laikymąsi. 
 9a.2 || B.2.9a.2 || B || Funkciniai oro erdvės blokai visų pirma: a) yra paremti saugos vertinimu, b) leidžia optimaliai naudoti oro erdvę, atsižvelgiant į oro eismo srautus, c) užtikrina darną su Europos maršrutų tinklu, įsteigtu pagal oro erdvės reglamento 6 straipsnį, d) yra pateisinami dėl jų bendros pridėtinės vertės, įskaitant optimalų techninių ir žmogiškųjų išteklių panaudojimą remiantis sąnaudų ir naudos tyrimais, e) užtikrina sklandų ir lankstų atsakomybės už oro eismo kontrolę perdavimą tarp oro eismo paslaugų vienetų, f) užtikrina įvairių oro erdvės konfigūracijų suderinamumą, tobulinant, inter alia, esamus skrydžių informacijos regionus, g) atitinka su ICAO sudarytų regioninių susitarimų sąlygas, h) atitinka Reglamento (EB) Nr. 550/2004 įsigaliojimo dieną galiojančius regioninius susitarimus ir i) palengvina derinimą su tiksliniais veiklos rodikliais. 
 9a.3 || B.2.9a.3 || B || Funkcinis oro erdvės blokas nustatomas tik visų susitariančiųjų šalių ir, jei tinkama, trečiųjų valstybių, kurios atsakingos už bet kurią funkciniam oro erdvės blokui priskiriamą oro erdvės dalį, bendru sutarimu. Prieš nustatydama (-os) funkcinį oro erdvės bloką, atitinkama (-os) susitariančioji (-iosios) šalis (-ys) pateikia kitai susitariančiajai šaliai ir kitoms suinteresuotosioms šalims pakankamai informacijos ir suteikia joms galimybę pateikti pastabas. 
 9a.4 || B.2.9a.4 || B || Kai funkcinis oro erdvės blokas susijęs su oro erdve, už kurią visiškai ar iš dalies atsako dvi ar daugiau susitariančiųjų šalių, susitarime, kuriuo nustatomas funkcinis oro erdvės blokas, numatomos būtinos nuostatos dėl to, kaip blokas gali būti keičiamas ir kaip susitariančioji šalis gali pasitraukti iš bloko, įskaitant pereinamojo laikotarpio priemones. 
 9a.5 || B.2.9a.5 || B || Tarp dviejų ar daugiau susitariančiųjų šalių iškilus sunkumų dėl tarpvalstybinio funkcinio oro erdvės bloko, apimančio oro erdvę, už kurią jos atsakingos, atitinkamos susitariančiosios šalys gali kartu paprašyti Bendro dangaus komiteto šiuo klausimu pateikti nuomonę. Nuomonė skiriama atitinkamoms susitariančiosioms šalims. Nepažeidžiant standarto B.2.9a.3, susitariančiosios šalys atsižvelgia į tą nuomonę siekdamos rasti sprendimą. 
 10.1 || B.2.10.1 || A || Oro navigacijos paslaugų teikėjai gali naudotis kitų paslaugų teikėjų, turinčių susitariančiosiose šalyse išduotus sertifikatus, paslaugomis. 
 10.2 || B.2.10.2 || A || Oro navigacijos paslaugų teikėjai įformina savo darbinius ryšius rašytiniais susitarimais arba lygiavertėmis teisinėmis priemonėmis, kuriose išdėstomos konkrečios kiekvieno paslaugų teikėjo pareigos bei funkcijos ir numatomas visų paslaugų teikėjų keitimasis veiklos duomenimis dėl bendrojo oro eismo. Apie šiuos susitarimus pranešama atitinkamai nacionalinei priežiūros institucijai ar institucijoms. 
 10.3 || B.2.10.3 || A || Su oro eismo paslaugų teikimu susijusiais atvejais privaloma gauti atitinkamų susitariančiųjų šalių pritarimą. Meteorologijos paslaugų teikimo atvejais privaloma gauti atitinkamų susitariančiųjų šalių pritarimą, jei jos pagal standartą B.2.9.1 išskirtiniu pagrindu yra paskyrusios paslaugų teikėją. 
 11 || B.2.10.4 || A || Susitariančiosios šalys, vykdydamos bendrą transporto politiką, imasi būtinų priemonių, kad užtikrintų kompetentingų civilinių ir karinių institucijų rašytinių susitarimų ar lygiaverčių teisinių priemonių dėl konkrečių oro erdvės blokų valdymo sudarymą arba atnaujinimą. 
 12(1) || B.2.12.1 || A || Oro navigacijos paslaugų teikėjai, neatsižvelgiant į jų nuosavybės sistemą arba teisinį statusą, parengia, pateikia auditui ir skelbia savo finansinę atskaitomybę. 
 12(2) || B.2.12.2 || A || Visais atvejais oro navigacijos paslaugų teikėjai skelbia metinę ataskaitą ir reguliariai atliekamas nepriklausomas jų auditas. 
 12(3) || B.2.12.3 || A || Teikdami paslaugų paketą oro navigacijos paslaugų teikėjai nurodo ir praneša su oro navigacijos paslaugomis susijusias sąnaudas ir pajamas, išskirstytas pagal taikytiną mokesčių sistemą, ir prireikus tvarko konsoliduotą kitų paslaugų nei oro navigacijos paslaugos atskaitomybę, kaip jie privalėtų daryti, jei atitinkamas paslaugas teiktų skirtingos įmonės. 
 12(4) || B.2.12.4 || A || Susitariančiosios šalys paskiria kompetentingas institucijas, kurios turi teisę susipažinti su paslaugų teikėjų, teikiančių paslaugas oro erdvėje, už kurią jos yra atsakingos, ataskaitomis. 
 13.1 || B.2.13.1 || B || Kiek tai susiję su bendruoju oro eismu, visi oro navigacijos paslaugų teikėjai, oro erdvės naudotojai ir oro uostai realiu laiku keičiasi atitinkamais veiklos duomenimis, atitinkančiais jų veiklos poreikius. Šie duomenys gali būti naudojami tik veiklos vykdymo tikslais. 
 13.2 || B.2.13.2 || B || Galimybė susipažinti su atitinkamais veiklos duomenimis be diskriminacijos suteikiama atitinkamoms institucijoms, sertifikuotiems oro navigacijos paslaugų teikėjams, oro erdvės naudotojams ir oro uostams. 
 13.3 || B.2.13.3 || B || Sertifikuoti paslaugų teikėjai, oro erdvės naudotojai ir oro uostai nustato standartines susipažinimo su jų atitinkamais veiklos duomenimis sąlygas, išskyrus nurodytąsias 1 dalyje. Nacionalinės priežiūros institucijos patvirtina tokias standartines sąlygas. Išsamios su tokiomis sąlygomis susijusios taisyklės prireikus nustatomos pagrindų reglamento 5 straipsnio 3 dalyje nurodyta tvarka. 
 18.1-18.2 || B.2.18.1 || A || Nei susitariančiųjų šalių nacionalinės priežiūros institucijos, veikdamos pagal savo nacionalinę teisę, nei Komisija neatskleidžia konfidencialaus pobūdžio informacijos, pirmiausia informacijos apie oro navigacijos paslaugų teikėjus, jų verslo ryšius arba jų sąnaudų sudedamąsias dalis. Ši nuostata nepažeidžia susitariančiųjų šalių nacionalinių priežiūros institucijų ar Komisijos teisės atskleisti informaciją, kai tai būtina jų pareigoms atlikti; tokiu atveju toks informacijos atskleidimas turi būti proporcingas ir turi būti atsižvelgiama į oro navigacijos paslaugų teikėjų, oro erdvės naudotojų, oro uostų ir kitų atitinkamų suinteresuotųjų subjektų teisėtus interesus siekiant apsaugoti jų verslo paslaptis. 
B.3. 2004 m. kovo 10 d. Europos Parlamento ir Tarybos
reglamentas (EB) Nr. 551/2004
dėl bendro Europos dangaus oro erdvės organizavimo ir
naudojimo (Oro erdvės reglamentas)
su pakeitimais, padarytais 2009 m. spalio 21 d. Europos Parlamento ir
Tarybos reglamentu (EB) Nr. 1070/2009
 Straipsnis (dalis) || Standartas Nr. (Dalis / Teisės aktas / Straipsnis / Standartas) || Kategorija (IV priedo B dalies A skirsnis arba B skirsnis) || Standartas 
 1 || B.3.1.1 || A || Tikslas – patvirtinti vis labiau integruotos oro erdvės koncepciją bendros transporto politikos kontekste ir nustatyti bendras suskirstymo, planavimo ir valdymo procedūras, užtikrinančias efektyvų ir saugų oro eismo valdymą. Oro erdvės naudojimas sudaro sąlygas oro navigacijos paslaugų veiklai, kuri sudaro darnią ir nuoseklią visumą pagal Reglamentą (EB) Nr. 550/2004. Jis taikomas ICAO EUR ir AFI regionų oro erdvėje, kurioje susitariančiosios šalys yra atsakingos už oro eismo paslaugų teikimą pagal Paslaugų teikimo reglamentą (EB) Nr. 550/2004. Susitariančiosios šalys taip pat gali taikyti Reglamentą (EB) Nr. 551/2004 kitiems ICAO regionams priskiriamai oro erdvei, už kurią jos yra atsakingos, jeigu jos apie tai praneša kitoms susitariančiosioms šalims. 
 3.1 || B.3.3.1 || B || Susitariančiosios šalys siekia, kad būtų sukurtas ir ICAO pripažintas vienas Europos viršutinis skrydžių informacijos regionas (EVIR). 
 3.2 || B.3.3.2 || B || EVIR projektas sudaromas taip, kad jis apimtų Reglamento (EB) Nr. 551/2004 1 straipsnio 3 dalyje nurodytą oro erdvę, už kurią susitariančiosios šalys yra atsakingos; jis taip pat gali apimti Europos trečiųjų valstybių oro erdvę. 
 3.3 || B.3.3.3 || B || EVIR sukūrimas neturi įtakos susitariančiųjų šalių atsakomybei pagal standartą B.2.8.1 paskirti oro erdvės, už kurią jos yra atsakingos, oro eismo paslaugų teikėjus. 
 3.4 || B.3.3.4 || B || Susitariančiosios šalys išsaugo savo atsakomybę ICAO atžvilgiu pagal ICAO jiems patikėtų viršutinių skrydžių informacijos regionų ir skrydžių informacijos regionų geografines ribas. 
 3a || B.3.3a.1 || A || Taikomos su elektroninės oro navigacijos informacija susijusios įgyvendinimo taisyklės, išvardytos ES ir Izraelio Viduržemio jūros regiono valstybių aviacijos susitarimo IV priede. 
 4 || B.3.4.1 || A || Taikomos su skrydžių taisyklėmis susijusios ir oro erdvės klasifikavimo įgyvendinimo taisyklės, išvardytos ES ir Izraelio Viduržemio jūros regiono valstybių aviacijos susitarimo IV priede. 
 6.1 || B.3.6.1 || A || Oro eismo valdymo (OEV) tinklo funkcijomis sudaromos sąlygos optimaliai naudoti oro erdvę ir užtikrinti, kad oro erdvės naudotojai galėtų pasirinkti norimą trajektoriją, sudarant galimybę kuo veiksmingiau naudotis oro erdve ir oro navigacijos paslaugomis. Šios tinklo funkcijos skirtos iniciatyvoms nacionaliniu ir funkcinių oro erdvės blokų lygmenimis paremti ir yra vykdomos tokiu būdu, kuris leidžia atskirti reguliavimo ir veiklos užduotis. 
 6.2 || B.3.6.2 || A || Tinklo valdytojo funkcijos, susijusios su maršrutų planavimu ir ribotų išteklių valdymu, taip pat galimybė tinklo valdytoju paskirti, pavyzdžiui, Eurokontrolę. 
 6.3 || B.3.6.3 || A || Komisija, tinkamai pasikonsultavusi su suinteresuotaisiais pramonės subjektais, gali papildyti standarte B.3.6.2 pateiktą funkcijų sąrašą. Tos priemonės, skirtos iš dalies pakeisti neesmines Reglamento (EB) Nr. 551/2004 nuostatas jį papildant, tvirtinamos pagal pagrindų reglamento 5 straipsnio 4 dalyje nurodytą reguliavimo procedūrą su tikrinimu. 
 6.4 || B.3.6.4 || A || Taikomos išsamios Oro erdvės reglamento (EB) Nr. 551/2004 6 straipsnyje nurodytų priemonių įgyvendinimo taisyklės, išskyrus nurodytąsias Reglamento (EB) Nr. 551/2004 6 straipsnio 6–9 dalyse, išvardytos ES ir Izraelio Viduržemio jūros regiono valstybių aviacijos susitarimo IV priede. Tose įgyvendinimo taisyklėse visų pirma numatoma: a) procesų ir procedūrų koordinavimas ir derinimas siekiant padidinti dažnio valdymo efektyvumą aviacijos srityje, įskaitant principų ir kriterijų nustatymą; b) centrinė funkcija koordinuoti ankstyvą Europos bendram oro eismui naudojamų dažnio juostų poreikių identifikavimą ir problemų sprendimą siekiant paremti Europos aviacijos tinklo kūrimą ir veikimą; c) papildomos tinklo funkcijos, kaip apibrėžta pagrindiniame OEV plane; d) susitariančiųjų šalių, oro navigacijos paslaugų teikėjų bendro sprendimų priėmimo proceso išsamios sąlygos bei tinklo valdymo funkcija; e) atitinkamų suinteresuotųjų subjektų konsultavimosi sąlygos sprendimų priėmimo procese nacionaliniu ir Europos lygmenimis; ir f) radijo spektre, kurį Tarptautinė telekomunikacijų sąjunga priskyrė bendram oro eismui, užduočių ir atsakomybės pasidalinimas tarp tinklo valdymo funkcijos ir nacionalinių dažnio valdytojų, užtikrinant, kad nacionalinio dažnio valdymo funkcijos toliau vykdytų tas dažnių užduotis, kurios neturi poveikio tinklui. Tais atvejais, kai tinklui daromas poveikis, nacionaliniai dažnio valdytojai bendradarbiauja su už tinklo valdymo funkciją atsakingais asmenimis siekdami optimizuoti dažnių panaudojimą. 
 6.5 || B.3.6.5 || A || Kiti nei Reglamento (EB) Nr. 551/2004 6 straipsnio 2 dalyje nurodytieji oro erdvės planavimo aspektai sprendžiami nacionaliniu arba funkcinių oro erdvės blokų lygmenimis. Šiame planavimo procese atsižvelgiama į eismo paklausą bei sudėtingumą, nacionalinių arba funkcinių oro erdvės blokų veiklos rezultatų planus ir konsultuojamasi su atitinkamais oro erdvės naudotojais arba atitinkamomis grupėmis, atstovaujančiomis oro erdvės naudotojams, ir karinėmis institucijomis, jei prireiktų. 
 6.6 || B.3.6.6 || B || Susitariančiosios šalys patiki Eurokontrolei arba kitai nešališkai kompetentingai įstaigai valdyti oro eismo srautą, taikant atitinkamą priežiūros sistemą. 
 6.7 || B.3.6.7 || A || Taikomos oro eismo srauto valdymo įgyvendinimo taisyklės, išvardytos ES ir Izraelio Viduržemio jūros regiono valstybių aviacijos susitarimo IV priede. 
 7.1 || B.3.7.1 || A || Atsižvelgdamos į jų kompetencijai priklausančius karinius aspektus, susitariančiosios šalys užtikrina vienodą ICAO apibrėžtos ir Eurokontrolės išplėtotos lankstaus oro erdvės naudojimo koncepcijos taikymą bendrame Europos danguje, siekdamos palengvinti oro erdvės ir oro eismo valdymą laikantis bendros transporto politikos. 
 7. 3 || B.3.7.2 || A ||  Taikomos lankstaus oro erdvės naudojimo įgyvendinimo taisyklės, išvardytos ES ir Izraelio Viduržemio jūros regiono valstybių aviacijos susitarimo IV priede. 
 8.1 || B.3.8.1 || A || Tais atvejais, kai dėl Reglamento (EB) Nr. 551/2004 7 straipsnio taikymo kyla pastebimų veiklos vykdymo sunkumų, susitariančiosios šalys gali laikinai nutraukti tokį taikymą su sąlyga, kad jos nedelsdamos apie tai praneša Jungtiniam komitetui. 
 8.2 || B.3.8.2 || A || Nustačius laikiną taikymo nutraukimą, gali būti parengtos pagal Reglamento (EB) Nr. 551/2004 7 straipsnio 3 dalį patvirtintų taisyklių pritaikomosios pataisos, taikomos oro erdvei, už kurią atsakinga (-os) susitariančioji (-iosios) šalis (-ys). 
B.4. 2004 m. kovo 10 d.
Europos Parlamento ir Tarybos reglamentas (EB) Nr. 552/2004 dėl
Europos oro eismo valdymo tinklo sąveikos (Sąveikos reglamentas)
su
pakeitimais, padarytais 2009 m. spalio 21 d. Europos Parlamento ir Tarybos
reglamentu (EB) Nr. 1070/2009
 Straipsnis (dalis) || Standartas Nr. (Dalis / Teisės aktas / Straipsnis / Standartas) || Kategorija (IV priedo B dalies A skirsnis arba B skirsnis) || Standartas 
 1 ir I priedas || B.4.1.1 || A || Atsižvelgiant į pagrindų reglamento taikymo sritį, Reglamentas (EB) Nr. 552/2004 taikomas Europos oro eismo valdymo tinklo (EOEVT) sąveikai. Jis taikomas Reglamento (EB) Nr. 552/2004 I priede nurodytoms sistemoms, jų sudedamosioms dalims ir susijusioms procedūroms. Tikslas – pasiekti skirtingų EOEVT sistemų, sudedamųjų dalių ir susijusių procedūrų sąveiką tinkamai atsižvelgiant į atitinkamas tarptautines taisykles ir užtikrinti koordinuotą ir greitą naujų sutartų ir patvirtintų oro eismo valdymo veiklos koncepcijų arba technologijų įdiegimą. 
 2 ir II priedas || B.4.2.1 || A || EOEVT, jo sistemos ir jų sudedamosios dalys bei susijusios procedūros turi atitikti esminius reikalavimus. Esminiai reikalavimai pateikiami Reglamento (EB) Nr. 552/2004 II priede. 
 3 || B.4.3.1 || A || Taikomos ES ir Izraelio Viduržemio jūros regiono valstybių aviacijos susitarimo IV priede išvardytos sąveikos įgyvendinimo taisyklės. Sistemos, sudedamosios dalys ir susijusios procedūros visą jų eksploatavimo ciklo laiką turi atitikti atitinkamas sąveikos įgyvendinimo taisykles. Sąveikos įgyvendinimo taisyklėse pirmiausia: a) nustatomi visi konkretūs reikalavimai, kuriais papildomi arba patobulinami esminiai reikalavimai, pirmiausia saugos, vientiso veikimo ir techninių savybių požiūriu; ir (arba) b) prireikus apibūdinami visi konkretūs reikalavimai, kuriais papildomi arba patobulinami esminiai reikalavimai, pirmiausia dėl naujų sutartų ir patvirtintų veiklos koncepcijų arba technologijų koordinuoto įdiegimo; ir (arba) c) sistemų atveju nustatomos sudedamosios dalys; ir (arba) d) apibūdinamos konkrečios Sprendime 93/465/EEB apibrėžtais moduliais pagrįstos atitikties įvertinimo procedūros, kuriose prireikus dalyvauja Reglamento (EB) Nr. 552/2004 8 straipsnyje nurodytos notifikuotosios įstaigos ir kurios turi būti naudojamos vertinant atitiktį arba sudėtinių dalių tinkamumą naudoti, taip pat sistemų patikrinimui; ir (arba) e) nurodomos įgyvendinimo sąlygos, įskaitant, tam tikrais atvejais, datą, iki kurios visi atitinkami dalyviai privalo pradėti jų laikytis. Rengiant, patvirtinant ir persvarstant sąveikos įgyvendinimo taisykles atsižvelgiama į techninių sprendimų, kuriuos taikant jų gali būti laikomasi, apskaičiuotą ekonominę naudą, siekiant rasti perspektyviausią sprendimą tinkamai atsižvelgiant į sutarto aukšto saugos lygio užtikrinimą. Su kiekvienu sąveikos įgyvendinimo taisyklės projektu pateikiamas šių sprendimų ekonominės naudos įvertinimas visiems susijusiems dalyviams. Sąveikos įgyvendinimo taisyklės nustatomos pagrindų reglamento 8 straipsnyje nustatyta tvarka. 
 4 (2) ||   || A || Laikoma, kad sistemos ir jų susijusios procedūros arba sudedamosios dalys, kurios atitinka atitinkamas Bendrijos specifikacijas ir kurių nuorodų numeriai paskelbti Europos Sąjungos oficialiajame leidinyje, atitinka esminius reikalavimus ir (arba) sąveikos įgyvendinimo reikalavimus. 
 5 ir III priedas || B.4.5.1 || A || Prie sudedamųjų dalių pridedama EB atitikties arba tinkamumo naudoti deklaracija. Deklaracijos elementai pateikiami Reglamento (EB) Nr. 552/2004 III priede. Gamintojas arba susitariančiosiose šalyse įsisteigęs jo įgaliotasis atstovas EB atitikties arba tinkamumo naudoti deklaracija užtikrina ir deklaruoja, kad jis taikė esminiuose reikalavimuose ir atitinkamose sąveikos įgyvendinimo taisyklėse nustatytas nuostatas. Laikoma, kad tos sudedamosios dalys, prie kurių pridedama EB atitikties arba tinkamumo naudoti deklaracija, atitinka esminius reikalavimus ir atitinkamas sąveikos įgyvendinimo taisykles. Atitinkamose sąveikos įgyvendinimo taisyklėse prireikus nurodoma, kokias užduotis, susijusias su sudedamųjų dalių atitikties arba tinkamumo naudoti įvertinimu, turi atlikti Reglamento (EB) Nr. 552/2004 8 straipsnyje nurodytos notifikuotosios įstaigos. 
 6 ir IV priedas || B.4.6.1 || A || Sistemų EB patikrinimą turi atlikti oro navigacijos paslaugų teikėjas, laikydamasis atitinkamų sąveikos įgyvendinimo taisyklių, kad užtikrintų, jog integravus jas į EOEVT jos atitiks Reglamento (EB) Nr. 552/2004 esminius reikalavimus ir sąveikos įgyvendinimo taisykles. Prieš pradėdamas naudoti sistemą atitinkamas oro navigacijos paslaugų teikėjas surašo atitikimą patvirtinančią EB patikrinimo deklaraciją ir kartu su technine byla pateikia ją nacionalinei priežiūros institucijai. Šios deklaracijos ir techninės bylos elementai nurodyti Reglamento (EB) Nr. 552/2004 IV priede. Nacionalinė priežiūros institucija gali reikalauti bet kokios papildomos informacijos, kurios reikia tokios atitikties priežiūrai. Atitinkamose sąveikos įgyvendinimo taisyklėse prireikus nurodoma, kokias užduotis, susijusias su sistemų patikrinimu, turi atlikti Reglamento (EB) Nr. 552/2004 8 straipsnyje nurodytos notifikuotosios įstaigos. EB patikrinimo deklaracija neturi įtakos jokiems įvertinimams, kuriuos nacionalinei priežiūros institucijai gali reikėti atlikti dėl kitų priežasčių nei sąveika. 
 6a || B.4.6a.1 || A || Pagal 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą išduotas pažymėjimas, kai taikomas sudedamosios dalims ar sistemoms, taikant Reglamento (EB) Nr. 552/2004 5 ir 6 straipsnius laikomas EB atitikties arba tinkamumo naudoti deklaracija, arba EB patikrinimo deklaracija, jei jame nurodoma, kad laikomasi pagrindinių Reglamento (EB) Nr. 552/2004 reikalavimų ir atitinkamų sąveikumo įgyvendinimo taisyklių. 
 7.1 || B.4.7.1 || A || Jeigu nacionalinė priežiūros institucija nustato, kad: a) sudedamoji dalis, prie kurios pridedama EB atitikties arba tinkamumo naudoti deklaracija, arba b) sistema, prie kurios pridedama EB patikrinimo deklaracija, neatitinka esminių reikalavimų ir (arba) atitinkamų sąveikos įgyvendinimo taisyklių, ji, tinkamai atsižvelgdama į būtinybę užtikrinti saugą ir veiklos nenutrūkstamumą, imasi visų būtinų priemonių, kad apribotų atitinkamos sudedamosios dalies arba sistemos taikymo sritį arba uždraustų ją naudoti subjektams, už kuriuos institucija atsako. 
 8.1 || B.4.8.1 || A || Susitariančiosios šalys praneša Jungtiniam komitetui apie įstaigas, kurias jos paskyrė užduotims, susijusioms su Reglamento (EB) Nr. 552/2004 5 straipsnyje nurodytu atitikties arba tinkamumo naudoti įvertinimu ir (arba) Reglamento (EB) Nr. 552/2004 6 straipsnyje nurodytu patikrinimu, atlikti, nurodydamos kiekvienos įstaigos atsakomybės sritį ir Komisijos jai suteiktą identifikacijos numerį. 
 8.2 || B.4.8.2 || A || Susitariančiosios šalys vertina įstaigas, apie kurias jos turi pranešti, pagal Reglamento (EB) Nr. 552/2004 V priedo kriterijus. Įstaigos, atitinkančios atitinkamuose Europos standartuose numatytus vertinimo kriterijus, yra laikomos atitinkančiomis minėtus kriterijus. 
 8.3 ir V priedas || B.4.8.3 || A || Susitariančiosios šalys panaikina pranešimą apie notifikuotąją įstaigą, kuri nebeatitinka Reglamento (EB) Nr. 552/2004 V priede pateikiamų reikalavimų. Jos apie tai nedelsdamos praneša Komisijai. 
 8.4 || B.4.8.4 || A || Nepažeisdamos Reglamento (EB) Nr. 552/2004 8 straipsnio 1, 2 ir 3 dalyse nurodytų reikalavimų, susitariančiosios šalys gali nuspręsti paskirti pagal Paslaugų teikimo reglamento 3 straipsnį pripažintas organizacijas notifikuotosiomis įstaigomis. 
B.5.
2008 m. vasario 20 d. Europos Parlamento ir Tarybos reglamentas (EB)
Nr. 216/2008 dėl bendrųjų taisyklių civilinės
aviacijos srityje ir įsteigiantis Europos aviacijos saugos
agentūrą, panaikinantis Tarybos direktyvą 91/670/EEB,
Reglamentą (EB) Nr. 1592/2002 ir Direktyvą 2004/36/EB, 
su
pakeitimais, padarytais 2009 m. spalio 21 d. Europos Parlamento ir
Tarybos reglamentu (EB) Nr. 1108/2009, iš dalies keičiančiu
Reglamento (EB) Nr. 216/2008 nuostatas dėl aerodromų, oro eismo
valdymo ir oro navigacijos paslaugų bei panaikinančiu Direktyvą
2006/23/EB
 Straipsnis (dalis) || Standartas Nr. (Dalis / Teisės aktas / Straipsnis / Standartas) || Kategorija (IV priedo B dalies A skirsnis arba B skirsnis) || Standartas 
 3 || B.5.3.1 || A || Šiame priede išvardytiems oro eismo valdymo standartams ir reikalavimams taikomos Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, 3 straipsnio da, e, f, g, q, r, s punktų apibrėžtys. Visos nuorodos į valstybes nares reiškia nuorodas į susitariančiąsias šalis. 
 8b (1) || B.5.8b.1 || A || Oro eismo valdymas (OEV) ir (arba) oro navigacijos paslaugos (ONP) teikiami laikantis Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priede nustatytų esminių reikalavimų. 
 8b(2) || B.5.8b.2 || A || Pagal Reglamentą (ES) Nr. 1035/2011 ir taikytinus nacionalinės teisės aktus OEV ir (arba) ONP teikėjai privalo turėti pažymėjimą. Pažymėjimas išduodamas, kai teikėjas įrodo, kad sugeba vykdyti su teikėjo teisėmis susijusius įsipareigojimus ir turi tam priemonių. Pažymėjime nurodomos suteikiamos teisės ir teikiamų paslaugų apimtis. 
 8b(3) || B.5.8b.3 || A || Nukrypstant nuo standarto B.5.8b.2, susitariančiosios šalys gali nuspręsti, kad skrydžių informacijos paslaugų teikėjams būtų leidžiama pareikšti, kad jie sugeba vykdyti su teikiamomis paslaugomis susijusius įsipareigojimus ir turi tam priemonių. 
 8b(4) || B.5.8b.4 || B || Standarte B.5.8b.6 nurodytose priemonėse galima nustatyti reikalavimą sertifikuoti organizacijas, užsiimančias saugai itin svarbių OEV ir (arba) ONP sistemų ir sudedamųjų dalių projektavimu, gamyba ir technine priežiūra. Pažymėjimai toms organizacijoms išduodami joms įrodžius, kad sugeba vykdyti su jų teisėmis susijusius įsipareigojimus ir turi tam priemonių. Pažymėjime konkrečiai nurodomos suteikiamos teisės. 
 8b(5) || B.5.8b.5 || A || Standarte B.5.8b.6 nurodytose priemonėse galima nustatyti reikalavimą, kad OEV ir (arba) ONP tiekėjas sertifikuotų arba patvirtintų saugai itin svarbias OEV ir (arba) ONP sistemas ir sudedamąsias dalis. Tų sistemų ir sudedamųjų dalių pažymėjimas išduodamas ar jų patvirtinimas suteikiamas pareiškėjui įrodžius, kad sistemos ir sudedamosios dalys atitinka išsamias specifikacijas, nustatytas siekiant užtikrinti atitiktį standarte B.5.8b.1 nurodytiems esminiams reikalavimams. 
 8b(6) || B.5.8b.6 || A || Taikomos Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, 8b straipsnio 6 dalyje nurodytos ir ES ir Izraelio Viduržemio jūros regiono valstybių aviacijos susitarimo IV priede išvardytos OEV ir (arba) ONP įgyvendinimo taisyklės. 
 8c (1) || B.5.8c.1 || A || Skrydžių vadovai, taip pat jų mokymuose, bandymuose, patikrinime ir medicininėse apžiūrose dalyvaujantys asmenys ir organizacijos atitinka Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priede nustatytus atitinkamus esminius reikalavimus. 
 8c (2) || B.5.8c.2 || A || Skrydžių vadovai privalo turėti licenciją ir sveikatos pažymėjimą, atitinkančius teikiamas paslaugas. 
 8c (3) || B.5.8c.3 || A || Standarte B.5.8c.2 nurodyta licencija išduodama tik pareiškėjui įrodžius, kad jis atitinka taisykles, nustatytas siekiant užtikrinti atitiktį Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priede nustatytiems teorinių žinių, praktinių įgūdžių, kalbų mokėjimo ir patirties esminiams reikalavimams. 
 8c (4) || B.5.8c.4 || A || Standarte B.5.8c.2 nurodytas sveikatos pažymėjimas išduodamas tik jeigu skrydžių vadovas atitinka taisykles, nustatytas siekiant užtikrinti atitiktį Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priede nustatytiems tinkamos sveikatos būklės esminiams reikalavimams. Sveikatos pažymėjimą gali išduoti aviacijos medicinos gydytojai arba aviacijos medicinos centrai. 
 8c (5) || B.5.8c.5 || A || Tokioje licencijoje ir pažymėjime nurodomos skrydžių vadovui suteikiamos teisės ir licencijos bei sveikatos pažymėjimo apimtis. 
 8c (6) || B.5.8c.6 || A || Skrydžių vadovų mokymo organizacijų, aviacijos medicinos gydytojų ir aviacijos medicinos centrų gebėjimas vykdyti įsipareigojimus, susijusius su jų teisėmis licencijų ir sveikatos pažymėjimų išdavimo srityje, pripažįstamas išduodant pažymėjimą. 
 8c (7) || B.5.8c.7 || A || Pažymėjimas išduodamas skrydžių vadovų mokymo organizacijoms, aviacijos medicinos gydytojams ir aviacijos medicinos centrams, kai jie įrodo, kad atitinka taisykles, nustatytas atitikčiai Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priede nustatytiems atitinkamiems esminiams reikalavimams užtikrinti. Pažymėjime konkrečiai nurodomos juo suteiktos teisės. 
 8c (8) || B.5.8c.8 || A || Asmenys, atsakingi už praktinį mokymą arba už skrydžių vadovų įgūdžių įvertinimą, turi turėti pažymėjimą. Pažymėjimas išduodamas tuomet, kai atitinkamas asmuo įrodo, kad jis atitinka taisykles, nustatytas atitikčiai Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priede nustatytiems atitinkamiems esminiams reikalavimams užtikrinti. 
 8c (9) || B.5.8c.9 || A || Kompleksiniai treniruokliai atitinka Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priede nustatytus atitinkamus esminius reikalavimus. 
 8c(10) || B.5.8c.10 || A/B[3]   || Taikomos Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, 10 straipsnyje nurodytos ir ES ir Izraelio Viduržemio jūros regiono valstybių aviacijos susitarimo IV priede išvardytos įgyvendinimo taisyklės. 
 Vb priedas (1) || B.5.Vb.1 || A || a) Visi orlaiviai, išskyrus tuos, kurie vykdo veiklą, nurodytą Reglamento (EB) Nr. 216/2008 1 straipsnio 2 dalies a punkte, visais skrydžio etapais arba aerodromo judėjimo lauke turi būti naudojami laikantis bendrų naudojimo taisyklių ir visų taikomų procedūrų, kurių reikalaujama laikytis toje oro erdvėje. b) Visuose orlaiviuose, išskyrus tuos, kurie vykdo veiklą, nurodytą Reglamento (EB) Nr. 216/2008 1 straipsnio 2 dalies a punkte, turi būti būtinos sudedamosios dalys ir jie turi būti atitinkamai naudojami. OEV ir (arba) ONP sistemoje naudojamos sudedamosios dalys turi taip pat atitikti Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priedo 3 dalies reikalavimus. 
 Vb priedas (2) || B.5.Vb.2 || A || Taikomi Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priedo 2 dalies esminiai reikalavimai. 
 Vb priedas (3) || B.5.Vb.3 || A || Taikomi Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priedo 3 dalies esminiai reikalavimai. 
 Vb priedas (4) || B.5. Vb.4 || A/B[4]   ||  Taikomi Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priedo 4 dalies esminiai reikalavimai. 
 Vb priedas (5) || B.5.Vb.5 || A || Taikomi Reglamento (EB) Nr. 216/2008 su pakeitimais, padarytais Reglamentu (EB) Nr. 1108/2009, Vb priedo 5 dalies esminiai reikalavimai. 
C DALIS. Aplinka
C.1.
Direktyva 2002/30/EB
dėl
taisyklių ir tvarkos, reglamentuojančios triukšmingų
operacijų apribojimų įvedimą Bendrijos oro uostuose,
nustatymo
 Standartas || Standartas Nr. (Dalis / Teisės aktas / Straipsnis / Standartas) || Straipsnis (dalis) 
 Susitariančiosios šalys užtikrina, kad būtų paskirtos kompetentingos institucijos, atsakingos už triukšmingų operacijų apribojimo oro uostuose klausimus. || C.1.3.1 || 3 
 Susitariančiosios šalys patvirtina subalansuotą požiūrį į triukšmo problemų savo teritorijose esančiuose oro uostuose sprendimą. Jos taip pat gali svarstyti ekonomines paskatas kaip triukšmo valdymo priemonę. || C.1.4.1 || 4 
 Svarstydamos operacijų apribojimus, kompetentingos institucijos atsižvelgia į įvairių taikytinų priemonių galimas išlaidas ir naudą, taip pat į konkrečiam oro uostui būdingas ypatybes. || C.1.4.2 ||   
 Priemonės arba priemonių kompleksas neturi būti labiau ribojantys negu reikia konkrečiam oro uostui nustatytam aplinkosaugos tikslui pasiekti. Jomis negali būti diskriminuojami oro vežėjai ar orlaivių gamintojai dėl pilietybės ar tapatybės. || C.1.4.3 ||   
 Su eksploatacinėmis savybėmis susiję operacijų apribojimai yra grindžiami orlaivio keliamo triukšmo charakteristika, nustatyta atliekant sertifikavimo procedūrą pagal Tarptautinės civilinės aviacijos konvencijos 16 priedo I tomą. || C.1.4.4 ||   
 Svarstant sprendimą dėl operacijų apribojimų, kuo tinkamiau ir kiek įmanoma atsižvelgiama į Direktyvos 2002/30/EB II priedo 1–3 dalyse nurodytą informaciją, reikalingą atitinkamiems operacijų apribojimams numatyti ir oro uostui apibūdinti. || C.1.5.1 || 5 ir II priedas (1-3) 
 Operacijų apribojimų vertinimo taisyklės netaikomos: a) pagal ES ir Izraelio Europos ir Viduržemio jūros regiono valstybių aviacijos susitarimo II priedo 5 dalį Jungtinio komiteto sprendimu patvirtintiems operacijų apribojimams, kurie buvo nustatyti iki šio standarto įgyvendinimo dienos; b) nedideliems dalinių operacijų apribojimų techniniams pakeitimams, nesusijusiems su didesnėmis skrydžių operatorių bet kuriame oro uoste išlaidomis ir nustatytiems po to, kai buvo įgyvendintas šis pirmiau minėtas standartas. || C.1.7.1 || 7 
 Atskirais atvejais susitariančiosios šalys gali leisti savo teritorijoje esančiuose oro uostuose vykdyti atskirus orlaivių skrydžius, kurie negalėtų būti vykdomi pagal kitas Direktyvos 2002/30/EB nuostatas, jei: a) orlaiviams, kurių atskiri skrydžiai yra tokio išimtinio pobūdžio, kad būtų neprotinga atsisakyti duoti laikiną atleidimą; b) orlaiviams, atliekantiems pajamų neduodančius skrydžius perdirbimo, remonto ar techninės priežiūros tikslais.   || C.1.9.1 || 9 
 Susitariančiosios šalys užtikrina, kad pagal taikytinus nacionalinės teisės aktus būtų nustatyta šalių konsultavimosi operacijų apribojimų taikymo klausimais tvarka. || C.1.10.1 || 10 
 Susitariančioji šalis nedelsdama praneša kitai susitariančiajai šaliai apie bet kurį naują operacijų apribojimą pagal šią direktyvą, kurį ji yra nusprendusi taikyti oro uoste savo teritorijoje. || C.1.11.1 || 11 
 Susitariančiosios šalys užtikrina teisę nacionalinės teisės aktuose nustatyta tvarka ir taikant juose nustatytas procedūras paduoti apeliaciją dėl operacijų apribojimų sprendimų kitai apeliacinei institucijai nei ginčijamą sprendimą priėmusi institucija. || C.1.12.1 || 12 
 Standarte C.1.5.1 nurodyta informacija ||   || II priedas (1-3) 
C.2.
Direktyva 2006/93/EB
dėl
lėktuvų, kuriems taikomi Tarptautinės civilinės aviacijos
konvencijos antrosios redakcijos (1988 m.) 16 priedo 1 tomo II dalies 3
skyriaus reikalavimai, naudojimo reglamentavimo 
 Standartas || Standartas Nr. || Straipsnis 
 Taikoma: a) ne mažesnės kaip 34 000 kg didžiausios kilimo masės orlaiviams arba b) orlaiviams, kurių patvirtintas didžiausias vietų skaičius keleiviams yra didesnis nei devyniolika. || C.2.1.1 || 1 
 Civiliniai ikigarsiniai reaktyviniai lėktuvai atitinka Konvencijos 16 priedo 1 tomo II dalies 3 skyriaus standartus. || C.2.2.2 || 2 
 Civilinių ikigarsinių reaktyvinių lėktuvų naudojimo pagal Konvencijos 16 priedo 1 tomo II dalies 3 skyriaus standartus išimtys gali būti daromos: a) istorinės reikšmės lėktuvams; b) jei lėktuvų skrydžiai yra tokie svarbūs, kad drausti laikinai daryti išimtį būtų nepateisinama; ir c) jei lėktuvai laikinai naudojami nekomerciniams skrydžiams, susijusiems su jų modifikavimu, remontu ar technine priežiūra. || C.2.3.1 || 3 
 Apie istorinės reikšmės lėktuvams padarytas išimtis susitariančioji šalis informuoja kitos susitariančiosios šalies kompetentingas institucijas. Kiekviena susitariančioji šalis pripažįsta išimtis, kurias kita susitariančioji šalis daro į savo registrus įrašytiems lėktuvams. || C.2.3.2 || 3 
 Susitariančiosios šalys nustato tinkamas reikalavimų vykdymo užtikrinimo priemones, taikytinas pažeidus nacionalines nuostatas, priimtas pagal Direktyvą 2006/93/EB, ir imasi visų priemonių, būtinų užtikrinti, kad tos priemonės būtų įgyvendintos. Nustatytos priemonės turi būti veiksmingos, proporcingos ir atgrasančios. || C.2.5.1 || 5 
D DALIS. Oro vežėjo atsakomybė
D.1.
Tarybos reglamentas (EB) Nr. 2027/97 dėl oro vežėjo
atsakomybės nelaimingų atsitikimų atveju 
su
pakeitimais, padarytais Reglamentu (EB) Nr. 889/2002
 Straipsnis (dalis) || Standartas Nr. ||  Standartas 
 2(1)(a), 2(1)(c)-(g) || D.1.2.1 || Šiame priede nurodytiems oro vežėjo atsakomybės nelaimingų atsitikimų atveju reguliavimo reikalavimams ir standartams taikomos 2 straipsnio apibrėžtys. 
 3 || D.1.3.1 || Susitariančiosios šalys taiko 1999 m. Monrealio konvenciją, taip pat ir vietiniams skrydžiams. 
 5 || D.1.5.1 || Susitariančiosios šalys užtikrina, kad oro vežėjai fiziniams asmenims, turintiems teisę gauti kompensaciją, išmokėtų išankstinius mokėjimus, kurie gali būti reikalingi neatidėliotinoms ekonominėms reikmėms tenkinti proporcingai įvertinus patirtus sunkumus. 
 6 || D.1.6.1 || Susitariančiosios šalys užtikrina, kad visi oro vežėjai visose pardavimo vietose keleiviams pateiktų pagrindinių nuostatų, reglamentuojančių atsakomybę už keleivius ir jų bagažą, santrauką. 
E DALIS. Vartotojų teisės
E.1.
Direktyva 90/314/EEB
dėl
kelionių, atostogų ir organizuotų išvykų paketų
 Standartas || Standartas Nr. (Dalis / Teisės aktas / Straipsnis / Standartas) || Straipsnis (dalis) 
 Susitariančiųjų šalių įstatymų, kitų teisės aktų ir administracinių nuostatų, susijusių su susitariančiųjų šalių teritorijose parduodamais ar siūlomais parduoti paketais, suderinimas. || E.1.1.1 || 1 
 Šiame priede išvardytiems kelionių, atostogų ir organizuotų išvykų paketų standartams ir reikalavimams prireikus ir tinkamai taikomos Direktyvos 90/314/EEB 2 straipsnio apibrėžtys. Šiame priede vartojamo termino „paketas“ apibrėžtis: paketas – iš anksto parengtas ir už bendrą kainą parduodamas arba siūlomas įsigyti turizmo paslaugų rinkinys, kurį sudaro ne mažiau kaip dvi iš toliau minimų turizmo paslaugų: a) transportas, b) apgyvendinimas, c) kitos turizmo paslaugos, nepriklausančios transportui ar apgyvendinimui ir sudarančios gana didelę paketo dalį. Atskiros sąskaitos, pateiktos to paties paketo skirtingoms dalims, neatleidžia kelionių organizatoriaus ar kelionių pardavimo agento nuo šiame priede nustatytų įsipareigojimų. || E.1.2.1 || 2 
 Organizatorius ir kelionių pardavimo agentas pateikia visą ir tikslią informaciją. Kai vartotojui pateikiama brošiūra, joje turi būti įskaitomai, išsamiai ir tiksliai nurodyta kaina bei atitinkama informacija apie: a) tai, kur vykstama, transporto priemonę, jos charakteristiką ir kategoriją; b) apgyvendinimo tipą, jo vietą, kategoriją arba patogumų lygį ir pagrindinius ypatumus, patvirtinimą bei turistinę klasifikaciją; c) maitinimą; d) maršrutą; e) bendro pobūdžio informaciją apie paso ir vizos reikalavimus bei sveikatos formalumus kelionei ir buvimui toje šalyje; f) reikiamą sumokėti pinigų sumą ar kainos, kuri turi būti sumokėta iš anksto, dalį bei likučio apmokėjimo grafiką; g) tai, ar reikalingas minimalus asmenų skaičius, kad įvyktų kelionė, ir, jei taip, apie galutinį terminą informuoti vartotoją, jeigu kelionė bus anuliuojama. Pateikta informacija yra įpareigojamoji, nebent įvykdytos šios sąlygos: - vartotojui iki sutarties sudarymo buvo pranešta apie tokios informacijos pasikeitimus, o brošiūroje pakeitimai yra aiškiai numatyti, - pakeitimai padaromi vėliau abiejų sutarties šalių susitarimu. || E.1.3.1 || 3 
 Prieš pasirašydami sutartį, kelionių organizatorius ir (arba) kelionių pardavimo agentas turi pateikti vartotojui raštiškai ar kita tinkama forma bendro pobūdžio informaciją apie paso ir vizos reikalavimus, visų pirma, laiką, per kurį turi juos gauti, bei informaciją apie sveikatos formalumus kelionei ir buvimui toje šalyje. Prieš vartotojui išvykstant į kelionę, kelionių organizatorius ir (arba) kelionių pardavimo agentas privalo raštiškai ar kita tinkama forma jam laiku suteikti informaciją: i) apie tarpines stotis ir sustojimo laiką, buvimo vietą bei informaciją apie keleivio vietą transporte, pvz., kajutę ar miegamąją vietą laive, kupė traukinyje ir pan.; ii) nurodyti kelionių organizatoriaus ir (arba) kelionių pardavimo agento vietinio atstovo pavardę, adresą ir telefono numerį arba, to nepadarius, vietinių agentūrų, į kurias vartotojas prireikus galėtų kreiptis pagalbos, adresus ir telefono numerius. Jei nėra tokių atstovų ar agentūrų, bet kuriuo atveju vartotojui privaloma suteikti telefono numerį, kuriuo jis galėtų skambinti nenumatytu atveju, arba suteikti bet kurią kitą informaciją, kuri jam padėtų susisiekti su kelionių organizatoriumi ir (arba) kelionių pardavimo agentu; iii) keliaujant arba būnant užsienyje nepilnamečiams, informaciją, kuri leistų tiesiogiai susisiekti su vaiku ar atsakingu asmeniu jo buvimo vietoje. Atsižvelgus į konkretų paketą, sutartyje turi būti nurodyti bent toliau išvardyti elementai, jei jie yra reikšmingi konkrečiam paketui: a) kur vykstama ir, jeigu yra numatyta apsistoti, tokio laikotarpio trukmė, nurodant išvykimo ir atvykimo datas; b) kelionėje naudojamos transporto priemonės, jų techninė charakteristika ir kategorija, išvykimo ir grįžimo datos ir vietos c) jeigu pakete numatytas apgyvendinimas, – jo vieta, turistinė kategorija arba patogumų lygis, svarbiausi jo ypatumai, kaip jis atitinka priimančiosios valstybės taisykles, bei maitinimo grafikas; d) kai kelionei įvykti reikalingas minimalus asmenų skaičius, – galutinis terminas, kada reikia vartotojui pranešti apie kelionės anuliavimą; e) maršrutas; f) apsilankymai, ekskursijos ar kitos paslaugos, įtrauktos į bendrą sutartą paketo kainą; g) kelionių organizatoriaus, kelionių pardavimo agento, o tam tikrais atvejais ir draudiko pavardė (pavadinimas) ir adresas; h) paketo kaina, suteikiant galimybę pagal standartą E.1.4.2 keisti kainą ir nurodant visų muitų, mokesčių ar rinkliavų, susijusių su tam tikromis paslaugomis (nutūpimo rinkliavos, išvykstančio ar atvykstančio keleivio rinkliavos uostuose ir oro uostuose, turistų mokesčiai), išlaidos, jeigu tokios išlaidos neįtrauktos į paketą; i) mokėjimo grafikas ir mokėjimo būdas; j) specialūs reikalavimai, kuriuos vartotojas nurodo kelionių organizatoriui ar kelionių pardavimo agentui darydamas užsakymą ir kuriuos patvirtina abi šalys; k) laikas, per kurį vartotojas turi pateikti skundą dėl sutarties nevykdymo ar netinkamo vykdymo. Visos sutarties sąlygos parengiamos raštu arba pateikiamos kita išsamia ir vartotojui suprantama forma bei pateikiamos vartotojui prieš sudarant sutartį; minėtų sutarties sąlygų egzempliorius įteikiamas vartotojui. || E.1.4.1 || 4(1), 4(2)   
 Keisti kainą draudžiama, nebent sutartyje aiškiai numatyta galimybė kainą padidinti arba sumažinti ir tiksliai nurodyta, kaip turi būti apskaičiuota keičiama kaina, kuri gali kisti tik kintant: - transporto kaštams, įskaitant kuro išlaidas, - tam tikrų paslaugų muitams, mokesčiams ar rinkliavoms, tokiems, kaip nutūpimo, išvykstančio ar atvykstančio keleivio rinkliavoms uostuose ar oro uostuose, - valiutos keitimo kursams, taikomiems konkrečiam paketui, - apgyvendinimo viešbutyje kaštams. Jei vartotojas sumokėjo visą paketo kainą, sutartyje nurodytos kainos didinti negalima, kai iki numatytos išvykimo dienos lieka tam tikras laikotarpis, kuris nustatomas atitinkamuose susitariančiosios šalies teisės aktuose. || E.1.4.2 || 4(4) 
 Jei svarbi sutarties sąlyga keičiama prieš išvykimą, vartotojas turi teisę: - atsisakyti sutarties, nemokant jokios baudos, - arba priimti sutarties priedą, kuriame turi būti apibūdinti padaryti pakeitimai ir jų įtaka kainai. || E.1.4.3 || 4(5) 
 Jei iki sutartos išvykimo dienos kelionė anuliuojama dėl priežasčių, nesusijusių su vartotojo kalte, vartotojas turi teisę: a) pasirinkti kitą lygiavertį paketą arba aukštesnės kokybės paketą, jeigu kelionių organizatorius ir (arba) kelionių pardavimo agentas gali jam pasiūlyti tokį pakaitalą. Jeigu pasiūlytas paketas yra prastesnės kokybės, kelionių organizatorius vartotojui turi grąžinti kainos skirtumą; b) arba kuo greičiau susigrąžinti visas jo pagal sutartį įmokėtas sumas. Tuomet jis turi teisę tam tikrais atvejais iš kelionių organizatoriaus arba kelionių pardavimo agento – priklausomai nuo susitariančiosios šalies įstatymo – gauti kompensaciją, numatytą už sutarties nevykdymą, išskyrus tuos atvejus, kai: i) kelionė neįvyksta dėl to, kad įsigijusių paketą asmenų skaičius yra mažesnis už numatytą minimalų skaičių, ir vartotojui pranešama apie tai raštiškai per paketo aprašyme nurodytą laiką; arba ii) kelionė neįvyksta, išskyrus tuos atvejus, kai bilietų parduota daugiau nei yra vietų, dėl force majeure, t. y. neįprastų ir nenumatytų aplinkybių, nepriklausančių nuo anuliavimą skelbiančios šalies valios, ir kai pasekmių negalima buvo išvengti, netgi ir viską tinkamai parengus. || E.1.4.4 || 4(6) 
 Jeigu išvykus paaiškėja, kad svarbios sutartyje numatytų paslaugų dalies nebus suteikta arba paaiškėja, kad kelionių organizatorius nesugebės įvykdyti didelės paslaugų dalies, vartotojas turi teisę be papildomo mokesčio vartotojui gauti alternatyvius paslaugų variantus, o tam tikrais atvejais gauti siūlytų pakete ir suteiktų paslaugų kainų skirtumą. Jeigu tokių variantų parengti neįmanoma arba dėl pateisinamų priežasčių jie vartotojui nepriimtini, kelionių organizatorius tam tikrais atvejais pasirūpina, kad be papildomo mokesčio vartotojui būtų skirtas transportas sugrįžti į išvykimo ar kitą grįžimo vietą, dėl kurios vartotojas sutinka, ir tam tikrais atvejais visos išlaidos yra kompensuojamos vartotojui. || E.1.4.5 || 4(7) 
 Susitariančiosios šalys imasi reikiamų veiksmų užtikrinti, kad kelionių organizatorius ir (arba) kelionių pardavimo agentas, sutarties šalis, prisiima atsakomybę prieš vartotoją už sutartyje numatytų įsipareigojimų tinkamą vykdymą, nepaisant to, ar tuos įsipareigojimus turi vykdyti kelionių organizatorius ir (arba) kelionių pardavimo agentas, ar kiti paslaugų teikėjai, nepažeidžiant kelionių organizatoriaus ir (arba) kelionių pardavimo agento teisės išieškoti žalą iš kitų paslaugų teikėjų. || E.1.5.1 || 5(1) 
 Vartotojas turi teisę gauti kompensaciją, jei sutartis nevykdoma arba vykdoma netinkamai, nebent įvykdytos tam tikros Direktyvoje 90/314/EEB nustatytos sąlygos. Kelionių organizatorius ir (arba) kelionių pardavimo agentas, kuris yra sutarties šalis, turi tuoj pat suteikti pagalbą vartotojui, kuris susidūrė su sunkumais, net jei organizatorius arba pardavimo agentas nėra atsakingi už žalą, nes sutartis nevykdoma: dėl trečiosios šalies, nesusijusios su sutartyje numatytomis paslaugomis, ir tokio nevykdymo nebuvo galima numatyti arba išvengti; dėl standarte E.1.4.4 apibrėžtos force majeure; arba dėl įvykio, kurio nei kelionių organizatorius ir (arba) kelionių pardavimo agentas, nei paslaugų teikėjas, net ir viską kruopščiai parengę, negalėjo numatyti ar sustabdyti. || E.1.5.2 || 5(2)-5(4) 
 Gavę skundą, kelionių organizatorius ir (arba) kelionių pardavimo agentas stengiasi kuo greičiau priimti tinkamus sprendimus. || E.1.6.1 || 6 
E.3.
Reglamentas (EB) Nr. 261/2004,
nustatantis
bendras kompensavimo ir pagalbos keleiviams taisykles atsisakymo vežti ir
skrydžių atšaukimo arba atidėjimo ilgam laikui atveju
 Standartas || Standartas Nr. (Dalis / Teisės aktas / Straipsnis / Standartas) || Straipsnis (dalis) 
 Nustatytos minimalios keleivių teisės, kai: a) juos be jų sutikimo atsisakoma vežti; b) jų skrydis atšaukiamas; c) jų skrydis atidedamas. || E.3.1.1 || 1 
 Reglamento (EB) Nr. 261/2004 2 straipsnio apibrėžtys prireikus ir tinkamai taikomos šiame priede nurodytiems standartams ir reikalavimams, pagal kuriuos nustatomos bendros kompensavimo ir pagalbos keleiviams taisyklės atsisakymo vežti ir skrydžių atšaukimo arba atidėjimo ilgam laikui atveju. || E.3.2.1 || 2 
 Reguliavimo reikalavimai ir standartai taikomi tik tuo atveju, jei keleiviai: a) turi patvirtintą rezervavimą atitinkamam skrydžiui ir, išskyrus Reglamento (EB) Nr. 261/2004 5 straipsnyje nurodytą atšaukimą, atvyksta registruotis - oro vežėjo, turizmo kelionių organizatoriaus arba įgaliotojo atstovo iš anksto nurodyta tvarka ir laiku ir jei įrodyta, kad keleivis gavo perspėjimą; arba, jei laikas nenurodytas, - ne vėliau kaip per nustatytą laikotarpį, apibrėžtą atitinkamuose susitariančiosios šalies teisės aktuose, iki paskelbto išvykimo laiko; arba b) oro vežėjo arba turizmo kelionių organizatoriaus buvo perkelti iš skrydžio, kuriam jie turėjo rezervavimą, į kitą skrydį, nesvarbu, dėl kokios priežasties. Reguliavimo reikalavimai ir standartai netaikomi keleiviams, keliaujantiems nemokamai arba taikant mažesnį tarifą, kuriuo tiesiogiai ar netiesiogiai negali pasinaudoti visuomenė. Tačiau jis taikomas keleiviams, turintiems bilietus, išduotus pagal keleivių lojalumo programą arba kitą oro vežėjo ar turizmo kelionių organizatoriaus komercinę programą. || E.3.3.1 || 3(2)-(3) 
 Kai skrydį vykdantis oro vežėjas pagrįstai tikisi, kad turės atsisakyti vežti tam tikro skrydžio keleivius, jis pirmiausia ieško savanorių, sutinkančių atsisakyti rezervavimo mainais į kompensaciją atitinkamo keleivio ir skrydį vykdančio oro vežėjo sutartomis sąlygomis. Savanoriams teikiama pagalba pagal Reglamento (EB) Nr. 261/2004 8 straipsnį. Tokia pagalba nelaikoma šiame standarte nurodytos kompensacijos dalimi. || E.3.4.1 || 4(1) 
 Jei atsiranda nepakankamai savanorių, kad tuo skrydžiu galėtų vykti visi kiti rezervavimą turintys keleiviai, skrydį vykdantis oro vežėjas gali atsisakyti vežti keleivius be jų sutikimo. || E.3.4.2 || 4(2) 
 Jei atsisakoma vežti keleivius be jų sutikimo, skrydį vykdantis oro vežėjas išmoka jiems kompensaciją ir teikia pagalbą (keleiviams pasiūloma: arba visa už bilietą sumokėta suma ir prireikus grįžimo skrydis; arba kaip galima greitesnis nukreipimas kitu maršrutu į galutinę paskirties vietą panašiomis kelionės sąlygomis; arba nukreipimas kitu maršrutu į galutinę paskirties vietą panašiomis kelionės sąlygomis kitu keleiviui patogiu laiku, jeigu yra vietų; taip pat maistas ir gaivinamieji gėrimai; du kartus nemokamai paskambinti telefonu, išsiųsti fakso pranešimus arba elektroninius laiškus; prireikus apgyvendinimas viešbutyje; transportas iš oro uosto į apgyvendinimo vietą ir atgal) pagal atitinkamus susitariančiosios šalies teisės aktus. || E.3.4.3 || 4(3) 
 Atšaukus skrydį: a) oro vežėjas atitinkamiems keleiviams teikia pagalbą – i) pasiūlo arba visą už bilietą sumokėtą sumą ir prireikus grįžimo skrydį; arba kaip galima greitesnį nukreipimą kitu maršrutu į galutinę paskirties vietą panašiomis kelionės sąlygomis; arba nukreipimą kitu maršrutu į galutinę paskirties vietą panašiomis kelionės sąlygomis kitu keleiviui patogiu laiku, jeigu yra vietų; ii) nukreipimo kitu maršrutu atveju pasiūlo maistą ir gaivinamuosius gėrimus, du kartus nemokamai paskambinti telefonu, išsiųsti fakso pranešimus arba elektroninius laiškus, prireikus apgyvendinimą viešbutyje, transportą iš oro uosto į apgyvendinimo vietą ir atgal – ir b) keleiviai turi teisę gauti skrydį vykdančio oro vežėjo mokamą kompensaciją, nebent apie atšauktą skrydį jiems pranešta gerokai iš anksto prieš skrydžio išvykimo laiką (nustatytas laikotarpis apibrėžiamas atitinkamuose susitariančiosios šalies teisės aktuose) arba jiems pranešta vėliau ir pasiūloma vykti kitu maršrutu, kuriuo išvykę jie gali į galutinę paskirties vietą atvykti per nustatytą laikotarpį (beveik atitinkantį numatytą išvykimo ir atvykimo laiką), apibrėžtą atitinkamuose susitariančiosios šalies teisės aktuose. || E.3.5.1 || 5(1) 
 Kai keleiviams pranešama apie skrydžio atšaukimą, jiems paaiškinama, kokiu kitu transportu jie galėtų keliauti. || E.3.5.2 || 5(2) 
 Skrydį vykdantis oro vežėjas neprivalo mokėti kompensacijos, jei gali įrodyti, kad skrydis buvo atšauktas dėl ypatingų aplinkybių, kurių nebūtų buvę galima išvengti net ir imantis visų pagrįstų priemonių. || E.3.5.3 || 5(3) 
 Dėl klausimų, susijusių su tuo, ar keleiviui buvo pranešta apie skrydžio atšaukimą ir kada tai buvo padaryta, įrodinėjimo pareiga tenka skrydį vykdančiam oro vežėjui. || E.3.5.4 || 5(4) 
 Kai skrydį vykdantis oro vežėjas pagrįstai tikisi, kad tvarkaraštyje numatytas skrydžio išvykimo laikas bus atidėtas ne mažiau kaip dviem valandoms, oro vežėjas keleiviams teikia pagalbą (pasiūlo maistą ir gaivinamuosius gėrimus, du kartus nemokamai paskambinti telefonu, išsiųsti fakso pranešimus arba elektroninius laiškus); kai skrydis atidedamas ne mažiau kaip penkioms valandoms, keleivis gali rinktis, ar laukti pradinio skrydžio, ar gauti už bilietą sumokėtos sumos kompensaciją ir prireikus grįžimo skrydį, taip pat gauna papildomą pagalbą – apgyvendinimą viešbutyje, jei reikia nakvoti vieną arba daugiau naktų, ir transportą iš oro uosto į apgyvendinimo vietą ir atgal. || E.3.6.1 || 6 
 Jei mokama kompensacija, keleiviai gauna tokio dydžio kompensaciją: a) 1 250 NIS arba 250 EUR visų 2 000 kilometrų ar mažesnio atstumo skrydžių atveju; b) 2 000 NIS arba 400 EUR 2 000–4 500 kilometrų atstumo skrydžių atveju; c) 3 000 NIS arba 600 EUR visų skrydžių, kuriems netaikomas a arba b punktas, atveju. Nustatant atstumą, pagrindu laikoma paskutinė paskirties vieta, į kurią keleivis dėl atsisakymo vežti arba skrydžio atšaukimo atvyksta vėliau už tvarkaraštyje numatytą laiką. Kai keleiviams siūloma vykti į galutinę paskirties vietą kitu maršrutu ir kito skrydžio atvykimo laikas yra vėlesnis už keleivio įsigytame biliete nurodytą tvarkaraštyje numatytą atvykimo laiką mažiau kaip tam tikras trumpas nustatytas laikotarpis, apibrėžtas atitinkamuose susitariančiosios šalies teisės aktuose, skrydį vykdantis oro vežėjas gali kompensaciją sumažinti 50 proc. Kompensacija išmokama grynaisiais pinigais, elektroniniu banko pervedimu ar čekiu arba, keleiviui savo parašu patvirtinus, kad jis su tuo sutinka, kelionės čekiais ir (arba) jam suteikiamos kitos paslaugos. || E.3.7.1 || 7 
 Jei miestą ar regioną aptarnauja keli oro uostai ir skrydį vykdantis oro vežėjas siūlo keleiviui skrydį į kitą oro uostą nei nurodytasis keleivio įsigytame biliete, skrydį vykdantis oro vežėjas padengia keleivio nuvykimo iš to kito oro uosto į keleivio įsigytame biliete nurodytąjį oro uostą arba į kitą netolimą su keleiviu sutartą paskirties vietą kainą. || E.3.8.1 || 8(3) 
 Jei skrydį vykdantis oro vežėjas perkelia keleivį į aukštesnę klasę nei nurodytoji įsigytame biliete, jis negali reikalauti jokio papildomo mokesčio. || E.3.10.1 || 10(1) 
 Jei skrydį vykdantis oro vežėjas perkelia keleivį į žemesnę klasę nei nurodytoji įsigytame biliete, jis kompensuoja pagal atitinkamus susitariančiosios šalies teisės aktus. || E.3.10.2 || 10(2) 
 Skrydžius vykdantys oro vežėjai teikia pirmenybę riboto judumo asmenims ir bet kuriems juos lydintiems asmenims arba sertifikatus turintiems tarnybiniams šunims, tai pat vaikams, kurie vyksta be suaugusiųjų. || E.3.11.1 || 11(1) 
 Atsisakymo vežti, skrydžių atšaukimo ir atidėjimo atveju riboto judumo asmenys ir bet kurie juos lydintys asmenys, taip pat vaikai, kurie vyksta be suaugusiųjų, turi teisę, kad jais būtų kuo greičiau pasirūpinta. Teikdamas pagalbą, skrydį vykdantis oro vežėjas skiria daug dėmesio riboto judumo asmenų ir juos lydinčių asmenų, taip pat vaikų, kurie vyksta be suaugusiųjų, poreikiams patenkinti. || E.3.11.2 || 11(2), 9(3) 
 Reglamentu (EB) Nr. 261/2004 nustatyti standartai taikomi nepažeidžiant keleivių teisės gauti papildomą kompensaciją. Pagal Reglamentą (EB) Nr. 261/2004 gautos kompensacijos suma gali būti atimama iš tokios kompensacijos sumos. Nepažeidžiant atitinkamų nacionalinės teisės principų ir normų, pirmiau minėti dalykai netaikomi keleiviams, kurie savanoriškai atsisakė rezervavimo pagal Reglamento (EB) Nr. 261/2004 4 straipsnio 1 dalį. || E.3.12.1 || 12 
 Tais atvejais, kai skrydį vykdantis oro vežėjas išmoka kompensaciją arba įvykdo kitas jam pagal Reglamentą (EB) Nr. 261/2004 tenkančias prievoles, jokia reglamento nuostata negali būti aiškinama kaip apribojanti jo teises pagal taikytiną teisę reikalauti kompensacijos iš bet kurio asmens, įskaitant trečiąsias šalis. Pirmiausia Reglamentas (EB) Nr. 261/2004 jokiu būdu neriboja skrydį vykdančio oro vežėjo teisės reikalauti, kad turizmo kelionių organizatorius arba kitas asmuo, su kuriuo skrydį vykdantis oro vežėjas yra sudaręs sutartį, grąžintų sumokėtą sumą. Analogiškai, jokia reglamento nuostata negali būti aiškinama kaip ribojanti turizmo kelionių organizatoriaus ar trečiosios šalies, išskyrus keleivį, su kuria skrydį vykdantis oro vežėjas yra sudaręs sutartį, teisę reikalauti, kad skrydį vykdantis oro vežėjas pagal atitinkamus taikytinus įstatymus grąžintų sumokėtą sumą arba išmokėtų kompensaciją. || E.3.13.1 || 13 
 Skrydį vykdantis oro vežėjas užtikrina, kad registracijos vietoje būtų keleiviams gerai matomas ir lengvai įskaitomas toks (arba panašaus turinio) pranešimas: „Jei jus atsisakoma vežti arba jūsų skrydis atšaukiamas ar atidedamas, registracijos arba įsodinimo vietoje galite gauti tekstą, kuriame išdėstytos jūsų teisės, pirmiausia dėl kompensacijos ir pagalbos.“ || E.3.14.1 || 14(1) 
 Skrydį vykdantis oro vežėjas, kuris atsisako vežti arba atšaukia skrydį, pateikia kiekvienam atitinkamam keleiviui rašytinį pranešimą, kuriame išdėstytos kompensavimo ir pagalbos teikimo pagal Reglamentą (EB) Nr. 261/2004 taisyklės. Kiekvienam keleiviui, kurio skrydis atidedamas ilgam laikui, jis taip pat pateikia lygiavertį pranešimą. || E.3.14.2 || 14(2) 
 Pagal šį reglamentą numatytos pareigos keleivių atžvilgiu negali būti apribotos arba jų atsisakyta, visų pirma į vežimo sutartį įtraukiant leidžiančią nukrypti arba ribojančią nuostatą. Jei, nepaisant to, keleiviui pritaikoma tokia leidžianti nukrypti arba ribojanti nuostata, arba jei keleiviui nesuteikiama teisinga informacija apie jo teises ir dėl tos priežasties jis sutinka gauti mažesnę kompensaciją nei numatytoji Reglamente (EB) Nr. 261/2004, keleivis turi teisę kreiptis į kompetentingą teismą, kad gautų papildomą kompensaciją. || E.3.15.1 || 15 
 Susitariančiosios šalys užtikrina šių pagal Reglamentą (EB) Nr. 261/2004 nustatytų reguliavimo reikalavimų ir standartų vykdymą. Vykdymo užtikrinimo priemonės, prie kurių gali būti priskiriamos ir vykdymo užtikrinimo priemonės, grindžiamos teismo priimtais civilinės teisės srities sprendimais, yra veiksmingos, proporcingos ir atgrasančios. || E.3.16.1 || 16 
E.4.
2006 m. liepos 5 d. Europos Parlamento ir Tarybos reglamentas (EB)
Nr. 1107/2006
dėl
neįgalių asmenų ir ribotos judėsenos asmenų
teisių keliaujant oru
 Standartas || Standartas Nr. (Dalis / Teisės aktas / Straipsnis / Standartas) || Straipsnis (dalis) 
 Nustatytos skraidinamų neįgalių asmenų ir ribotos judėsenos asmenų apsaugos ir pagalbos jiems teikimo taisyklės, kuriomis siekiama apsaugoti tokius asmenis nuo diskriminacijos ir užtikrinti, kad jie gautų pagalbą. || E.4.1.1 || 1(1) 
 Reglamento (EB) Nr. 1107/2006 2 straipsnio apibrėžtys prireikus ir tinkamai taikomos šiame priede nurodytiems standartams ir reikalavimams, pagal kuriuos nustatomos neįgalių asmenų ir ribotos judėsenos asmenų teisės keliaujant oru. || E.4.2.1 || 2 
 Oro vežėjas, jo agentas arba turistinės kelionės organizatorius negali atsisakyti dėl neįgalumo priežasčių patvirtinti rezervavimo skrydžiui arba atsisakyti įlaipinti neįgalų asmenį arba ribotos judėsenos asmenį, jei toks asmuo turi galiojantį bilietą ir rezervavimą. || E.4.3.1 || 3 
 Oro vežėjas, jo agentas arba turistinės kelionės organizatorius gali atsisakyti dėl neįgalumo priežasčių patvirtinti rezervavimą skrydžiui arba atsisakyti įlaipinti neįgalų asmenį arba ribotos judėsenos asmenį: a) kad būtų laikomasi taikytinų saugos reikalavimų, nustatytų tarptautinėje arba nacionalinėje teisėje, arba kad būtų laikomasi saugos reikalavimų, nustatytų valdžios institucijos, išdavusios atitinkamam oro vežėjui vežėjo pažymėjimą; b) jeigu dėl orlaivio dydžio arba jo durų dydžio neįgalus arba ribotos judėsenos asmuo fiziškai negali būti įlaipintas ar vežamas. Jei atsisakoma patvirtinti rezervavimą dėl a arba b punkte nurodytų priežasčių, oro vežėjas, jo agentas arba turistinės kelionės organizatorius privalo tinkamai pasistengti surasti atitinkamam asmeniui priimtiną alternatyvą. Neįgaliam arba ribotos judėsenos asmeniui, kurį buvo atsisakyta įlaipinti dėl jo (jos) neįgalumo arba ribotos judėsenos, bei asmeniui, kuris lydi tokį asmenį, suteikiama teisė gauti kompensaciją arba teisė pakeisti maršrutą, kaip nurodyta Reglamento (EB) Nr. 261/2004 8 straipsnyje. Teisė pasirinkti grįžimo skrydį arba kitą maršrutą egzistuoja su sąlyga, kad bus įvykdyti visi saugos reikalavimai. || E.4.4.1 || 4(1) 
 Kad būtų laikomasi taikytinų saugos reikalavimų, nustatytų tarptautinėje arba nacionalinėje teisėje arba kad būtų laikomasi saugos reikalavimų, nustatytų valdžios institucijos, išdavusios atitinkamam oro vežėjui vežėjo pažymėjimą, oro vežėjas ar jo agentas arba turistinės kelionės organizatorius gali reikalauti, kad neįgalus asmuo arba ribotos judėsenos asmuo būtų lydimas kito asmens, galinčio suteikti šiam asmeniui reikalingą pagalbą. || E.4.4.2 || 4(2) 
 Oro vežėjų arba jų agentų įpareigojimas neįgaliems keleiviams pateikti informaciją apie saugos taisykles, kurias jie taiko neįgalių asmenų ir ribotos judėsenos asmenų vežimui, taip pat apie jų vežimo arba jų judėjimo įrangos vežimo apribojimus, taikomus dėl orlaivio dydžio. Turistinės kelionės organizatorius suteikia galimybę susipažinti su tokiomis saugos taisyklėmis ir apribojimais skrydžiams, įtrauktiems į jo organizuojamą, parduodamą arba siūlomą įsigyti kelionės paketą, atostogų paketą ar organizuotos kelionės paketą. || E.4.4.3 || 4(3) 
 Kai oro vežėjas, jo agentas arba turistinės kelionės organizatorius naudojasi standarte E.4.4.1 arba E.4.4.2 numatytomis nukrypti leidžiančiomis nuostatomis, jis nedelsdamas praneša apie tokių veiksmų priežastis neįgaliam asmeniui arba ribotos judėsenos asmeniui. Pareikalavus, oro vežėjas, jo agentas arba turistinės kelionės organizatorius šias priežastis neįgaliam asmeniui arba ribotos judėsenos asmeniui paaiškina raštu per kuo trumpesnį laikotarpį nuo reikalavimo pateikimo dienos, nustatytą atitinkamuose susitariančiųjų šalių teisės aktuose, atsižvelgdamas į ribotos judėsenos asmenų interesus. || E.4.4.4 || 4(4) 
 Oro uostą valdanti įstaiga, atsižvelgdama į vietos sąlygas, oro uosto teritorijoje ar tiesiogiai jos kontroliuojamoje vietoje, tiek terminalo viduje, tiek jo išorėje, nustato atvykimo ir išvykimo vietas, kuriose neįgalūs asmenys arba ribotos judėsenos asmenys gali lengvai pranešti apie savo atvykimą į oro uostą ir paprašyti pagalbos. Atvykimo ir išvykimo vietos aiškiai pažymimos ir jose prieinamais būdais pateikiama pagrindinė informacija apie oro uostą. || E.4.5.1 || 5(1)-5(2) 
 Oro vežėjai, jų agentai ir turistinių kelionių organizatoriai visose savo pardavimo vietose, esančiose susitariančiųjų šalių teritorijose, kurioms taikoma Sutartis, įskaitant pardavimą telefonu ir internetu, imasi visų reikalingų priemonių neįgalių asmenų ar ribotos judėsenos asmenų pranešimams apie reikalingą pagalbą priimti. || E.4.6.1 || 6(1) 
 Kai oro vežėjas, jo agentas arba turistinės kelionės organizatorius gauna išankstinį pranešimą apie reikalingą pagalbą, jis iki paskelbto išvykimo laiko informaciją apie tai pateikia: a) išvykimo, atvykimo ir tranzito oro uostus valdančioms įstaigoms ir b) skrydį vykdančiam oro vežėjui, jei rezervavimas buvo priimtas ne to vežėjo, išskyrus tuos atvejus, kai gavus informaciją apie reikalingą pagalbą dar nebuvo žinomas skrydį vykdysiantis oro vežėjas; šiais atvejais informacija pateikiama iškart, kai tik galima tai padaryti. Tikslios „išankstinio pranešimo“ apibrėžtys ir specifikacijos nustatomos atitinkamose susitariančiųjų šalių taisyklėse ir procedūrose. || E.4.6.2 || 6(2)-6(3) 
 Jei oro uostas, į kurį vykstama, yra susitariančiosios šalies teritorijoje, skrydį vykdantis oro vežėjas po orlaivio pakilimo kuo greičiau praneša oro uostą, į kurį vykstama, valdančiai įstaigai apie neįgalių asmenų ir ribotos judėsenos asmenų, kuriems reikalinga Reglamento (EB) Nr. 1107/2006 I priede nustatyta pagalba, skaičių ir apie tos pagalbos pobūdį. ||   || 6(4) ir I priedas 
 Neįgaliam asmeniui arba ribotos judėsenos asmeniui atvykus į išvykimo oro uostą skristi, oro uostą valdanti įstaiga privalo užtikrinti Reglamento (EB) Nr. 1107/2006 I priede nustatytos pagalbos suteikimą taip, kad asmuo galėtų išskristi tuo skrydžiu, kuriam turi rezervaciją, su sąlyga, kad atitinkamas oro vežėjas ar jo agentas arba turistinės kelionės organizatorius gavo išankstinį pranešimą apie specialius tokios pagalbos poreikius. Jei skrydis pirmyn ir skrydis atgal turi būti vykdomi to paties oro vežėjo, šis pranešimas taip pat taikomas skrydžiui atgal. Tikslios „išankstinio pranešimo“ apibrėžtys ir specifikacijos nustatomos atitinkamose susitariančiųjų šalių taisyklėse ir procedūrose. || E.4.7.1 || 7(1) 
 Tais atvejais, kai reikia pripažinto pagalbinio šuns pagalbos, sudaromos sąlygos jį pasiimti, su sąlyga, kad oro vežėjui ar jo agentui arba turistinės kelionės organizatoriui apie tai pranešama pagal pagalbinių šunų gabenimą reglamentuojančias taikytinas nacionalines taisykles, jei tokios taisyklės egzistuoja. || E.4.7.2 || 7(2) 
 Jei pranešimas nepateikiamas pagal atitinkamas nacionalines taisykles, valdanti įstaiga deda visas pagrįstas pastangas, kad pagalba būtų suteikta taip, kad suinteresuotas asmuo galėtų skristi su turimu rezervavimu. || E.4.7.3 || 7(3) 
 Standarto E.4.7.1 nuostatos taikomos su sąlyga, kad: a) asmuo pats laiku atvyksta registruotis; b) asmuo laiku atvyksta į standarto E.4.5.1 tvarka nustatytą vietą oro uoste. Tikslios „laiku“ apibrėžtys ir specifikacijos nustatomos atitinkamose susitariančiųjų šalių taisyklėse ir procedūrose. || E.4.7.4 || 7(4) 
 Kai neįgalus asmuo arba ribotos judėsenos asmuo vyksta per susitariančiosios šalies oro uostą tranzitu arba ne savo pageidavimu iš skrydžio su turimu rezervavimu oro vežėjo ar turistinės kelionės organizatoriaus yra perkeliamas į kitą skrydį, oro uostą valdanti įstaiga privalo užtikrinti Reglamento (EB) Nr. 1107/206 I priede numatytos pagalbos suteikimą taip, kad asmuo galėtų išskristi su turimu rezervavimu. || E.4.7.5 || 7(5) 
 Neįgaliam asmeniui arba ribotos judėsenos asmeniui atvykus į susitariančiosios šalies oro uostą, oro uostą valdanti įstaiga privalo užtikrinti, kad Reglamento (EB) Nr. 1107/2006 I priede numatyta pagalba būtų suteikta taip, kad asmuo galėtų pasiekti standarte E.4.5.1 nurodytą jo ar jos išvykimo iš oro uosto vietą. Suteikiama pagalba turi būti kuo geriau pritaikyta specialiems kiekvieno asmens poreikiams. || E.4.7.6 || 7(6)-7(7) 
 Oro uostą valdanti įstaiga privalo užtikrinti Reglamento (EB) Nr. 1107/2006 I priede numatytos pagalbos neįgaliems asmenims ir ribotos judėsenos asmenims suteikimą be papildomo mokesčio. Oro uostą valdanti įstaiga gali tokią pagalbą teikti pati. Taip pat, išlaikant pagalbos teikimą valdančios įstaigos atsakomybėje ir su sąlyga, kad laikomasi standarte E.4.9.1 paminėtų kokybės standartų, valdanti įstaiga pagalbos teikimą gali sutartimi perduoti vienai ar daugiau kitų šalių. Tokią sutartį (-is) valdanti įstaiga, bendradarbiaudama su oro uosto naudotojais per oro uostų naudotojų komitetą, kai toks komitetas egzistuoja, gali sudaryti savo iniciatyva arba esant prašymui, įskaitant oro vežėjo prašymą, atsižvelgdama į konkrečiame oro uoste teikiamas paslaugas. Jei valdanti įstaiga atsisako patenkinti tokį prašymą, ji pateikia rašytinį paaiškinimą. || E.4.8.1 || 8 
 Išskyrus oro uostus, kurių metinis pervežamų komercinių keleivių skaičius yra mažesnis nei 150 000, valdanti įstaiga, atsižvelgdama į vietos aplinkybes ir per oro uostų naudotojų komitetą, jei toks komitetas egzistuoja, bendradarbiaudama su oro uosto naudotojais bei neįgaliems keleiviams ir ribotos judėsenos keleiviams atstovaujančiomis organizacijomis, nustato Reglamento (EB) Nr. 1107/2006 I priede nurodytos pagalbos kokybės standartus ir apibrėžia reikalavimus ištekliams, kurie reikalingi tiems standartams pasiekti. Nustatant tokius standartus, visapusiškai atsižvelgiama į tarptautiniu lygiu pripažintą politiką ir elgesio kodeksus, skirtus neįgalių asmenų arba ribotos judėsenos asmenų vežimui palengvinti, ypač į ECAK Gero elgesio teikiant antžemines paslaugas ribotos judėsenos asmenims kodeksą. Oro uostą valdanti įstaiga savo kokybės standartus paskelbia. Oro vežėjas ir oro uostą valdanti įstaiga gali susitarti, kad keleiviams, kuriuos oro vežėjas atveža ir išveža iš oro uosto, valdanti įstaiga teikia pagalbą, kuri yra aukštesnio lygio nei pirmiau minėti standartai, arba kad be Reglamento (EB) Nr. 1107/2006 I priede nustatytų paslaugų ji teikia papildomas paslaugas. || E.4.9.1 || 9 
 Neįgaliam asmeniui arba ribotos judėsenos asmeniui išvykstant iš oro uosto, kuriam taikomas Reglamentas (EB) Nr. 1107/2006, į jį atvykstant arba per jį vykstant tranzitu, jei asmuo atitinka standartuose E.4.7.1, E.4.7.2 ir E.4.7.4 nustatytas sąlygas, oro vežėjas Reglamento (EB) Nr. 1107/2006 II priede nustatytą pagalbą jam teikia be papildomo mokesčio. || E.4.10.1 || 10 + II priedas 
 Oro vežėjai ir oro uostus valdančios įstaigos: a) užtikrina, kad visas jų personalas, įskaitant ir bet kurio subrangovo įdarbintus darbuotojus, tiesiogiai teikiantis pagalbą neįgaliems asmenims arba ribotos judėsenos asmenims, žinotų, kaip patenkinti asmenų su įvairiomis negaliomis ar judėsenos sutrikimais poreikius; b) visam savo personalui, dirbančiam oro uoste tiesiogiai su keliaujančiais asmenimis, rengia mokymus apie nediskriminuojantį elgesį su neįgaliais asmenimis ir su tuo susijusias šviečiamąsias kampanijas; c) užtikrina, kad įdarbinus visi nauji darbuotojai dalyvautų mokymuose apie neįgaliuosius asmenis ir kad prireikus personalui būtų rengiami mokymai žinioms atnaujinti. || E.4.11.1 || 11 
 Kai vežimėliai ar kita judėjimo įranga arba pagalbiniai įtaisai, kraunami oro uoste arba gabenami orlaiviu, prarandami arba sugadinami, keleiviui, kuriam ši įranga priklauso, turi būti kompensuojama pagal tarptautinės ir nacionalinės teisės normas. || E.4.12.1 || 12 
 Prievolių neįgalių asmenų arba ribotos judėsenos asmenų atžvilgiu pagal Reglamento (EB) Nr. 1107/2006 negalima apriboti ir jų negali būti atsisakoma. || E.4.13.1 || 13 
 Kiekviena susitariančioji šalis paskiria įstaigą (-as), atsakingą (-as) už Reglamento (EB) Nr. 1107/2006 vykdymą skrydžiuose iš jų teritorijoje esančių oro uostų ir į juos. Prireikus ši įstaiga (-os) imasi būtinų priemonių, skirtų užtikrinti, kad neįgalių asmenų ir ribotos judėsenos asmenų teisės būtų įgyvendinamos, įskaitant standarte E.4.9.1 nurodytų kokybės standartų laikymąsi. Susitariančiosios šalys informuoja viena kitą apie paskirtą (-as) įstaigą (-as). || E.4.14.1 || 14 
 Jei neįgalus asmuo arba ribotos judėsenos asmuo mano, kad buvo pažeistas Reglamentas (EB) Nr. 1107/2006, apie įvykį jis gali pranešti oro uostą valdančiai įstaigai arba atitinkamam oro vežėjui. Jei neįgalus asmuo arba ribotos judėsenos asmuo tokiu būdu negali apginti savo teisių, skundai dėl įtariamų šio reglamento pažeidimų gali būti teikiami bet kuriai pagal standartą E.4.14.1 paskirtai (-oms) įstaigai (-oms). Susitariančiosios šalys imasi priemonių, kad praneštų neįgaliems asmenims ir ribotos judėsenos asmenims apie jų teises pagal Reglamentą (EB) Nr. 1107/2006 ir apie galimybę teikti skundus paskirtai (-oms) įstaigai (-oms). || E.4.15.1 || 15 
 Susitariančiosios šalys nustato sankcijų už Reglamento (EB) Nr. 1107/2006 nuostatų pažeidimus taikymo taisykles ir imasi visų būtinų priemonių, skirtų užtikrinti, kad tos taisyklės būtų įgyvendinamos. Numatytos sankcijos turi būti veiksmingos, proporcingos ir atgrasančios. Viena susitariančioji šalis, gavusi kitos susitariančiosios šalies prašymą, pastarajai šaliai praneša sankcijų nuostatas. || E.4.16.1 || 16 
F DALIS.
F.1.
2000 m. lapkričio 27 d. Tarybos direktyva 2000/79/EB dėl
Europos aviakompanijų asociacijos (AEA), Europos transporto
darbuotojų federacijos (ETF), Europos skrydžių įgulų
asociacijos (ECA), Europos regioninių aviakompanijų asociacijos (ERA)
ir Tarptautinės oro vežėjų asociacijos (IACA) Europos susitarimo
dėl civilinės aviacijos mobiliųjų darbuotojų darbo
laiko organizavimo
 Standartas || Standartas Nr. (Dalis / Teisės aktas / Straipsnis / Standartas) || (Priedo) straipsnis (dalis) 
 Šiame priede nustatyti standartai ir reikalavimai taikomi civilinės aviacijos mobiliųjų darbuotojų darbo laikui. || F.1.1.1 || 1 
 Tarybos direktyvos 2000/79/EEB 2 straipsnio apibrėžtys prireikus ir tinkamai taikomos šiame priede nurodytiems standartams ir reikalavimams, susijusiems su civilinės aviacijos mobiliųjų darbuotojų darbo laiku. || F.1.2.1 || 2 
 Civilinės aviacijos skrydžio įgulos nariai turi teisę į apmokamas mažiausiai keturių savaičių trukmės metines atostogas, vadovaujantis nacionalinių įstatymų ir (arba) praktikos nustatytais reikalavimais, taikomais teisei į tokias atostogas ir jų suteikimui. Civilinės aviacijos keleivių salono įgulos nariai turi teisę į apmokamas metines atostogas, vadovaujantis taikytinais susitariančiosios šalies teisės aktais. || F.1.3.1 || 3(1) 
 Civilinės aviacijos mobilieji darbuotojai turi teisę į nemokamą, reguliariais laiko tarpais atliekamą sveikatos patikrinimą prieš paskyrimą į pareigas ir po to. || F.1.4.1 || 4(1a) 
 Civilinės aviacijos mobilusis darbuotojas, turintis sveikatos problemų, kurios, manoma, yra susijusios su tuo, kad jam taip pat tenka dirbti naktimis, visais įmanomais atvejais perkeliamas į mobilųjį ar nemobilųjį dieninį darbą, kuris jam tinka. || F.1.4.2 || 4(1b) 
 Atliekant nemokamą sveikatos patikrinimą, laikomasi informacijos apie sveikatos būklę konfidencialumo. || F.1.4.3 || 4(2) 
 Nemokamas sveikatos patikrinimas gali būti atliekamas nacionalinėje sveikatos apsaugos sistemoje. || F.1.4.4 || 4(3) 
 Civilinės aviacijos mobiliesiems darbuotojams suteikiama sauga ir sveikatos apsauga, atitinkanti jų darbo pobūdį. || F.1.5.1 || 5(1) 
 Tinkamos apsaugos ir prevencijos paslaugos bei galimybės, susijusios su civilinės aviacijos mobiliųjų darbuotojų sauga ir sveikata, turi būti prieinamos bet kuriuo metu. || F.1.5.2 || 5(2) 
 Imamasi būtinų priemonių, kad darbdavys, ketindamas organizuoti darbą pagal tam tikrą modelį, atsižvelgtų į bendrąjį principą, reikalaujantį, kad darbas būtų derinamas prie darbuotojo. || F.1.6.1 || 6 
 Informacija apie konkrečius civilinės aviacijos mobiliųjų darbuotojų darbo modelius teikiama kompetentingoms institucijoms, jei jos tokios informacijos reikalauja. || F.1.7.1 || 7 
 Darbo laikas svarstomas nepažeidžiant susitariančiųjų šalių būsimų teisės aktų dėl skrydžių ir darbo laiko apribojimų bei poilsio reikalavimų, ir visuomet visais susijusiais atvejais atsižvelgiant į nacionalinės teisės aktus šiuo klausimu. || F.1.8.1 || 8(1) 
 Maksimalus bendras skrydžių laikas ribojamas iki 900 valandų. Tuo tikslu „bendras skrydžio laikas“ – laikas, kurį mobilusis darbuotojas praleidžia darbo vietoje įgulos kabinoje (taikoma skrydžių įgulos nariams) arba keleivių salone (taikoma keleivių salono įgulos nariams) nuo momento, kai orlaivis pajuda iš stovėjimo vietos, kad pakiltų, iki to momento, kai jis sustoja paskirtoje stovėjimo vietoje ir visi jo varikliai sustabdomi. Laikoma, kad 15 proc. nuokrypis, taikomas skrydžių įgulos nariams, ir 20 proc. nuokrypis, taikomas keleivių salono įgulos nariams, nuo šiame standarte nurodyto kiekybinio rodiklio yra lygiavertis standartas. || F.1.8.2 || 8(2) 
 Maksimalus darbo laikas per metus išdėstomas kuo tolygiau per visus metus. || F.1.8.3 || 8(3) 
 Civilinės aviacijos mobiliesiems darbuotojams laisvos nuo bet kokių pareigų ar parengties dienos, apie kurias pranešama iš anksto, suteikiamos taip: a) ne mažiau septynių dienų kiekvieną kalendorinį mėnesį, į kurias gali įeiti bet koks teisės aktais nustatytas poilsio laikas, ir b) ne mažiau 96 dienų kiekvienais kalendoriniais metais, į kurias gali įeiti bet koks teisės aktais nustatytas poilsio laikas, Laikoma, kad 20 proc. nuokrypis nuo šiame standarte nurodyto kiekybinio rodiklio prilygsta standartui. || F.1.9.1 || 9 
[1]               EUROMED valstybės: Marokas, Alžyras, Tunisas,
Libija, Egiptas, Libanas, Jordanija, Izraelis, Palestinos teritorija, Sirija ir
Turkija.
[2]               Susitarimą dėl Europos bendrosios aviacijos
erdvės pasirašiusios valstybės: Europos Sąjungos valstybės
narės, Albanijos Respublika, Bosnija ir Hercegovina, Buvusioji
Jugoslavijos Respublika Makedonija, Islandijos Respublika, Juodkalnijos
Respublika, Kroatijos Respublika, Norvegijos Karalystė, Serbijos
Respublika ir Kosovas pagal Jungtinių Tautų Saugumo Tarybos
rezoliuciją Nr. 1244.
[3]           Iš
ICAO standartų ir rekomenduojamos praktikos kilusios nuostatos
priskiriamos prie A kategorijos. Visos kitos nuostatos priskiriamos prie B
kategorijos.
[4]           Iš
ICAO standartų ir rekomenduojamos praktikos kilusios nuostatos
priskiriamos prie A kategorijos. Visos kitos nuostatos priskiriamos prie B
kategorijos.